മസൈമാറാ പോകണം, തടങ്കലിലടക്കാത്ത സിംഹത്തെ കാണണം | MaasaiMara Travel | Kilimanjaro Travel | kenya travel | Mathrubhumi Sanchari Post\nതിരൂര് സ്വദേശിയായ യാത്രികന് ഖത്തറില് ജോലി ചെയ്യുന്നു\n# ആഷിഖ് തിരൂര്\nPublished: Sep 11, 2017, 06:45 AM IST\nഒരുപാടു കാലത്തെ മോഹമായിരുന്നു മസൈമാറാ പോണം. തടങ്കലിലടക്കാത്ത സിംഹത്തെ കാണണം എന്നത്. സത്യം പറഞ്ഞാല് ഈ ആഗ്രഹം തുടങ്ങിയത് ഇവിടെ ഖത്തറില് എത്തിയതിനു ശേഷമാണ് ട്ടോ... ഫോട്ടോഗ്രാഫിയില് കുറച്ചു കമ്പമുണ്ടേയ്.\nഒരുപാടു പ്രഫഷണല്‍സിന്റെ ഫോട്ടോസ് കാണുമ്പോള് മനസ്സില് വിചാരിക്കും മ്മക്കും കൂടെ ഒന്നു പോകാന് പറ്റിയിരുന്നെങ്കില് എന്ന്. അവസാനം4വര്‍ഷത്തെ കാത്തിരിപ്പിന് ശേഷം ഞാന് പോയി. അപ്രതീക്ഷിതമായി എന്റെ പ്രിയ കൂട്ടുകാരന് റിഷാദിന് കിട്ടിയ2ഫ്‌ലൈറ്റ് ടിക്കറ്റും വെച്ചോണ്ട് ഞങ്ങളു പറന്നു, അങ്ങ് ആഫ്രിക്കന് ആനകളുടെ നാട്ടിലേക്ക്. മനസ്സ് മുഴുവന് മസൈമാറയിലെ സിംഹങ്ങളായിരുന്നു. എങ്കിലും പ്രതീക്ഷിച്ചതിലുപരി ഒരുപാട് മൃഗങ്ങളെ കാണാന് പറ്റി. ആഫ്രിക്കന് ആന, ചീറ്റ പുലി, ഹൈന, ജിറാഫ്, ഹിപ്പോ, കണ്ടാ മൃഗം, സീബ്രാ, ഒട്ടകപ്പക്ഷി, മുതല, പലയിനം പരുന്തുകള്, രാജഹംസം, അങ്ങനെ അങ്ങനെ..\n5 സ്ഥലങ്ങള്, 8 ദിവസം- അങ്ങനായിരുന്നു പാക്കേജ്. ഇലമന്റ്‌റിറ്റ, നാക്കുറു, നൈവാശ,മസൈമാറ, അമ്പോസലി. പോയ സ്ഥലങ്ങളില് പ്രേമം തോന്നിയ സ്ഥലമാണ് അംബോസെലി. ഈ മനോഹരമായ സ്ഥലത്തിന്ന് അംബോസെല്ലി എന്ന നാമം ലഭിക്കാന് കാരണം അവിടെ ഇടയ്ക്കിടെ വരുന്ന കാറ്റാണ്. പൊടിമണ്ണാല് നിറഞ്ഞ് കറങ്ങി വരുന്ന ഒരിനം കാറ്റ്. ഈ കാറ്റിനെ അംബോസെല്ലി എന്നാണ് വിളിക്കുന്നത്. ഇതുമൂലമാണ് ഈ പ്രദേശത്തിന്ന് അംബോസെല്ലി എന്ന് പറയുന്നത്. ഇതെങ്ങനെയാണ് കാണാന് കഴിയുന്നത് എന്നുള്ളത് ചുവടെ ചേര്‍ക്കുന്ന ഫോട്ടോയില്‍നിന്ന് നിങ്ങള്‍ക്ക് വ്യക്തമാകും.\nഅംബോസെല്ലിയോട് ഇഷ്ടം തോന്നാന് ഉണ്ടായ കാരണം, ഒരുപാട് പ്രത്യേകതകള് ഉണ്ട് അംബോസല്ലിക്ക് എന്നതാണ്. ഞാന് കണ്ടതില് വെച്ച് അതിമനോഹരമായ സ്ഥലം ആയിരുന്നു അംബോസെല്ലി. ലോകത്തിലെ അതിമനോഹരമായ പര്‍വതം സ്ഥിതി ചെയ്യുന്ന ഇടം എന്ന പ്രത്യേകത കൂടെ ഉണ്ട് അംബോസെല്ലിക്ക്. ആ പര്‍വതമാണ് കിളിമാഞ്ചാരോ. ഒരുപാട് പ്രത്യേകതയും കഥയും നിറഞ്ഞതാണ് കിളിമാഞ്ചാരോ. ഈ മനോഹരമായ പര്‍വ്വതത്തിനടുത്ത് വാസമുറപ്പിക്കാന് ഭാഗ്യം ലഭിച്ചത് അംബോസാല്ലിയിലെ മസ്സായി ഗോത്രത്തിനാണ്. ഈ നിഷ്‌കളങ്കമായ ആളുകളും, കഥയിലും ചിത്രങ്ങളിലും മാത്രം കണ്ട ലോകത്തിലെ ഏറ്റവും വലിയ ആന എന്നറിയപ്പെടുന്ന ആഫ്രിക്കന് ആനയും, പാതി മഞ്ഞാല് മൂടിയ പര്‍വതം ആകാശത്തെത്തി നില്‍ക്കുന്ന കാഴ്ചയും ആണ് കിളിമഞ്ചാരോയെ മനോഹരമാക്കുന്നത്.\nകിളിമാഞ്ചാരോ എന്ന മനോഹാരിതക്ക് പിന്നില് ഒരു കൊച്ചു കഥയുണ്ട്. യാത്ര മദ്ധ്യേ ഞങ്ങളുടെ ഗൈഡിനോട് ചോദിച്ചറിഞ്ഞ കഥ, ഞാന് പറയാം... ദൈവത്തിന്റെ അനുഗ്രഹം, അത്ഭുതം എന്നൊക്കെ വിശേഷിപ്പിക്കാവുന്ന കിളിമഞ്ചാരോ എന്ന ഈ മനോഹര പര്‍വതം പണ്ട് കെനിയക്ക് സ്വന്തം ആയിരുന്നില്ല. കെനിയയുടെ തൊട്ടടുത്ത താന്‍സാനിയ എന്ന പ്രദേശക്കാര്‍ക്ക് സ്വന്തം ആയിരുന്നു. അന്ന് അവിടെ രാജഭരണം നിലനില്‍ക്കുന്ന കാലം, കെനിയന്‍വാസികള്‍ക്ക് വല്ലാതെ ജലക്ഷാമം നേരിടേണ്ടി വന്നു , അവരുടെ ബുദ്ധിമുട്ട് മനസ്സിലാക്കി താന്‍സാനിയയിലെ രാഞ്ജി കെനിയക്കാര്‍ക്ക് വിട്ടുകൊടുത്തതാണീ കിളിമഞ്ചാരോ എന്ന മനോഹരമായ പര്‍വതം... കിളിമഞ്ചാരോയുടെ ഏകദേശം 20 കി.മീ ചുറ്റളവില് ഉള്ള പ്രദേശവാസികള് പ്രാഥമിക ആവശ്യങ്ങള്‍ക്കും മറ്റും ആശ്രയിക്കുന്നത് കിളിമഞ്ചാരോയില് നിന്നുള്ള നീരുറവയാണ്.\nകിളിമാഞ്ചാരോ എന്ന സുന്ദരി പുറമേക്ക് അതിമനോഹാരിയും കണ്ണിന്ന് കുളിര്‍മയേകുന്നതുമാണ് എന്നാല് ആ പര്‍വ്വതത്തിനുള്‍വശം അഗ്‌നിയാല് നിറഞ്ഞതാണെന്നാണ് പറയപ്പെടുന്നത്. ഈ കിളിമാഞ്ചാരോ പര്‍വതം ഒരു അഗ്‌നി പര്‍വതം കൂടെയാണെന്ന് സാരം. പ്രദേശവാസികളായ മസായികളില് നിന്നും എനിക്ക് മനസിലാക്കാന് കഴിഞ്ഞത് അവര് ആ പ്രകൃതിയെ ആസ്വദിക്കുന്നതിലുപരി അവരില് ഒരു തരം ഉള്‍ഭയവും കാണാം എന്നതാണ്. കാരണം മറ്റൊന്നുമല്ല ആഗോളതാപനം എന്ന പ്രതിഭാസത്തെ അവര് വല്ലാതെ ഭയക്കുന്നു. മറ്റൊരു മനോഹരമായ കാഴ്ച്ചയായിരുന്നു കിളിമഞ്ചാരോയുടെ മുകളില് അപ്പക്കഷ്ണം പോലെ വീണുകിടക്കുന്ന മഞ്ഞുകള്. ആ കാഴ്ച്ച കണ്ട് അതിശയത്തോടെ നോക്കി നില്‍ക്കുമ്പോള് ഞങ്ങളുടെ ഗൈഡ്, ഏകദേശം 60 വയസ്സ് പ്രായം തോന്നിക്കുന്ന ആളാണ്. അദ്ദേഹം പറഞ്ഞു തന്നു. മറ്റൊരു നഷ്ടകഥ. അദ്ദേഹത്തിന്റെ ചെറുപ്രായത്തില് അദ്ദേഹം കണ്ട കിളിമാഞ്ചാരോ എന്ന പര്‍വതം ഒരു വെള്ള പഞ്ഞിപ്പുതപ്പാല് മൂടി തലയുയര്‍ത്തി നില്‍ക്കുന്നതായിരുന്നു.\nഎന്നാല് ഇന്നതിന്റെ അവസ്ഥ അങ്ങനെ അല്ല, ഒരു വലിയ കരിങ്കല് കഷ്ണമായി മാത്രമാണ് കാണാന് സാധിച്ചത്. എങ്കിലും അവള് മനോഹരി തന്നെ ആണ്. മറ്റൊരു കാഴ്ച്ച എന്താണെന്നാല് കിളിമഞ്ചാരോയെ ചേര്‍ന്ന് കുഞ്ഞു മലകള് സ്ഥിതി ചെയ്യുന്നുണ്ട്, എനിക്ക് കിളിമഞ്ചാരോയുടെ വളരെ അടുത്ത് വരെ പോകാന് ആയില്ല എന്നാല് സമീപത്തുള്ള മലകളുടെ അടുത്ത് വരെ എനിക്ക് എത്താന് സാധിച്ചു. അവിടെ എനിക്ക് കാണാനായത് ചെറിയ ഇരുമ്പുകഷ്ണങ്ങള് പോലുള്ള ഒരിനം മണ്ണായിരുന്നു. അതിമനോഹമായിരുന്നു ആ കാഴ്ച്ചകള്.\nകെനിയ എന്ന് പറഞ്ഞാല് നമ്മുടെ ആളുകളുടെ മനസ്സില് ഉള്ള ഒരു ധാരണ വറ്റിവരണ്ട മരുഭൂമി പോലുള്ള സ്ഥലം ആണെന്നാണ്.. എന്നാല് അതൊന്നും അല്ല കെനിയ. നമ്മുടെ കേരളത്തില് എന്നപോലെ ഹരിതാഭം തന്നെ ആണ് അവിടം. അവിടെയും ഉണ്ട് തെങ്ങും വാഴയും പച്ചപുതച്ച സ്ഥലങ്ങളും.\nപിന്നെ എടുത്തുപറയേണ്ട ഒരു കാര്യം എന്താണെന്ന്‌വെച്ചാല് അവിടത്തെ കാലാവസ്ഥ. ഞങ്ങളുടെ അവിടത്തെ താമസം 3സ്റ്റാര്, 4സ്റ്റാര് ഹോട്ടലില് ആയിരുന്നു. അവിടെ ഒന്നും തന്നെ എനിക്ക് ഫാനോ എയര് കണ്ടീഷനോ കാണാന് സാധിച്ചില്ല എന്നതാണ്. ഇതിനെ കുറിച്ച് ഞാന് അവരോട് ചോദിച്ചപ്പോള് അവരുടെ മറുപടി ഇതായിരുന്നു.... അവര് അവിടെ നേരിടുന്ന ഏറ്റവും കൂടിയ താപനില എന്നത് 45 ഡിഗ്രിയും കുറഞ്ഞത് 30 ഡിഗ്രിയും ആണ്.\nപിന്നെ അവിടെ കാണാന് സാധിച്ച മറ്റൊന്ന് നമ്മുടെ പിറന്ന മണ്ണിനെ ഓര്‍മ്മിപ്പിക്കും വിധം ഒന്നാണ്. പുലര്‍ച്ചെ ഇളം വെയിലില് മഞ്ഞുവീഴുന്ന കാഴ്ച്ച.അതിമനോഹരവും മനസിനെ ഉന്മേഷപ്പെടുത്തുന്നതുമായിരുന്നു അത് . ഇങ്ങനെ ഉള്ള മനോഹാരിതയൊക്കെ നമ്മുടെ നാട്ടിലും ഉണ്ടായിരുന്നു. എന്നാലിന്ന് ഇങ്ങനെ ഒരു കാഴ്ച്ചക്ക് വേണ്ടി മറ്റുസ്ഥലങ്ങളെ ആശ്രയിക്കേണ്ട അവസ്ഥ ആയി കഴിഞ്ഞു നമ്മുടെ കേരളത്തിന്റെ അവസ്ഥ.\nഖത്തറിലെ ജോലി സമ്മര്‍ദ്ദങ്ങളില്‍നിന്നും ഒരു വലിയ ആശ്വാസം ആയിരുന്നു ഈ യാത്ര. കുറച്ച് ചിലവേറിയതാണെങ്കിലും കാടിനേയും കാട്ടുമൃഗങ്ങളെയും സ്‌നേഹിക്കുന്നവര്‍ക്ക് എന്തുകൊണ്ടും പോകാന് അനുയോജ്യമായ സ്ഥലം ആണ് കെനിയ എന്നുകൂടെ പറയാം.. മറ്റൊരുകാര്യം നമ്മള് എത്ര ഭാഗ്യവാന്മാരാണ് എന്നുകൂടെ മനസിലാക്കാന് പറ്റിയ സ്ഥലം ആണ് കെനിയ....\nഞങ്ങള് ഇവിടെനിന്നും യാത്ര തിരിച്ചത് ഒരുപാട് മൃഗങ്ങളുടെ ഫോട്ടോ എടുക്കണം എന്ന ലക്ഷ്യത്തോടെ ആയിരുന്നു. വിചാരിച്ചതുപോലെ തന്നെ ഞങ്ങള്‍ക്ക് അവിടെ ഒരുപാടിനം മൃഗങ്ങളെ കാണാന് സാധിച്ചു...\nലോകത്തിലെ ഏറ്റവും വലിയ ആന ആയ ആഫ്രിക്കന് ആന, അവിടത്തെ കാട്ടുപോത്ത്, ഹിപ്പോപൊട്ടാമസ്, കാണ്ടാമൃഗം, ജിറാഫ്, സീബ്ര, സിംഹം, വയില്‍ഡ് ബീറ്റ്‌സ്... ഈ വില്‍ഡ് ബീസ്റ്റിന് ഒരു പ്രത്യേകത ഉണ്ട്. ദൈവം അവസാനമായി സൃഷ്ടിച്ച മൃഗം ആണെന്നാണ് അവിടത്തെ നാട്ടുകാര് പറയപ്പെടുന്നത്. പിന്നെ കാണാന് കഴിഞ്ഞത് ഹൈന എന്ന മൃഗത്തെയാണ്. കാഴ്ചയില് പുലിയും ചെന്നായയും ആണെന്ന് തോന്നിക്കുന്ന ഒരിനം മൃഗമാണ് ഹൈന അഥവാ കഴുതപ്പുലി. അങ്ങനെ ഒരുപാട് ഭൂമിയുടെ അവകാശികളെ എനിക്ക് അവിടെ കാണാന് സാധിച്ചു.\nഅടുത്തതായി ഞങ്ങള് എത്തിനോക്കിയത് ഒരു ഗ്രാമത്തിലേക്ക് ആണ്. കെനിയയുടെ മക്കളുടെ മണ്ണിലേക്ക്. അവരെ വിശേഷിപ്പിക്കുന്ന നാമമാണ് മസ്സായി എന്നത്. ഞാന് അവരുടെ വീടുകളില് സന്ദര്‍ശിച്ചു. അവരുടെ വീടും ജീവിതരീതിയുമൊക്കെ കണ്ടപ്പോള് ഒരു നിമിഷം ചിന്തിച്ചു പോയി ദൈവം നമുക്ക് നല്‍കിയ അനുഗ്രഹങ്ങളെ കുറിച്ച്. ഇപ്പൊ ഇവിടെത്തെ കാര്യം തന്നെ പറയാം. ഇവിടെ ഖത്തറില് ഞാന് താമസിക്കുന്ന റൂമില്4പേരാണ് ഉള്ളത്.ദൈവം സഹായിച്ചു ബുദ്ധിമുട്ടില്ലാതെ മുന്നോട്ട് പോകുന്നുണ്ട്. എന്നാല് എല്ലാവരുടെയും അവസ്ഥ അതല്ല, സൗകര്യങ്ങളില് തൃപ്തരല്ലാത്തവരായാണ് പലരും.\nനമ്മള് പറയില്ലേ കിളികള് കൂടുകൂട്ടുന്നത് പോലെ എന്ന്,ഒരു കുഞ്ഞു കൂട്ടില് അച്ഛനും അമ്മയും മക്കളുമൊക്കെയായി സന്തോഷമായി കഴിയുന്നത്. അതുപോലെ ഉള്ള ഒരു കാഴ്ച്ചയാണ് എനിക്കവിടെ കാണാന് ആയത്. അവര് വീടുകള് നിര്‍മ്മിച്ചിരിക്കുന്നത് കല്ലും കമ്പിയുമൊന്നും ഉപയോഗിച്ചല്ല . പകരം ചാണകവും അക്ക്വേഷ്യയുടെ കമ്പുകളും ഉപയോഗിച്ചാണ്. അവരുടെ വീട് നിര്‍മാണം നമ്മള് ചെറുപ്രായത്തില് കളിക്കാനായി കുഞ്ഞുവീടുകള് ഉണ്ടാക്കാറില്ല അതുപോലെ ഉണ്ടായിരുന്നു ആ കാഴ്ച്ച. ചാണകവും അക്വേഷ്യയുടെ കമ്പുകള് കൊണ്ടും കൂടിയ 5,6 അടി വലിപ്പം മാത്രം വരുന്ന ചെറിയ വീടുകള്. അതില് തന്നെ അതിശയിപ്പിക്കുന്ന കാര്യം എന്താണെന്നാല് രണ്ട് കുഞ്ഞുറൂമുകളും അടുക്കളയും ഉള്‍പ്പെടുത്തിട്ടുണ്ട് എന്നതാണ്.\nഈ കുഞ്ഞു കൂരയില് പ്രകാശത്തിനായി അവര് ചെയ്തത് വീടിന്റെ വശങ്ങളിലായി ചെറിയ ദ്വാരം ഇട്ടിരിക്കുന്നു എന്നതാണ്. അതിലൂടെ വരുന്ന വെളിച്ചമേ അവിടെയുള്ളു. അതുകൊണ്ട് തന്നെ എന്റെ കേമറയില് എനിക്കവിടം അധികം പകര്‍ത്താനോ അവിടെ നിവര്‍ന്ന് നിക്കാനോ സാധിച്ചില്ല. ആ കുഞ്ഞുകൂരയില് പാരാതിയും പരിഭവവും ഇല്ലാതെ അവര് സന്തോഷമായി കഴിയുന്നു എന്ന് നമുക്ക് വിശ്വസിക്കാം... ഞങ്ങള് ഒരിടത്തുനിന്ന് മറ്റൊരിടത്തേക്ക് വണ്ടിയില് പോകുമ്പോള് അവിടെയുള്ള ആളുകളെ ഫോട്ടോ എടുത്തു. അപ്പൊ ഞങ്ങള്‍ക്ക് അവരുടെ മുഖത്ത് കാണാന് കഴിഞ്ഞത് സന്തോഷത്തേക്കാളുപരി അത്ഭുതം ആണ്. മറ്റൊരു രസകരമായ കാഴ്ച്ചയായിരുന്നു വഴിയരികില് പാകമായി തൂങ്ങിക്കിടക്കുന്ന അവക്കാഡോ (ബട്ടര് ) മരങ്ങള്.\nഈ യാത്രയില് ഉള്‍പ്പെട്ടത് ഞാനും എന്റെ കൂട്ടുകാരന് റിഷാദും ഞങ്ങളുടെ ഗൈഡായ കെനിയക്കാരന് സെമിയും ആണ്. ഒരുപാട് ഫോട്ടോഗ്രാഫേഴ്‌സിനെ ഒന്നുംതന്നെ അവിടെ കാണാന് ആയില്ല. മറിച്ചു ഒരുപാട് സഞ്ചാരികളെ കാണാനായി. അതുകൊണ്ടും കൂടെയാണ് ഈ ചെറുവിവരണം ഞാന് സഞ്ചാരി ഗ്രൂപ്പില് ഇടാം എന്ന് കരുതിയത്.\nകെനിയയില് ഉള്ള ഒരു പോരായിമയായി എനിക്ക് തോന്നിയത് വെള്ളത്തിന്റെ ബുദ്ധിമുട്ടാണ്. നമ്മളെ സംബന്ധിച്ചിടത്തോളം അതൊരു വലിയ ബുദ്ധിമുട്ട് തന്നെയാണ്. നമ്മള് മലയാളികള് വെള്ളത്തിന്റെ കാര്യത്തില് മറ്റുസ്ഥലത്തെ ആളുകളെ അപേക്ഷിച്ച് കുറച്ചധികം ഉപയോഗം കൂടുതല് ആണ്. ഇതെന്റെ ഒരു അറിവില് പറഞ്ഞതാണ് കേട്ടോ... പറഞ്ഞവന്നത്, വെള്ളത്തിന്റെ കാര്യത്തില് നമ്മള് ഒരുപാട് വിട്ടുവീഴ്ച്ച ചെയ്യണമെന്ന് സാരം. എന്റെ അറിവ് പ്രകാരം 330 മില്ലിലിറ്റര് വെള്ളത്തിന് നമ്മുടെ ഇന്ത്യന് രൂപ പ്രകാരം 170-200 രൂപ അടക്കേണ്ടി വരുന്നുണ്ട്. 200 രൂപക്ക് അര ലിറ്റര് വെള്ളം പോലും ഇല്ലെന്നാണ് പറഞ്ഞത് കേട്ടോ. മറ്റൊരു കാര്യം വെള്ളത്തിന് വില കൂടുതലാണേലും പെപ്‌സി, കൊക്കക്കോള എന്നിവക്ക് നാട്ടിലെ 70-120 രൂപ ആകുന്നുള്ളു.\nമറ്റൊരുകാര്യം എന്താണെന്നാല് നമുക്കവിടെ പുഴകളൊക്കെ കാണാന് സാധിക്കും എന്നാല് വെള്ളത്തിനായി ആ ജലസ്രോതസിനെ ആശ്രയിക്കാന് ആകില്ല കാരണം അതിലൊന്നുംതന്നെ ശുദ്ധവെള്ളം ഇല്ലെന്നുള്ളതാണ്. നമ്മുടെ നാടും ഇന്ന് ആ അവസ്ഥയിലേക്ക് തന്നെയാണ് പോയിക്കൊണ്ടിരിക്കുന്നത്.\nഞങ്ങള് അവസാനം താമസിച്ചത് കോണ്‍കോഡ് എന്ന റിസോര്‍ട്ടില് ആയിരുന്നു, അതിന്റെ തൊട്ടുമുന്നിലായി ഒരു പുഴയുണ്ട് അതില് കുറേ ഹിപ്പോപൊട്ടാമസുകളെ കാണാന് കഴിഞ്ഞു. അതൊക്കെ കൗതുകമുണര്‍ത്തുന്ന വല്ലാത്ത ഒരു കാഴ്ചതന്നെയായിരുന്നു. നമ്മുടെ നാടുകളില് കാണാന് പറ്റാത്ത കാഴ്ച്ച. നേരം പുലര്‍ന്നുവരുമ്പോള് ഹിപ്പോപൊട്ടാമസുകളാല് നിറഞ്ഞുനില്‍ക്കുന്ന നദീതടമായിരുന്നു എനിക്ക് കാണാന് സാധിച്ചത്. അതും അതൊരു മനോഹരമായ കാഴ്ച്ച തന്നെ ആയിരുന്നു.\nമറ്റൊരു ബുദ്ധിമുട്ടാണ് ഭക്ഷണം. നമ്മുടെ ഭക്ഷണരീതി അവരുടേതുമായി ഒരുപാട് അന്തരം ഉണ്ട്. ഞങ്ങള് യാത്രക്ക് മുന്നേ ആദ്യം കെനിയ സന്ദര്‍ശിച്ച സുഹൃത്തുക്കളോട് കാര്യങ്ങള് ചോദിച്ചറിഞ്ഞു മനസിലാക്കിയത് കൊണ്ട് മാത്രം രക്ഷപ്പെട്ടതാണ്. അവര് അരിഭക്ഷണം ഉപയിഗിക്കുന്നെ ഇല്ല എന്നുള്ളതാണ് ഒരു സവിശേഷത. അവരുടെ ഭക്ഷണം കിഴങ്ങുവര്ഗങ്ങളായ മധുരക്കിഴങ്ങ്, കപ്പ, ഉരുളക്കിഴങ്ങ്, ഇതൊക്കെയാണ്. നമ്മള് പാകംചെയ്യുന്ന പോലെ ഉപ്പിട്ട് തിളപ്പിച്ചല്ല അവര് പാകം ചെയ്യുന്നത് വെറുതെ തിളപ്പിച്ച് അതില് പയറും ചേര്‍ത്ത് ഒരു പ്രത്യേകതരം ഭക്ഷണരീതിയാണ് പിന്തുടരുന്നത്. നമുക്കതിനോട് യോജിക്കാന് കുറച്ച് ബുദ്ധിമുട്ടാകും.. ഞങ്ങള് പോകുമ്പോള് കുറച്ച് ലഘു ഭക്ഷണസാധനങ്ങള് കരുതിയിരുന്നു. ഉണക്ക മുന്തിരി,അണ്ടിപ്പരിപ്പ് , ഉണക്കിയ പഴവര്‍ഗങ്ങള്, പിസ്ത, ആല്‍മണ്ട്, ബിസ്‌ക്കറ്റ്, ലോങ്ങ് ലൈഫ് ടിന് ജ്യൂസ് ഇതൊക്കെ കരുതിരുന്നു. അത് ഞങ്ങള്‍ക്ക് ഒരു വലിയ ആശ്വാസം തന്നെയായിരുന്നു.\nകെനിയന് യാത്രയില് നമ്മള് ശ്രദ്ധിക്കേണ്ടത് ഇതൊക്കെയാണ് -\nപൈസയുടെ കാര്യം പറയാം, പോകുമ്പോള് കുറച്ചു രൂപ കയ്യില് കരുതണം. നമ്മള് രൂപ ഡോളറുകളാക്കി കൊണ്ടുപോകുകയാണ് ചെയ്യേണ്ടത്. ഈ ഡോളര് കെനിയയില് എത്തിയാല് കെനിയന് ഷെല്ലിങ്ങ്‌സ് ആയി മാറ്റാന് സാധിക്കും. അവിടെ ഷെല്ലിങ്ങ്‌സ് ആണ് ഉപയോഗിക്കുന്നത്. 1 ഡോളര് എന്നാല് 10 ഷെല്ലിങ്ങ്‌സ് ആണ്. 10 ഡോളര് എന്നാല് 100 ഷെല്ലിങ്ങ്‌സ്. 100 ഡോളര് 10000 ഷെല്ലിങ്ങ്‌സ് അങ്ങനെയാണ്. അപ്പോള് രൂപ ഡോളര് ആയി കയ്യില് വെക്കുക.\nമറ്റൊന്ന് വാക്‌സിനേഷന് ആണ്. വാക്‌സിനേഷന് ഒരു പ്രധാന കാര്യം തന്നെയാണ്. ഞാന് മുന്നേ പറഞ്ഞു ജലലഭ്യതയെ കുറിച്ച്. അപ്പോള് തന്നെ അവിടത്തെ ശുചിത്വം ഊഹിക്കാവുന്നതല്ലേ ഉള്ളു. നമ്മുടെ ആരോഗ്യ സംരക്ഷണം അത് നമ്മുടെ കയ്യില് തന്നെയാണ്. വാക്‌സിനേഷന് എടുത്ത് പോയാല് നമുക്ക് അസുഖങ്ങളില് നിന്നുള്ള പേടി ഒഴിവാക്കാം. ഞങ്ങള് പോകുമ്പോള് എടുത്ത വാക്‌സിനേഷനുകള് ഇതൊക്കെയാണ്- ടൈഫോയിഡ്, മലേറിയ, ടോന്‍സെസ്, മഞ്ഞപ്പിത്തം.\nശ്രദ്ധിക്കേണ്ട മറ്റൊരു കാര്യം പോകുന്നതിന്റെ 10 ദിവസത്തിന് മുന്നേ വാക്‌സിന് എടുക്കാന് ശ്രദ്ധിക്കണേ. മറ്റൊരു കാര്യം ഒരിക്കലും കെനിയയില് പുറംരാജ്യക്കാര്‍ക്ക് രാത്രി യാത്ര അനുവദിനീയമല്ല എന്നുള്ളതാണ്. കാരണം കെനിയ സുരക്ഷാഭീഷണി നേരിടുന്ന സ്ഥലമാണ്. വൈകിട്ട്6മുതല് രാവിലെ6വരെയാണ് നിയന്ത്രണം.\nപിന്നെ ഒരിക്കലും ഒറ്റക്ക് പോകാന് പറ്റാത്ത സ്ഥലം ആണ് കെനിയ. ഒരു ട്രാവല് ഗൈഡിന്റെ സാനിധ്യത്തില് പോകുക. പിന്നെ രാത്രിയാത്രയും ഭക്ഷണത്തിന്റെ കാര്യങ്ങളും ശ്രദ്ധിക്കുക. ഒരു കാര്യം കൂടി, പോകുന്നവര് ഒരു ക്യാമറ കൂടെ കരുതുന്നത് ഒരുപാട് സഹായകരമാകും കാരണം, മനോഹരമായ ഒരുപാട് കാഴ്ച്ചകള് പകര്‍ത്താനുണ്ട് ആ സുന്ദര വനത്തില്.\nഎനിക്ക് മറക്കാന് ആകാത്ത ഒരു അനുഭവം ആയിരുന്നു ഈ കെനിയന് യാത്ര. ഭൂമിയുടെ മടിത്തട്ടിലെ ഒരു രാഞ്ജി ആണ് അംബോസെല്ലി എന്ന മനോഹര തീരം. പ്രകൃതി, ജീവിതം, സുഖങ്ങള്, ബുദ്ധിമുട്ടുകള്, ഇവയൊക്കെ എന്താണെന്നു നമ്മെ പഠിപ്പിക്കുന്ന ഒരു സ്ഥലം കൂടെയാണിവിടം. എന്റെ അഭിപ്രായത്തില് ആരെങ്കിലും കെനിയയില് പോകാന് ആഗ്രഹിക്കുന്നുണ്ടെങ്കില് തിരഞ്ഞെടുക്കാന് പറ്റിയ രണ്ട് സ്ഥലങ്ങളാണ് മസ്സായി മാറയും, അംബോസെല്ലിയും. അതുകൊണ്ട് തന്നെയാണ് എന്നെ ആകര്‍ഷിച്ച സ്ഥലമായ അംബോസെല്ലിയെ കുറിച്ച് ചെറുവിവരണം എഴുതാം എന്ന് കരുതിയത്.\nഎന്നെ ഈ യാത്രക്ക് വേണ്ടി സഹായിച്ച ഒരുപാട് പേരുണ്ട്, ഞങ്ങളുടെ സ്വന്തം ദിലീപേട്ടന്, എന്റെ കൂട്ടുകാരായ റിഷാദ്, സലീല്, ഷിഹാസ്‌ക്ക, വിഷ്ണുച്ചേട്ടന്, അസറുക്ക, അജിയേട്ടന്, ജേക്കബേട്ടന്, സനീര്‍ക്ക,പിന്നെ എന്റെ കൂടെ ജോലി ചെയ്യുന്നവര്... എല്ലാത്തിലുമുപരി എന്റെ കുടുംബം- ഉപ്പ, ഉമ്മ, ഭാര്യ, മകന് എല്ലാരും എന്നെ ഒരുപാട് പിന്തുണച്ചു.\nഈ യാത്രയുടെ കൂടുതല് വിവരങ്ങള് അറിയാന് താല്പര്യം ഉള്ളവര്‍ക്ക് എന്നെ വിളിക്കാം, വാട്ട്‌സാപ്പ് ചെയ്യാം - 0097433438864\nചുരുങ്ങിയ ചെലവില്, ചുരുങ്ങിയ സമയത്തില് യൂറോപ്യന് നഗരങ്ങളെ അടുത്തറിയാന്\nപുഴയോരത്ത് കൂടൊരുക്കി, നക്ഷത്രങ്ങളും നിലാവും കണ്ട്...


നിത്യഹരിതവനം - വിക്കിപീഡിയ\n(നിത്യഹരിത വനം എന്ന താളിൽ നിന്നും തിരിച്ചുവിട്ടതു പ്രകാരം)\nകേരളത്തിൽ ഗവിയിലെ നിത്യഹരിതവനം\nഓസ്ട്രേലിയയിലെ ക്യൂൻസ്‌ലാഡിലെ ഡെയിൻട്രീ നിത്യഹരിതവനം\nവർഷം മുഴുവൻ പച്ചിലകൾ നിലനിർത്തുന്ന വൃക്ഷങ്ങളടങ്ങിയ വനങ്ങളാണ് നിത്യഹരിതവനങ്ങൾ. നിത്യഹരിതവനങ്ങളിലെ വൃക്ഷങ്ങൾ സാവധാനം ഇലപൊഴിക്കുന്നതിനാലും ഇലപൊഴിയുന്നതിനോടൊപ്പം പുതിയ ഇലകൾ ഉണ്ടാകുകയും ചെയ്യുന്നതിനാൽ മരങ്ങളിൽ പൂർണ്ണമായും ഇലയില്ലാത്ത അവസരങ്ങൾ ഉണ്ടായിരിക്കില്ല. ഇതര വനങ്ങളെ അപേക്ഷിച്ച് ഋതുഭേദങ്ങൾക്കനുസൃതമായി ഉണ്ടാകുന്ന ഇല പൊഴിച്ചിൽ കാര്യമായി ബാധിക്കാറില്ല എന്നതും സദാ പച്ചപ്പ് നിലനിർത്താൻ നിത്യഹരിതവനങ്ങളെ പര്യാപ്തമാക്കുന്നു.\nവൃക്ഷയിനങ്ങളുടെ ആധിക്യമാണ് നിത്യഹരിത വനങ്ങളുടെ പ്രധാന സവിശേഷത. ഉയർന്ന താപനിലയും ജലലഭ്യതയുമാണ് ഈ വനങ്ങളുടെ മറ്റൊരു പ്രത്യേകത. ഒരേ ഇനം വൃക്ഷങ്ങൾ കൂട്ടത്തോടെ വളരുന്ന പ്രവണത നിത്യഹരിതവനങ്ങളിൽ ദുർലഭമായിരിക്കും. മിക്കപ്പോഴും അഞ്ചു മീറ്ററിൽ കൂടുതൽ ചുറ്റളവുള്ള വൻമരങ്ങളെ ഇവിടെ കാണാൻ കഴിയും. വലിപ്പമേറിയ ഇലകൾ, ഭൂരിഭാഗവും മിനുസമേറിയതും നേർത്തതുമായ (1-2 മി.മീ.) വൃക്ഷചർമം, മാംസളമായ ഫലങ്ങൾ എന്നിവയും നിത്യഹരിതവനങ്ങളിലെ വൃക്ഷങ്ങളെ വ്യതിരിക്തമാക്കുന്നു.\nഇന്ത്യയിൽ അസമും പശ്ചിമഘട്ട വനനിരകളും ഇത്തരം പ്രദേശങ്ങളെ ഉൾക്കൊള്ളുന്നു. സാധാരണയായി നിത്യഹരിത വനങ്ങൾ കനത്ത മഴ ലഭിക്കുന്ന പ്രദേശത്താണ് കാണാറുള്ളത്.\n1.1 ഉഷ്ണമേഖലാ മഴക്കാടുകൾ\n1.2 ബോറിയൽ വനങ്ങൾ.\n1.3 മിതോഷ്ണ മേഖലാ നിത്യഹരിതവനങ്ങൾ\nകാലാവസ്ഥ, വൃക്ഷങ്ങളിലെ ഇലകളുടെ പ്രത്യേകതകൾ എന്നിവയെ അടിസ്ഥാനമാക്കിയാണ് നിത്യഹരിതവനങ്ങളെ വർഗീകരിക്കുന്നത്. ഉഷ്ണമേഖല (tropical), മധ്യ(middle), ബോറിയൽ (boreal) അക്ഷാംശങ്ങളിലായാണ് നിത്യഹരിതവനങ്ങൾ വ്യാപിച്ചിരിക്കുന്നത്. യുണൈറ്റഡ് നേഷൻസ് എൻവിറോൺമെന്റ് പ്രോഗ്രാമിന്റെ വേൾഡ് കൺസർവേഷൻ മോണിറ്ററിങ് സെന്ററിന്റെ (UNEP-WCMC) വനവർഗീകരണ രീതിപ്രകാരം ഉഷ്ണമേഖലാപ്രദേശത്ത് കാണപ്പെടുന്ന നിത്യഹരിതവനങ്ങളാണ് മഴക്കാടുകൾ (Rainforests). സൂച്യാകാര ഇലകളോട് (needle leaf) കൂടിയവ, വീതിയേറിയ ഇലകളോടു (broad leaf) കൂടിയവ എന്നീ രണ്ട് തരം നിത്യഹരിത വനങ്ങളാണ് മിതോഷ്ണമേഖലയിലും ബോറിയൽ മേഖലയിലുമായി കാണപ്പെടുന്നത്.\nഭൂമധ്യരേഖയ്ക്ക് സമീപത്തായി കാണപ്പെടുന്ന വനങ്ങളാണ് ഉഷ്ണമേഖലാ മഴക്കാടുകൾ. (Tropical Rainforests).മറ്റുള്ള വനങ്ങളെ അപേക്ഷിച്ച് വൃക്ഷവൈവിധ്യത്താൽ ശ്രദ്ധേയമാണ് ഉഷ്ണമേഖലാ വനങ്ങൾ. മിക്കപ്പോഴും ഒരു ഹെക്ടർ സ്ഥലത്ത് 150-ഓളം വൃക്ഷയിനങ്ങൾ വളരുന്നുണ്ടാകും. തെക്കേ അമേരിക്കയിലെ ആമസോൺ നദീതടം, ആഫ്രിക്കയിലെ കോംഗോ നദീതടം, ഏഷ്യയുടെ തെക്കു കിഴക്കൻ പ്രദേശങ്ങൾ എന്നിവിടങ്ങളിലായാണ് പ്രധാനമായും ഉഷ്ണമേഖലാ മഴക്കാടുകൾ വ്യാപിച്ചിരിക്കുന്നത്. ഇവിടുത്തെ വൃക്ഷങ്ങളിൽ 75 ശതമാനത്തിൽ അധികവും വീതിയേറിയ ഇലകളോട് കൂടിയവയാണ്. 200 സെ.മീ. വാർഷിക വർഷപാതവും 15-30ബ്ബര ശരാശരി താപനിലയുമുള്ള പ്രദേശങ്ങളാണിവ. പൊതുവേ വരണ്ട കാലാവസ്ഥ ഇവിടെ അനുഭവപ്പെടാറില്ല. ഭൂമിയിലെ കരഭാഗത്തിന്റെ ഏകദേശം ഏഴു ശതമാനത്തോളം പ്രദേശത്താണ് ഉഷ്ണമേഖലാ മഴക്കാടുകൾ വ്യാപിച്ചിരിക്കുന്നതായി കണക്കാക്കുന്നത്.\nഒരു സുപ്രധാന ജൈവമേഖല കൂടിയാണ് ഉഷ്ണമേഖലാ മഴക്കാടുകൾ. വൈവിധ്യമാർന്ന സസ്യ-ജന്തു ജാതികൾ ഇവിടുത്തെ പ്രത്യേകതയാണ്. മഴക്കാടുകളിലെ സസ്യങ്ങളെ സാധാരണയായി അഞ്ചു തട്ടുകളായി വർഗീകരിച്ചിരിക്കുന്നു. ഒന്നാമത്തെ തട്ടിലുള്ളതും ഏറ്റവും ഉയരക്കൂടുതൽ ഉള്ളതുമായ (ശ.ശ. 45-55 മീ.) വൃക്ഷങ്ങൾ പ്രരോഹങ്ങൾ (emergents) എന്ന പേരിൽ അറിയപ്പെടുന്നു. ഇവ കൂടയുടെ ആകൃതിയിലുള്ള വനകമാനം (umbrella shaped canopy) പ്രദാനം ചെയ്യുന്നു. വളരെ ഉയരമേറിയ ഇത്തരം വൃക്ഷങ്ങളിൽ പൊതുവേ ചെറിയ ഇലകളാണ് ഉള്ളത്. ഇതാകട്ടെ കാറ്റിനെ പ്രതിരോധിക്കാൻ സഹായകമാകുന്നു. ബ്രൊമീലിയ പോലുള്ള അധിപാദപങ്ങൾ (epiphytes) ഇവിടെ സുലഭമാണ്. കട്ടിയേറിയ കാണ്ഡത്തോടുകൂടിയ വള്ളികൾ (lianas) ഈ തട്ടിലെ വൃക്ഷങ്ങളിൽ ചുറ്റി വളരുന്നുണ്ട്. 30-40 മീറ്റർ ശരാശരി ഉയരമുള്ളതും ഇടതൂർന്ന് വളരുന്നവയുമാണ് രണ്ടാം തട്ടിലെ വൃക്ഷങ്ങൾ. ഉയർന്ന ആർദ്രത അനുഭവപ്പെടുന്ന പ്രദേശമാണ് മൂന്നാം തട്ട്. ഇവിടുത്തെ വൃക്ഷങ്ങൾ 20-30 മീറ്റർ വരെ ഉയരത്തിൽ വളരും. കുറ്റിച്ചെടികൾ നിറഞ്ഞതാണ് നാലാം തട്ട്. പ്രരോഹികൾക്കു ലഭിക്കുന്ന സൂര്യപ്രകാശത്തിന്റെ കേവലം മൂന്ന് ശതമാനം മാത്രമേ ഈ തട്ടിലെ സസ്യങ്ങൾക്കു ലഭിക്കുന്നുള്ളൂ. തറനിരപ്പിലുള്ള അഞ്ചാം തട്ടിൽ വളരെക്കുറച്ച് സസ്യങ്ങളേ-പ്രധാനമായും പുൽവർഗങ്ങൾ-വളരുന്നുള്ളൂ. ഇവിടെയും പരാദസസ്യങ്ങളെ കാണാം. ലോകത്തിലെ ഏറ്റവും വലിപ്പമേറിയ പുഷ്പങ്ങളുള്ള റഫ്ളീഷിയ അർനോൾഡി ഉഷ്ണമേഖലാ മഴക്കാടുകളിലാണ് വളരുന്നത്.\nതാരതമ്യേന പോഷകമൂല്യം കുറഞ്ഞ മണ്ണാണ് ഉഷ്ണമേഖലാ മഴക്കാടുകളിലേത്. അതിനാൽ മണ്ണിലെ പോഷകങ്ങളെ പരമാവധി ആഗിരണം ചെയ്യാൻ ശേഷിയുള്ള സവിശേഷതരം വേരുപടലം ഇവിടുത്തെ വൃക്ഷങ്ങളിൽ കാണാം. വൃക്ഷങ്ങളിൽ അധിപാദപമായി വളരുന്ന സസ്യങ്ങളിൽനിന്ന് പ്രത്യേകതരം വേരുകൾ ഉപയോഗിച്ചും വേരുകളിലുള്ള മൈകോറൈസ പോലുള്ള ഫംഗസുകളുമായി ചേർന്നും നിത്യഹരിതവൃക്ഷങ്ങൾ പോഷകങ്ങൾ ആഗിരണം ചെയ്യുന്നുണ്ട്. ചില വൃക്ഷങ്ങളിൽ തടിയുടെ ചുവടുഭാഗമോ വേരിന്റെ ഭാഗമോ ക്രമാധികം വലിപ്പമാർന്ന് താങ്ങ് (ബട്രസ്) ആയി മാറിയിരിക്കുന്നു. ഈ താങ്ങ് വലിപ്പം കൂടിയ വൃക്ഷങ്ങളെ താങ്ങി നിർത്താൻ സഹായിക്കുന്നു.\nവൈവിധ്യമേറിയ ജന്തുസമ്പത്തിനാൽ സമ്പന്നമാണ് ഉഷ്ണമേഖലാ മഴക്കാടുകൾ. ഇവിടെ കാണുന്ന മിക്ക ഉരഗങ്ങളും ഉഭയജീവികളും മരത്തിൽ ജീവിക്കാൻ പറ്റിയ അനുകൂലനങ്ങൾ ആർജിച്ചവയാണ്. ശരീരത്തിൽ തിളക്കമേറിയ നിറങ്ങൾ, അടയാളങ്ങൾ, ഉച്ചത്തിലുള്ള ശബ്ദം എന്നിവ ഇവിടെയുള്ള ജന്തുക്കളുടെ പൊതുസ്വഭാവമാണ്. മരത്തവളകൾ, പുലി, ഷഡ്പദങ്ങൾ, ഉറുമ്പുതീനികൾ തുടങ്ങിയവ ഉഷ്ണമേഖലാ മഴക്കാടുകളിൽ സുലഭമാണ്.\nവടക്കേ അമേരിക്കയുടെ വടക്കൻ പ്രദേശങ്ങൾ, ഏഷ്യയുടെ ചില പ്രദേശങ്ങൾ യൂറോപ്പിന്റെ വടക്കുഭാഗം എന്നിവിടങ്ങളിലാണ് ബോറിയൽ വനങ്ങൾ വ്യാപിച്ചിരിക്കുന്നത്. തൈഗ (taiga) എന്ന പേരിലും ഇവ അറിയപ്പെടുന്നു. വനകമാനത്തിൽ 20 മീറ്ററോളം ഉയരത്തിൽ വളരുന്ന വൃക്ഷങ്ങളെ കാണാം. ഇവിടുത്തെ വൃക്ഷങ്ങളിൽ അധികവും സ്പ്രൂസ്, ഫിർ, പൈൻ തുടങ്ങിയ സൂചി ഇലകളോടു കൂടിയ നിത്യഹരിത വൃക്ഷങ്ങളാണ്. ചെറു സസ്തനികൾക്കു പുറമേ കരടി, ബീവർ തുടങ്ങിയ ജന്തുക്കളും കഴുകൻ, വാർബിൾ, മരംകൊത്തി തുടങ്ങിയ പക്ഷികളും ഉൾപ്പെടുന്നതാണ് ബോറിയൽ വനങ്ങളിലെ ജന്തുജാലം.\nമിതോഷ്ണ മേഖലാ നിത്യഹരിതവനങ്ങൾ[തിരുത്തുക]\nവടക്കേ അമേരിക്കയുടെ വടക്ക്-പടിഞ്ഞാറൻ പ്രദേശങ്ങൾ, പടിഞ്ഞാറൻ ചിലി, തെക്കുകിഴക്കൻ ആസ്റ്റ്രേലിയ, ടാസ്മാനിയ, ന്യൂസിലൻഡ് എന്നിവിടങ്ങളിലാണ് മിതോഷ്ണ മേഖലാ നിത്യഹരിതവനങ്ങൾ (Temperate evergreen forests)കാണപ്പെടുന്നത്. കുത്തനെയുള്ള ചരിവുകളിൽ സ്ഥിതിചെയ്യുന്ന ഈ വനങ്ങളിൽ പടിഞ്ഞാറൻ കാറ്റ് യഥേഷ്ടം ലഭിക്കും. ഉയർന്നതോതിലുള്ള മഴ ഈ വനങ്ങളുടെ മറ്റൊരു പ്രത്യേകതയാണ്.\nഏറ്റവും ഉയരംകൂടിയ വൃക്ഷമായ സെക്വോയ വടക്കേ അമേരിക്കയിലെ നിത്യഹരിതവനങ്ങളിലാണ് കാണപ്പെടുന്നത്. ഇവിടെ 75 ശതമാനത്തോളവും ഫിർ, സ്പ്രൂസ്, ഹെംലോക്ക്, റെഡ് സെഡാർ തുടങ്ങിയ സൂചി ഇല വൃക്ഷങ്ങളാണ് ഉള്ളത്. ചിലിയിൽ ആന്റിസ് പർവതത്തിന്റെ വശങ്ങളിലാണ് ഇത്തരം വനങ്ങൾ കാണപ്പെടുന്നത്. നിത്യഹരിത വൃക്ഷങ്ങളോടൊപ്പം ചില ഇലപൊഴിയും വൃക്ഷങ്ങളെയും ഇവിടെ കാണാം. നിത്യഹരിത കുറ്റിച്ചെടികൾ കൊണ്ട് അടിക്കാട് (understorey) സമ്പന്നമായിരിക്കുന്നു. പറക്കാൻ കഴിവില്ലാത്ത കിവി പക്ഷികൾ ന്യൂസിലൻഡിലെ നിത്യഹരിത വനങ്ങളിൽ സാധാരണമാണ്.\nലെബനൻ, മൊറോക്കോ തുടങ്ങിയ മെഡിറ്ററേനിയൻ രാജ്യങ്ങളിലാണ് വീതിയുള്ള ഇലകളോടുകൂടിയ നിത്യഹരിതവനങ്ങൾ സ്ഥിതിചെയ്യുന്നത്. കാഠിന്യമേറിയ തടി ഇവിടുത്തെ വൃക്ഷങ്ങളുടെ പ്രത്യേകതയാണ്. മണലിന്റെ അംശം കൂടുതലുള്ള മണ്ണിൽ വളരുന്ന ഈ വൃക്ഷങ്ങൾക്ക് കാട്ടുതീ, വരൾച്ച തുടങ്ങിയ പ്രതികൂല കാലാവസ്ഥകളെ അതിജീവിക്കാനുള്ള കഴിവുണ്ട്. ഓക്ക് മരങ്ങളാണ് ഇവിടെ കൂടുതലായി കാണപ്പെടുന്നത്. ആഫ്രിക്കയുടെ തെക്കുഭാഗങ്ങൾ, തെക്ക്-പടിഞ്ഞാറൻ ആസ്റ്റ്രേലിയ തുടങ്ങിയ ഇടങ്ങളിലും ഇത്തരം വനങ്ങൾ കാണാൻ കഴിയും. കാനറി ദ്വീപുകളിൽ ഉള്ള നിത്യഹരിതവനങ്ങളിൽ ലോറൽ വൃക്ഷങ്ങളാണ് കൂടുതൽ. ഷഡ്പദങ്ങളുടെ, പ്രത്യേകിച്ചു ചിത്രശലഭങ്ങളുടെ വൈവിധ്യത്താൽ സമ്പന്നമാണ് ഈ വനങ്ങൾ. കൂടാതെ നിരവധി ഇനം പാമ്പുകളും പല്ലികളും ഇവിടെ കാണപ്പെടുന്നുണ്ട്.\nപൂർണമായും നിത്യഹരിതവനങ്ങൾ എന്നു പറയാൻ കഴിയില്ലെങ്കിലും നിത്യഹരിതവൃക്ഷങ്ങൾ ധാരാളമുള്ള ഒരു വനവിഭാഗമാണ് അർധനിത്യഹരിതവനങ്ങൾ (Semi evergreen forests). നിത്യഹരിത വനങ്ങൾക്കും നനവാർന്ന ഇലപൊഴിയും കാടുകൾക്കും മധ്യേ സംക്രമണ ഘട്ടത്തിലുള്ള (transitional stage) വനങ്ങളാണിവ. ഒന്നാംതട്ടിൽ നിത്യഹരിതവൃക്ഷങ്ങൾക്കൊപ്പം ഇലപൊഴിയും (deciduous) വൃക്ഷങ്ങളെയും കാണാൻ കഴിയും. താഴെത്തട്ടിലുള്ള വൃക്ഷങ്ങളെല്ലാം നിത്യഹരിത വനങ്ങൾക്ക് സമാനമായവയാണ്. ഇവിടെയുള്ളതിൽ 50-70 ശതമാനവും നിത്യഹരിത വൃക്ഷങ്ങൾ ആയിരിക്കും. പുഷ്പിക്കുന്നതിനും കായ് ഉണ്ടാകുന്നതിനും പ്രത്യേകകാലം (season) ഉണ്ടായിരിക്കും എന്നതാണ് ഇവയ്ക്ക് നിത്യഹരിത വനങ്ങളിൽനിന്നുള്ള വ്യത്യാസം. താരതമ്യേന ദൈർഘ്യമേറിയ വരണ്ടകാലാവസ്ഥയാണ് ഇവിടെ അനുഭവപ്പെടുന്നത്.\nഇന്ത്യയിൽ നിത്യഹരിതവനങ്ങൾ പ്രധാനമായും ആൻഡമാൻ നിക്കോബാർ ദ്വീപുകൾ, പശ്ചിമഘട്ടം, വടക്ക്-കിഴക്കൻ സംസ്ഥാനങ്ങൾ എന്നിവിടങ്ങളിലാണ് വ്യാപിച്ചിരിക്കുന്നത്. സ്പീഷീസ് വൈവിധ്യം കൊണ്ട് (200-ലധികം സ്പീഷീസ്) ശ്രദ്ധേയമായതാണ് ആൻഡമാൻ നിക്കോബാർ ദ്വീപസമൂഹം. ഇവിടെ നിത്യഹരിത- അർദ്ധ നിത്യഹരിത വൃക്ഷങ്ങൾ ഇടതൂർന്ന് കാണപ്പെടുന്നു.\nനിത്യഹരിത വനങ്ങളുടെ സാന്നിധ്യം എടുത്തുപറയേണ്ട ഒരു പ്രദേശമാണ് പശ്ചിമഘട്ടം. 45 മീറ്ററിൽ അധികം ഉയരത്തിൽ വളരുന്ന വൃക്ഷങ്ങളെ ഇവിടെ കാണാം. ഫേണുകൾ, പന്നൽച്ചെടികൾ, ഓർക്കിഡുകൾ തുടങ്ങിയവയുടെ നിരവധി വന്യ ഇനങ്ങളും ഇവിടെ വളരുന്നുണ്ട്. ചൂരൽ, മുള എന്നിവയും പശ്ചിമഘട്ടത്തിലെ നിത്യഹരിതവനങ്ങളിൽ വ്യാപകമായി കാണപ്പെടുന്നുണ്ട്. ഇന്ത്യയിലെ ജൈവവൈവിധ്യത്തിന്റെ മൂന്നിൽ രണ്ടുഭാഗവും പശ്ചിമഘട്ടത്തിലാണുള്ളത്.[അവലംബം ആവശ്യമാണ്] സമുദ്രനിരപ്പിൽ നിന്നും 250-1700 മീറ്റർ ഉയരത്തിൽ വ്യാപിച്ചിരിക്കുന്ന നിത്യഹരിതവനങ്ങളിലെ വാർഷിക വർഷപാതം 1500-5000 മില്ലീമീറ്ററിനു മധ്യേയാണ്. പാലി, നാങ്ക്, കലോഫിലം തുടങ്ങിയ വൃക്ഷങ്ങൾ ഇവിടെ സാധാരണമാണ്.\nവടക്കുകിഴൻ സംസ്ഥാനങ്ങളിൽ, അസം താഴ്വരകളിലെ താഴ്ന്ന പ്രദേശങ്ങളിൽ മഴക്കാടുകളാണുള്ളത്. ഇവിടെ 2300 മി.മീ.-ൽ അധികമാണ് വാർഷിക വർഷപാതം. അസം താഴ്വരയിൽ 50 മീറ്ററിൽ അധികം ഉയരത്തിലും ഏഴു മീറ്ററോളം വണ്ണത്തിലും വളരുന്ന ഷോറിയ അസമിക്ക എന്ന വൃക്ഷം വ്യാപകമായി കാണപ്പെടുന്നു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിത്യഹരിതവനങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=നിത്യഹരിതവനം&oldid=2283821" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:59,3ഡിസംബർ 2015.


പെൺകുട്ടിയുടെ വീട്ടുകാരിൽ നിന്ന് വധഭീഷണി; കമിതാക്കൾക്ക് ഒരുമിച്ച് ജീവിക്കാൻ കോടതി അനുമതി നൽകിനൽകി - Kannur Varthakal Online\nപെൺകുട്ടിയുടെ വീട്ടുകാരിൽ നിന്ന് വധഭീഷണി; കമിതാക്കൾക്ക് ഒരുമിച്ച് ജീവിക്കാൻ കോടതി അനുമതി നൽകിനൽകി\nഇടുക്കി: തൊടുപുഴ സ്വദേശികളായ കമിതാക്കൾക്ക് ഒരുമിച്ച് ജീവിക്കാൻ ഇടുക്കി മജിസ്ട്രേറ്റ് കോടതി അനുമതി നൽകി. യുവാവിനെ കൊല്ലുമെന്ന്\nഭീഷണിപ്പെടുത്തിയതായി നേരത്തേ യുവാവ് പരാതിപ്പെട്ടിരുന്നു\nതൊടുപുഴ, കോടിക്കുളം സ്വദേശിയായ യുവാവാണ് പെണ്‍കുട്ടിയുടെ വീട്ടുകാര് കൊല്ലുമെന്ന് ഭീഷണിപ്പെടുത്തിയെന്ന് ഫേസ്ബുക്കില് പോസ്റ്റ് ചെയ്തത്.\nഅതേസമയം പെണ്‍കുട്ടിയെ കാണാനില്ലെന്ന് കാണിച്ച് ബന്ധുക്കള് ഇടുക്കി തൊടുപുഴ കരിമണ്ണൂര് പോലീസില് പരാതി നല്‍കി. കഴിഞ്ഞ ദിവസം രാത്രിയാണ് പെൺകുട്ടി യുവാവിനൊപ്പം വീടുവിട്ടിറങ്ങിയത്. വ്യത്യസ്ത മതവിശ്വാസികളായതിനാൽ വീട്ടുകാരുടെ എതിർപ്പ് മൂലം യുവാവിന്റെ പാലക്കാടുള്ള അമ്മാവന്റെ വീടിലായിരുന്നു അഭയം തേടിയിരുന്നത്.\nപെൺകുട്ടിയുടെ ബന്ധുക്കളുടെ പരാതിയെത്തുടര്‍ന്ന് പാലക്കാട് ചെര്‍പ്പുളശ്ശേരിയിലെ സ്റ്റേഷനില് ഹാജരായ യുവാവിനെയും പെണ്‍കുട്ടിയെയും കരി മണ്ണൂരിലേക്ക് കൊണ്ടുവന്നു. പിന്നീട് ഇവരെ ഇടുക്കി മജിസ്ട്രേറ്റ് കോടതിയിൽ ഹാജരാക്കുകയായിരുന്നു.\nയുവാവിനെയും സഹോദരിയെയും കൊല്ലുമെന്ന് പെണ്‍കുട്ടിയുടെ ബന്ധുക്കള് ഭീഷണിപ്പെടുത്തിയതായി യുവാവിന്റെ അമ്മയും ആരോപിച്ചു.\nതനിക്ക് വധഭീഷണിയുണ്ടെന്നും പോലീസിനെ സ്വാധീനിക്കാൻ പെൺകുട്ടിയുടെ ബന്ധുക്കൾ ശ്രമിക്കുന്നുണ്ടെ ന്നും പോലീസ് സ്റ്റേഷനിൽ വെച്ച് യുവാവെഴുതിയ ഫേസ്ബുക്ക് പോസ്റ്റിൽ ആരോപിക്കുന്നുണ്ട്.\nപെൺകുട്ടിക്ക് വീട്ടിൽ നിന്ന് പീഡനം സഹിക്ക വയ്യാതെയാണ് വീടുവിട്ടിറങ്ങിയത്. തന്റെ വീട് ഗുണ്ടകൾ വളഞ്ഞിട്ടുണ്ടെ ന്നും യുവാവ് പരാതിപ്പെടുന്നു.\nയുവാവിനെ സഹായിച്ച സുഹൃത്തുക്കളെയും പെൺകുട്ടിയുടെ വീട്ടുകാർ ഭീഷണിപ്പെടുത്തിയിട്ടുണ്ട്. യുവതിയുടെ പിതാവ് ഫോണിലൂടെ ഭീഷണി സന്ദേശമയച്ചെന്നാണ് പരാതി. കഴിഞ്ഞ 15 ദിവസം മുമ്പ് പത്രവാർത്ത കണ്ടിരുന്നില്ലെ, ഞാനിനി ജീവിക്കുന്നത് നിങ്ങളെ കൊല്ലാൻ വേണ്ടി മാത്രമാണെന്നും യുവാവിനെ സഹായിച്ചവരെയും വെച്ചേക്കില്ലെന്നും സന്ദേശത്തിൽ പറയുന്നതായും സുഹൃത്തുക്കൾ വ്യക്തമാക്കി.\nPrevious മാഹിയിലെ സി.പി.ഐ.എം പ്രവര്‍ത്തകൻ ബാബു കൊലപാതകം;മുഖ്യപ്രതി അറസ്റ്റില്\nNext കായലിൽ ചാടിയ പഞ്ചായത്ത് പ്രസിഡന്‍റിന്‍റെ മൃതദേഹം കണ്ടെത്തി


വല്ലാർപാടം മരിയൻ തീർത്ഥാടനം നാളെ ( സെപ്റ്റംബർ 12 ) - official news channel of ARCHDIOCESE OF VERAPOLY,\nവല്ലാർപാടം മരിയൻ തീർത്ഥാടനം നാളെ ( സെപ്റ്റംബർ 12 )\nവല്ലാർപാടം മരിയൻ തീർത്ഥാടനം\nനാളെ ( സെപ്റ്റംബർ 12 )\nവല്ലാർപാടം. വരാപ്പുഴ അതിരൂപതയുടെ നേതൃത്വത്തിലുള്ള ഈ വർഷത്തെ വല്ലാർപാടം മരിയൻ തീർത്ഥാടനം നാളെ – സെപ്റ്റംബർ 12 – ഞായറാഴ്ച്ച വൈകീട്ട്4മണിക്ക് വല്ലാർപാടം ബസിലിക്കയിൽ ആരംഭിക്കും. കോവിഡ് 19 ന്റെ പ്രത്യേക സാഹചര്യത്തിൽ, ഓൺലൈനായി നടത്തുന്ന തീർത്ഥാടന തിരുക്കർമ്മങ്ങളിൽ വിശ്വസികൾ ആത്മനാ പങ്കു ചേരും.\nവൈകീട്ട്4മണിക്ക് ആരംഭിക്കുന്ന ജപമാലയെ തുടർന്ന് ആഘോഷമായ ദിവ്യബലിയ്ക്ക് വരാപ്പുഴ അതിരൂപതാ മെത്രാപ്പോലീത്ത മോസ്റ്റ് റവ.ഡോ.ജോസഫ് കളത്തിപ്പറമ്പിൽ മുഖ്യ കാർമ്മികത്വം വഹിക്കും. റവ.ഡോ.ജോസി കോച്ചാപ്പിള്ളി വചന സന്ദേശം നല്കും. ദിവ്യബലിയേ തുടർന്ന് അഭിവന്ദ്യ പിതാവ് വിശ്വാസികളെ പരിശുദ്ധ വല്ലാർപാടത്തമ്മയ്ക്ക് അടിമ സമർപ്പണം നടത്തും. അടിമസമർപ്പണത്തിന് ഒരുക്കമായി വാട്ട്സാപ്പ് ഗ്രൂപ്പുകളിലൂടെ 33 ദിവസം നീണ്ടു നില്ക്കുന്ന വിശ്വാസികളുടെ പ്രാർത്ഥനായജ്ഞവും നടന്നു വരുന്നു.\nതിരുക്കർമ്മങ്ങൾ വല്ലാർപാടം ബസിലിക്കയുടെ യൂട്യൂബ് ചാനൽ, വരാപ്പുഴ അതിരൂപതയുടെ കേരളവാണി യൂട്യൂബ് ചാനൽ, DEN Network (Channel No. 609), Bhoomika network (channel No.16) Jio TV (Channel No.4) എന്നിവയിലൂടെ തത്സമയം സംപ്രേക്ഷണം ചെയ്യുന്നതായിരിക്കും.\nരോഗപീഡകളിൽ നിന്നും, പ്രകൃതിക്ഷോഭത്തിന്റെ കെടുതികളിൽ നിന്നും, മറ്റു ജീവിത പ്രതിസന്ധികളിൽ നിന്നുമെല്ലാം തന്നിലാശ്രയിക്കുന്നവരെ കാത്തു പരിപാലിക്കുന്ന പരിശുദ്ധ വല്ലാർപാടത്തമ്മയുടെ സന്നിധിയിൽ വന്നണഞ്ഞ്, വിമോചനത്തിന്റെ ദൈവകൃപാകടാക്ഷം നേടിയവരുടെ അനുഭവസാക്ഷ്യങ്ങളും, ജാതിമത ചിന്തകൾക്കതീതമായ ദൈവാനുഗ്രഹങ്ങളുടെ ദൃഷ്ടാന്തങ്ങളും നിറഞ്ഞതാണ് വല്ലാർപാടം പള്ളിയുടെ പുണ്യചരിത്രം. ആഴിയുടെ അഗാധതയിൽ നിന്നും ഹൈന്ദവരായ പള്ളി വീട്ടിൽ മീനാക്ഷിയമ്മയേയും കുഞ്ഞിനേയും ജീവിതത്തിലേക്ക് കൈപിടിച്ചുയർത്തിയ പരിശുദ്ധ അമ്മയുടെ അത്ഭുത മാധ്യസ്ഥം പ്രകടമാക്കുന്ന ചരിത്രം,അവയിൽ ഏറ്റം പ്രധാനപ്പെട്ടതാണ്.\nബസിലിക്ക റെക്ടർ ഫാ.ആന്റണി വാലുങ്കൽ, സഹവികാരിമാരായ ഫാ.ആൻറണി ജിബിൻ കൈമലേത്ത്, ഫാ.റോക്കി ജോസ്‌ലിൻ ചക്കാലക്കൽ, ഫാ.റിനോയ് കളപ്പുരക്കൽ എന്നിവരാണ് ചടങ്ങുകൾക്ക് നേതൃത്വം നല്കുന്നത്\nസി .ജെ. ഹെൻട്രി ചായിക്കോടത്ത് (71) നിര്യാതനായി.\nകൊച്ചി : സി ജെ ഹെൻട്രി ചായിക്കോടത്ത് (71) നിര്യാതനായി. മൃതദേഹ സംസ്കാരം (03.6.2021) വ്യാഴാഴ്ച പാലാരിവട്ടം സെന്റ് ജോൺ ബാപ്റ്റിസ്റ്റ് പളള്ളി സെമിത്തേരിയിൽ. പൊന്നുരുന്നി സെന്റ്\nതിരുവനന്തപുരം : റവന്യു വകുപ്പില് നിന്നും വിതരണം ചെയ്യുന്ന വിവിധ തരത്തിലുള്ള സാക്ഷ്യപത്രങ്ങള് പൊതുജനങ്ങള്‍ക്കും മൊബൈല് ഫോണ് മുഖേന ഇനി ലഭ്യമാകും. കേരള സര്‍ക്കാരിന്‍റെ എം-കേരളം എന്ന


നറുക്ക് വീണില്ല; 'ശബരിമല ശ്രീധര്‍മശാസ്ത ക്ഷേത്ര ബില്' ചർച്ചയ്ക്കെടുക്കില്ല - TVSAMSKARA\nനറുക്ക് വീണില്ല; ‘ശബരിമല ശ്രീധര്‍മശാസ്ത ക്ഷേത്ര ബില്’ ചർച്ചയ്ക്കെടുക്കില്ല\n‘ശബരിമല ശ്രീധര്‍മശാസ്ത ക്ഷേത്ര ബില്’ ചർച്ചയ്ക്കെടുക്കില്ല. ഇന്ന് ചര്‍ച്ചയ്ക്കെടുക്കേണ്ട ബില്ലുകള്‍ക്കായുള്ള നറുക്കെടുപ്പില് എന് കെ പ്രേമചന്ദ്രന് എം പി ലോക്സഭയില് അവതരിപ്പിച്ച നാല് സ്വകാര്യ ബില്ലുകള്‍ക്കും നറുക്ക് വീണില്ല. തൊഴിലുറപ്പ്, ഇഎസ്ഐ, സര്‍ഫാസി നിയമ ഭേദഗതി ഇവയായിരുന്നു മറ്റ് ബില്ലുകള്.\n17-ാമത് ലോക്സഭയിലെ ആദ്യത്തെ സ്വകാര്യ ബില്ലായിരുന്നു ഇത്. ഏതൊക്കെ ബില്ല് അവതരിപ്പിക്കണം എന്ന് നറുക്കെടുപ്പിലൂടെയാണ് തീരുമാനിക്കുക. പല എംപിമാരും പല വിഷയങ്ങളും സഭയ്ക്ക് മുന്നിൽ കൊണ്ടുവരുന്നുണ്ടാകാം. പക്ഷേ ഇതിൽ ഏതൊക്കെയാണ് അവതരിപ്പിക്കേണ്ടത് എന്ന് തീരുമാനിക്കുന്നത് നറുക്കെടുപ്പിലൂടെയാണ്.\nഒമ്പത് എംപിമാര് അവതരിപ്പിച്ച 30 സ്വകാര്യ ബില്ലുകളാണ് ആകെ നറുക്കെടുപ്പിനുണ്ടായിരുന്നത്. ഝാര്‍ഖണ്ഡില് നിന്നുള്ള സുനില് കുമാര് സിങ്, മഹാരാഷ്ട്രയില് നിന്നുള്ള ഷ്രിരാംഗ് ബര്‍നേ, ബീഹാറിന് നിന്നുള്ള ജനാര്‍ദ്ദന് സിങ് സിഗ്രിവാള് എന്നിവര് സമര്‍പ്പിച്ച ബില്ലുകളാണ് നറുക്കെടുപ്പില് ജയിച്ചത്. സുപ്രീംകോടതി വിധിക്ക് മുന്‍പുള്ള സ്ഥിതി ശബരിമലയില് തുടരണമെന്നായിരുന്നു ബില്ലിലെ ആവശ്യം.\nladies come in sabarimala parlament sabarimala superm court women in sabarimala


ഞായറാഴ്ച ലോക്ക്ഡൗണ് പിന്‍വലിച്ചേക്കും; കോവിഡ് അവലോകന യോഗം ഇന്ന് | Wayanad Vision\nഞായറാഴ്ച ലോക്ക്ഡൗണ് പിന്‍വലിച്ചേക്കും; കോവിഡ് അവലോകന യോഗം ഇന്ന്\nBy NEWS DESK\t On Feb 8, 2022\nസംസ്ഥാനത്തെ കോവിഡ് സാഹചര്യം വിലയിരുത്താന് ഇന്ന് അവലോകന യോഗം ചേരും. നിയന്ത്രണങ്ങളില് ഇളവ് നല്‍കിയേക്കും എന്നാണ് സൂചന. ഞായറാഴ്ച ലോക്ഡൗണ് പിന്‍വലിച്ചേക്കും.\nനിയന്ത്രണങ്ങള് എങ്ങനെ മുന്നോട്ടു കൊണ്ടുപോകണം എന്നതാകും കോവിഡ് അവലോകന യോ?ഗത്തില് പ്രധാനമായും ചര്‍ച്ചയാകുക. വ്യാപനം കുറയുന്ന സാഹചര്യത്തില് കൂടുതല് ഇളവുകള്‍ക്ക് സാധ്യതയുണ്ട്. കാറ്റഗറി തിരിച്ചുള്ള നിയന്ത്രണങ്ങള് തുടര്‍ന്നേക്കും. കാറ്റഗറിയിലെ ജില്ലകള് പുനക്രമീകരിക്കുന്നതിലും മാറ്റമുണ്ടായേക്കും. ഉച്ചതിരിഞ്ഞ് മൂന്ന് മണിക്കാണ് മുഖ്യമന്ത്രിയുടെ അധ്യക്ഷതയില് അവലോകന യോഗം.\nഒന്ന് മുതല് ഒന്‍പത് വരെയുള്ള ക്ലാസുകള് വൈകുന്നേരം വരെയാക്കുമോ?\nഒന്ന് മുതല് ഒന്‍പത് വരെയുള്ള ക്ലാസുകളില് അധ്യയന സമയം വൈകുന്നേരം വരെയാക്കുമോ എന്ന കാര്യവും ഇന്നറിയാം. ഈ വിഷയം ചര്‍ച്ച ചെയ്യുന്നതിനായി വിദ്യാഭ്യാസ വകുപ്പിന്റെ പ്രത്യേക ഉന്നതതല യോഗം തിങ്കളാഴ്ച ചേര്‍ന്നിരുന്നു. 10,11,12 ക്ലാസുകളുടെ പ്രവര്‍ത്തനം സാധാരണ നിലയിലായി. കോളജുകളിലും വൈകീട്ടു വരെ ക്ലാസുകള് നടക്കും.\nകോവിഡ് ബാധിതർ കരുതലോടെ ഏഴ് ദിവസം ഗൃഹ പരിചരണത്തിൽ കഴിയണം: ആരോഗ്യമന്ത്രി\nതോല്‍പ്പെട്ടിയില് ഒന്നര കോടിയോളം രൂപയുടെ സ്വര്‍ണാഭരണങ്ങള് പിടികൂടി\nഓൺലൈൻ റമ്മി കളി നിയമവിരുദ്ധമായി പ്രഖ്യാപിച്ച് സംസ്ഥാന…\nലോക്ക് ഡൌണ് ലംഘനം 39 കേസുകള് എടുത്തു\nകെട്ടിട നികുതി പരിഹാര അദാലത്തുകള് നടത്തും\nദീപ്തം പദ്ധതി: മന്ത്രി എ കെ ബാലന് ഉദ്ഘാടനം ചെയ്തു\nകാട്ടാനയുടെ സാന്നിധ്യമറിയിക്കാന് നീലഗിരിയില് അലറാം…\nജില്ലയില് 10 പേര്‍ക്ക് കൂടി കോവിഡ്\nആരോപണം ഉന്നയിക്കുന്നത് ശരിയല്ല ദളിത് കോണ്‍ഗ്രസ് ജില്ലാ…


mother teresa,pope francis | മദര് തെരേസ ദൈവിക കരുണയുടെ പ്രതിരൂപമെന്ന് മാര്‍പാപ്പ\nമദര് തെരേസ ദൈവിക കരുണയുടെ പ്രതിരൂപമെന്ന് മാര്‍പാപ്പ\nPublished: Sep 4, 2016, 03:59 PM IST\nവത്തിക്കാന് സിറ്റി: മദര്‍തെരേസ ദൈവിക കരുണയുടെ ഉത്തമ പ്രതിരൂപമെന്ന് ഫ്രാന്‍സിസ് മാര്‍പാപ്പ. മദറിനെ വിശുദ്ധ പദവിയിലേക്കുയര്‍ത്തിക്കൊണ്ടുള്ള ദിവ്യബലിക്കിടെ നടത്തിയ പ്രസംഗത്തിലാണ് മാര്‍പാപ്പ ഇക്കാര്യം പറഞ്ഞത്.\nഇല്ലാത്തരുടെ ആവശ്യം നിറവേറ്റുമ്പോള് പങ്കുവെക്കപ്പെടുന്നത് ദൈവത്തിന്റെ കരുണയാണ്. എല്ലാ സമര്‍പ്പണങ്ങളിലും ദൈവം ആവശ്യപ്പെടുന്നത് കരുണയാണ്. അവഗണിക്കപ്പെട്ടവരേയും പിന്തള്ളപ്പെട്ടവരേയും ഉള്‍ക്കൊണ്ടുകൊണ്ട് ജീവിതത്തിന്റെ എല്ലാ മേഖലകളിലും ദൈവ കരുണ നിര്‍ലോഭം ചൊരിഞ്ഞ ആളായിരുന്നു മദര് തെരേസ.\nറോഡരികില് മരിക്കാന് വിധിക്കപ്പെട്ടവരില് ദൈവ മഹത്വം ദര്‍ശിച്ചുകൊണ്ട് മദര് അവരെ ശുശ്രൂഷിച്ചു. ഈ ലോകത്തിന്റെ അധികാരങ്ങള്‍ക്ക് മേലെ മദര് തന്റെ ശബ്ദമുയര്‍ത്തി. അങ്ങനെ സ്വയം സൃഷ്ടിയായ ദാരിദ്ര്യം എന്ന കുറ്റകൃത്യത്തെക്കുറിച്ച് അവര് ബോധവാന്മാരായി. മദര് തെരേസയുടെ ശുശ്രൂഷയ്ക്ക് രുചി വര്‍ധിപ്പിച്ച ഉപ്പ് കരുണയായിരുന്നു. ആ കരുണയായിരുന്നു നിരവധി ആളുകള്‍ക്ക് ഇരുട്ടില് പ്രകാശം ചൊരിഞ്ഞത്. മദറിന്റെ പ്രവര്‍ത്തികള് പാവപ്പെട്ടവരില് പാവപ്പെട്ടവര്‍ക്ക് ദൈവം സമീപസ്ഥനാണെന്നതിന്റെ ഉത്തമ ദൃഷ്ടാന്തമാണ്. മാര്‍പാപ്പ പറഞ്ഞു.\nവ്യവസ്ഥകളില്ലാത്ത സ്‌നേഹത്തിന്റെ മാനദണ്ഡം ജാതിയോ, മതമോ, വംശമോ, സംസ്‌ക്കാരമോ, ഭാഷയോ നോക്കാതെ എല്ലാവരേയും സ്‌നേഹിക്കുക എന്നതാണെന്ന് എല്ലാവര്‍ക്കും മനസിലാക്കിക്കൊടുക്കാന് കരുണയുടെ ഈ സഹയാത്രികയ്ക്ക് സാധിച്ചു.\nഎനിക്ക് അവരുടെ ഭാഷ സംസാരിക്കാന് സാധിക്കില്ലായിരിക്കും പക്ഷേ എനിക്ക് അവരെ നോക്കി ചിരിക്കാന് സാധിക്കുമെന്ന് മദര് തെരേസ എപ്പോഴും പറയുമായിരുന്നു. അവളുടെ ആ പുഞ്ചിരി നാം മനസില് സൂക്ഷിക്കുകയും നമ്മുടെ ജീവിത യാത്രയില് കണ്ടു മുട്ടുന്നവര്‍ക്ക് സമ്മാനിക്കുകയും ചെയ്യണം. പ്രത്യേകിച്ച് അവശത അനുഭവിക്കുന്നവര്‍ക്ക്. മാര്‍പാപ്പ ഓര്‍മിപ്പിച്ചു.


ലൈംഗിക തൊഴിലാളികളോടുള്ള സമൂഹത്തിന്റെ സമീപനത്തിൽ വരെ വൻമാറ്റങ്ങൾ സൃഷ്ടിച്ച ‘ഞാൻ ലൈംഗിക തൊഴിലാളി’ എന്ന ആത്മകഥയ്ക്കു ശേഷം നളിനി ജമീല എഴുതിയ പുസ്തകമാണ് ‘എന്റെ ആണുങ്ങൾ’. ലൈംഗികതൊഴിലാളി എന്നാൽ സുഹൃത്തുക്കളോ ഉറ്റവരോ ഇല്ലാത്ത, ഇരുട്ടിൽ തെരുവിൽ പ്രത്യക്ഷപ്പെട്ട് എങ്ങോട്ടോ അപ്രത്യക്ഷരാവുന്ന ഒറ്റപ്പെട്ട നികൃഷ്ട ജീവികളാണെന്ന പൊതുധാരണ പൊളിച്ചെഴുതലാണ് ഈ പുസ്തകത്തിനു പിന്നിലെ രാഷ്ട്രീയ പ്രേരണ എന്ന് പുസ്തകത്തിന്റെ ആമുഖ കുറിപ്പിൽ പറയുന്നുണ്ട്. കേവലം നിഷ്ക്രീയരായ ഇരകൾ എന്ന മുൻവിധിയെ മുറിച്ചു കടന്ന് മുഖ്യധാര ഒതുക്കിയ തന്റെ സമുദായത്തിന്റെ സ്വയം മര്യാദയ്ക്കു വേണ്ടി നളിനി ശബ്ദമുയർത്തുന്നു.\nആണിനെ കുറിച്ച് ഇത്ര വ്യക്തമായി ആർക്കു വിളിച്ചുപറയാൻ കഴിയും? പല ആണുങ്ങളെ കിടപ്പറയിൽ കണ്ട ഒരു പെണ്ണിനല്ലാതെ? അതിനാൽ തന്നെ വായിക്കപ്പെടുകയും പഠിക്കപ്പെടുകയും ചെയ്യേണ്ട പുസ്തകമാണ് നളിനി ജമീലയുടെ ‘എന്റെ ആണുങ്ങൾ’. ആണിനെ വായിച്ചെടുക്കാവുന്ന ഒരു പെൺപുസ്തകം. മലയാളി ആണുങ്ങളെ കുറിച്ച് നളിനിയുടെ നിരീക്ഷണം ഇങ്ങനെ–\n“ഇക്കാലത്തിനിടയിൽ ഇടപെട്ട മലയാളി ആണുങ്ങളിൽ എഴുപത്തഞ്ചു ശതമാനവും സ്ത്രീകളോട് സമഭാവനയില്ലാത്തവരാണ്. സ്ത്രീ ഭയങ്കര മോശമാണെന്ന ധാരണ മലയാളികളുടെ ജന്മവാസനയാണ്.” “തങ്ങൾക്കാവശ്യമുള്ളപ്പോഴും ഇതെല്ലാം സ്വന്തം ഔദാര്യമാണ് എന്ന പുച്ഛഭാവമാണ് മലയാളി ആണുങ്ങൾക്ക് ‘വരുന്നോടീ’ ‘നിനക്കെത്രയാടീ’ എന്ന മനോഭാവം”. “പുറംനാട്ടിൽ ജീവിക്കുകയോ മറ്റോ ചെയ്തതിന്റെ പേരിലൊക്കെ വ്യത്യസ്തരായവരാണ് ബാക്കിവരുന്ന ഇരുപത്തഞ്ചു ശതമാനം ആണുങ്ങൾ.”\nപലതരം ആണുങ്ങൾ കടന്നുവരുന്നുണ്ട് നളിനിയുടെ ഈ പുസ്തകത്തിൽ. അവരിലെല്ലാം സമൂഹത്തിന്റെ പരിഛേദവുമുണ്ട്. പല തട്ടിലുള്ളവർ, പല തരത്തിലുള്ളവർ, പല സ്വഭാവങ്ങളുള്ളവർ… രാത്രിയും പകലും രണ്ടു മുഖങ്ങളുള്ളവർ, മനസ്സലിവും കാരുണ്യവുമുള്ളവർ, ചിരിച്ചുകൊണ്ട് ചതിക്കുന്നവർ..\nജീവിതം കൊണ്ട് നളിനി ജമീല എന്ന മൂന്നാംക്ലാസ് വിദ്യാഭ്യാസ യോഗ്യതക്കാരി സ്വന്തമാക്കിയ പാഠങ്ങൾ സിലബസുകൾക്കുൾകൊള്ളാൻ കഴിയാത്തത്ര ബ്രഹത്താണ്. ആ ജീവിത പാഠങ്ങളാണ് ‘എന്റെ ആണുങ്ങൾ’ എന്ന പുസ്തകത്തിന് ആഴവും പരപ്പും നൽകുന്നത്.\nനളിനി ജമീലയുടെ എന്റെ ആണുങ്ങൾ എന്ന പുസ്തകത്തിന് റിന്റുജ ജോൺ എഴുതിയ വായനാനുഭവം


സംസ്ഥാനത്ത് 37,190 പേര്‍ക്ക് കോവിഡ്; 57 മരണം, ടെസ്റ്റ് പോസിറ്റിവിറ്റി നിരക്ക് 26.08 - Kannur Varthakal Online\nMay 4, 2021 kvonlinekannur\n24 മണിക്കൂറിനിടെ 1,42,588 സാമ്പിളുകള് പരിശോധിച്ചു\nതിരുവനന്തപുരം: കേരളത്തിൽ ഇന്ന് 37,190 പേർക്ക് കോവിഡ്-19 സ്ഥിരീകരിച്ചു. എറണാകുളം 5030, കോഴിക്കോട് 4788, മലപ്പുറം 4323, തൃശൂർ 3567, തിരുവനന്തപുരം 3388, പാലക്കാട് 3111, ആലപ്പുഴ 2719, കൊല്ലം 2429, കോട്ടയം 2170, കണ്ണൂർ 1985, പത്തനംതിട്ട 1093, വയനാട് 959, ഇടുക്കി 955, കാസർഗോഡ് 673 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരിൽ 201 പേർ സംസ്ഥാനത്തിന് പുറത്ത് നിന്നും വന്നവരാണ്. 34,143 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 2728 പേരുടെ സമ്പർക്ക ഉറവിടം വ്യക്തമല്ല. എറണാകുളം 4988, കോഴിക്കോട് 4644, മലപ്പുറം 4161, തൃശൂർ 3522, തിരുവനന്തപുരം 2956, പാലക്കാട് 1334, ആലപ്പുഴ 2712, കൊല്ലം 2415, കോട്ടയം 2036, കണ്ണൂർ 1808, പത്തനംതിട്ട 1040, വയനാട് 937, ഇടുക്കി 941, കാസർഗോഡ് 649 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 26,148 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 1989, കൊല്ലം 1557, പത്തനംതിട്ട 751, ആലപ്പുഴ 2261, കോട്ടയം 3890, ഇടുക്കി 913, എറണാകുളം 4235, തൃശൂർ 1686, പാലക്കാട് 951, മലപ്പുറം 2125, കോഴിക്കോട് 3934, വയനാട് 250, കണ്ണൂർ 1490, കാസർഗോഡ് 116 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 3,56,872 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 13,39,257 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 7,59,744 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 7,31,629 പേർ വീട്/ഇൻസ്റ്റിറ്റിയൂഷണൽ ക്വാറന്റീനിലും 28,115 പേർ ആശുപത്രികളിലും നിരീക്ഷണത്തിലാണ്. 3253 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്.\nഇന്ന് 15 പുതിയ ഹോട്ട് സ്പോട്ടുകളാണുള്ളത്. ഒരു പ്രദേശത്തേയും ഹോട്ട് സ്പോട്ടിൽ നിന്നും ഒഴിവാക്കിയിട്ടില്ല. നിലവിൽ ആകെ 699 ഹോട്ട് സ്പോട്ടുകളാണുള്ളത്\nPrevious പഴയങ്ങാടി താവം പാലത്തിനു സമീപം വാഹനത്തിനു തീ പിടിച്ചു\nNext കണ്ണൂർ ജില്ലയില് 1985 പേര്‍ക്ക് കൂടി കൊവിഡ്; 1886 പേര്‍ക്ക് സമ്പര്‍ക്കത്തിലൂടെ


സാകിർ നായിക്കിനെ തിരിച്ചയക്കണമെന്ന് മോഡി ആവശ്യപ്പെട്ടിട്ടില്ല; ഒരു രാജ്യത്തിനും അദ്ദേഹത്തെ വേണ്ടെന്ന് മലേഷ്യൻ പ്രധാനമന്ത്രി - BIGNEWSLIVE | Latest Malayalam News\nസാകിർ നായിക്കിനെ ഇന്ത്യയ്ക്ക് വിട്ടുതരണമെന്ന് ഔദ്യോഗികമായി ആവശ്യപ്പെട്ടില്ലെന്നും മഹാതിർ മൊഹമ്മദ് പറഞ്ഞു.\nക്വലാലംപുർ: വിവാദ ഇസ്ലാമിക പ്രഭാഷകൻ സാക്കിർ നായിക്കിനെ വിട്ടുതരണമെന്ന് ഇന്ത്യൻ പ്രധാനമന്ത്രി നരേന്ദ്ര മോഡി ആവശ്യപ്പെട്ടിട്ടില്ലെന്ന് മലേഷ്യൻ പ്രധാനമന്ത്രി മഹാതിർ മൊഹമ്മദ്. ഈ മാസം റഷ്യയിൽ വച്ച് നടന്ന സാമ്പത്തിക ഫോറത്തിൽ താൻ മോഡിയെ നേരിൽ കണ്ടിരുന്നു, എന്നാൽ അന്നും സാകിർ നായിക്കിനെ ഇന്ത്യയ്ക്ക് വിട്ടുതരണമെന്ന് ഔദ്യോഗികമായി ആവശ്യപ്പെട്ടില്ലെന്നും മഹാതിർ മൊഹമ്മദ് പറഞ്ഞു.\n‘ഒരു രാജ്യത്തിനും അദ്ദേഹത്തെ വേണ്ട. ഞാൻ മോഡിയെ കണ്ടിരുന്നു. അദ്ദേഹം എന്നോട് സാകിർ നായിക്കിനെ കുറിച്ച് ചോദിച്ചില്ല’- ബിഎഫ്എം മലേഷ്യ റേഡിയോ സ്റ്റേഷനിൽ വച്ച് മഹാതിർ പറഞ്ഞു. സാകിർ നായിക്കിനെ അയക്കാനുള്ള സ്ഥലം അന്വേഷിക്കുകയാണെന്നും അദ്ദേഹം പറഞ്ഞു. മലേഷ്യയിൽ പൊതുപ്രഭാഷണം നടത്താൻ സാകിർ നായികിനെ ഇനി അനുവദിക്കില്ലെന്നും മഹാതിർ മൊഹമ്മദ് വ്യക്തമാക്കി. മലേഷ്യയിലുള്ള ചൈനക്കാരെ ചൈനയിലേക്ക് തിരിച്ചയക്കണമെന്ന് സാകിർ നായിക്ക് പ്രസംഗിച്ചത് വിവാദമായിരുന്നു.\n‘മലേഷ്യൻ പൗരനല്ലാത്ത സാകിർ നായിക്കിന് സ്ഥിരതാമസത്തിനുള്ള അവകാശമാണ് കഴിഞ്ഞ സർക്കാർ അനുവദിച്ചത്. ആ അനുവാദം ഈ രാജ്യത്തെ നിയമത്തെ കുറിച്ചും രാഷ്ട്രീയത്തെ കുറിച്ചും പറയാനുള്ള അനുവാദമല്ല. അദ്ദേഹം ആ നിയമം തെറ്റിച്ചു. അദ്ദേഹത്തെ മാറ്റാനുള്ള സ്ഥലം നോക്കുകയാണ് ഞങ്ങൾ. പക്ഷെ ആർക്കും അദ്ദേഹത്തിനെ ആവശ്യമില്ല’ എന്നും മഹാതിർ മൊഹമ്മദ് പറഞ്ഞു.\nTags: Indiamahathir mohammedPM Modizakir naik


ഒളിംപിക്‌സ് ഹോക്കിയില് ഇന്ത്യയ്ക്ക് ജയം\nAdministrator Monday, February 27th, 2012 9:05 am 27 February, 2012\nന്യൂദല്‍ഹി: അങ്ങനെ ആ ദിവസവും വന്നെത്തി. നാലുവര്‍ഷം മുന്‍പ് ഒളിംപിക്‌സിനു യോഗ്യത നേടാനാവാതെ പുറത്തായതിന്റെ വേദനയും നാണക്കേടും മറന്ന് 2012 ലെ ലണ്ടന് ഒളിംപിക്‌സിലേക്ക് ഇന്ത്യന് പുരുഷഹോക്കി ടീം തിരിച്ചെത്തി.\nമേജര് ധ്യാന് ചന്ദ് സ്‌റ്റേഡിയത്തില് നടന്ന നിര്‍ണയ പോരാട്ടത്തിന്റെ ഫൈനലില് ഫ്രാന്‍സിനെ ഒന്നിനെതിരെ എട്ടുഗോളുകള്‍ക്ക് മുട്ടുകുത്തിച്ചാണ് ഇന്ത്യന് ടീം വിജയം കണ്ടത്. ടൂര്‍ണമെന്റിലുടനീളം അപാരഫോമില് ഗോളുകള് അടിച്ചുകൂട്ടിയ സന്ദീപ് സിങ് ഫൈനലില് അഞ്ചുഗോളുകളുമായി കേമനായി. ചാമ്പ്യന്‍ഷിപ്പില് മൊത്തം 16 ഗോളുകളാണ് മുന് ഇന്ത്യന് ക്യാപ്റ്റന്റെ സമ്പാദ്യം. ബിരേന്ദ്ര ലക്ര, എസ്.വി. സുനില്, വി.ആര്. രഘുനാഥ് എന്നിവര് മറ്റു ഗോളുകള് നേടി.\nഇന്ത്യയെ പിടിച്ചുകെട്ടാന് ഫ്രാന്‍സ് ഒന്നടങ്കം ശ്രമിച്ചെങ്കിലും വിജയം കണ്ടില്ല. ആദ്യ മിനിറ്റുകളില് ഫ്രഞ്ച് ഗോള്‍മുഖത്ത് ഇരുടീമിന്റേയും തകര്‍പ്പന് കളി. മൂന്നാം മിനിറ്റില് ഇന്ത്യയ്ക്കു പെനല്‍റ്റി കോര്‍ണര് ലഭിച്ചതോടെ ഇന്ത്യയ്ക്ക് പ്രതീക്ഷയായി പക്ഷേ സന്ദീപിനു പിഴച്ചത്തോടെ പെനല്‍റ്റി നഷ്ടമായി.\nപതിനേഴാം മിനിറ്റില് പക്ഷേ, മധ്യനിരയില് നിന്നു പാസ് വാങ്ങി, വട്ടം ചുറ്റി ബിരേന്ദ്ര ലക്രയുടെ തകര്‍പ്പന് ഷോട്ട് ഗോളില്‍കലാശിച്ചു(1-0). സ്‌റ്റേഡിയം പ്രകമ്പനം കൊണ്ട നിമിഷം, തൊട്ടടുത്ത മിനിറ്റില് ഇടതു മൂലയില് നിന്നുള്ള പാസിലേക്കു തെന്നിയെത്തി ശിവേന്ദ്ര സിങ് കോരിയിട്ട പന്ത് ഇഞ്ചുകളുടെ വ്യത്യാസത്തില് ഗോളിനു പുറത്തേക്ക്. അടുത്ത നിമിഷം, ശിവേന്ദ്ര സിങ്ങിനെ ഫൗള് ചെയ്തതിനു ലഭിച്ച പെനല്‍റ്റി കോര്‍ണറില് നിന്നു ഫ്രഞ്ച് പോസ്റ്റിന്റെ വലതുമൂലയിലേക്കു സന്ദീപിന്റെ മികച്ച ഷോട്ട് (2 -0).\nഇരുപത്തിനാലാം മിനിറ്റില് ഫ്രാന്‍സ് താരം സൈമണ് മാര്‍ട്ടിന് അടിച്ച ലോങ്‌റേഞ്ചര് ഇന്ത്യന് പ്രരോധത്തെയും ഗോളി പി.ആര്. ശ്രീജേഷിനെയും കടന്ന് ഗോളിലേക്കു കയറി (2-1). തൊട്ടുപിന്നാലെ ഇന്ത്യയുടെ പ്രത്യാക്രമണം. ഇരുപത്തിയാറാം മിനിറ്റില് ലഭിച്ച പെനല്‍റ്റി കോര്‍ണറില് നിന്നു മിന്നും ഗോള് നേടി (3 -1). ആദ്യ പകുതിയുടെ അവസാന നിമിഷങ്ങളില് ഫ്രാന്‍സ് മികച്ച നീക്കങ്ങള് നടത്തിയെങ്കിലും എല്ലാം ഇന്ത്യ തടഞ്ഞു.\nരണ്ടാം പകുതിയുടെ രണ്ടാം മിനിറ്റില് പെനല്‍റ്റി കോര്‍ണറില് നിന്നു വീണ്ടും ഇന്ത്യയ്ക്ക് നാലാം ഗോള്(4-1),ഇത് സന്ദീപിന്റെ ഹാട്രികായിരുന്നു. പിന്നാലെ ഫ്രാന്‍സിന്റെ പ്രത്യാക്രമണം. തുടരെ നാലു പെനല്‍റ്റി കോര്‍ണര് ലഭിച്ചെങ്കിലും ഒന്നും നടന്നില്ല. പിന്നാലെയുള്ള ആക്രമണത്തിനൊടുവില് എസ്.വി.സുനിലിന്റെ അഞ്ചാം ഗോള്(5 -1) നേടി.\nപിന്നീട് വന്ന സന്ദീപിന്റെ രണ്ടുഷോട്ടുകളും ഗോള്. ഇതോടെ ഇന്ത്യ(7 -1)ന് ബഹുദൂരം മുന്നിലെത്തിയിരുന്നു.കളി അവസാനിക്കാന് പത്തുമിനുട്ട് ബാക്കി നില്‍ക്കേ ഇന്ത്യയ്ക്കു പിന്നെയും പെനല്‍റ്റി കോര്‍ണര്. ഇത്തവണ വി.ആര്.രഘുനാഥിന്റെ വകയായിരുന്നു ഷോട്ട് (8-1). ഇതോടെ ഇന്ത്യയുടെ ഫൈനല് സ്വപ്‌ന സാഫലമായി.\nബഷീര് വള്ളിക്കുന്ന്7mins


പ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്ത സംഭവം: ഷെഫീഖ് അല് ഖാസിമിയ്‌ക്കെതിരെ പോക്‌സോ കേസ് - themediasyndicate\nപ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്ത സംഭവം: ഷെഫീഖ് അല് ഖാസിമിയ്‌ക്കെതിരെ പോക്‌സോ കേസ്\nതിരുവനന്തപുരം: പ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്ത തോളിക്കോട് പള്ളി മുന് ഇമാം ഷഫീഖ് അല് ഖാസിമിയ്‌ക്കെതിരെ പോക്‌സോ ചുമത്തി കേസെടുത്തു. വിതുര പൊലീസാണ് കേസെടുത്തത്. തോളിക്കോട് പള്ളി പ്രസിഡന്റ് ബാദുഷ പരാതിയിലാണ് പൊലീസ് നടപടി.\nപ്രായ പൂര്‍ത്തിയാകാത്ത പെണ്‍കുട്ടിയെ വാഹനത്തില് കയറ്റിക്കൊണ്ടുപോയി വനത്തിനുളളില് വെച്ച് പീഡിപ്പിച്ചുവെന്നായിരുന്നു ആരോപണം. ഇതേത്തുടര്‍ന്ന് പേരില് ഷഫീഖ് അല് ഖാസിമിയെ തോളിക്കോട് ജുമാ മസ്ജിദ് ചീഫ് ഇമാം സ്ഥാനത്തുനിന്നും പള്ളിക്കമ്മിറ്റി പുറത്താക്കിയിരുന്നു. ഇമാംസ് കൗണ്‍സിലില് നിന്നും ഇദ്ദേഹത്തെ സസ്‌പെന്റ് ചെയ്തിരുന്നു.\nഷഫീഖ് അല് ഖാസിമി പ്രദേശത്തെ സ്‌കൂളില് നിന്നും മടങ്ങി വന്ന വിദ്യാര്‍ത്ഥിനിയെ കാറില് കയറ്റി വനമേഖലയിലേയ്ക്ക് കൊണ്ടു പോകുകയായിരുന്നു. ഇവിടെ സംശയാസ്പദമായ സാഹചര്യത്തില് കാര് കണ്ടതിനെ തുടര്‍ന്ന് തൊഴിലുറപ്പ് പദ്ധതിയിലേര്‍പ്പെട്ടിരുന്ന സ്ത്രീ തൊഴിലാളികള് വാഹനം തടഞ്ഞുവെച്ചെങ്കിലും മൗലവി വിദ്യാര്‍ത്ഥിയുമായി കടക്കുകയുമായിരുന്നു.\nതുടര്‍ന്ന് നാട്ടുകാര് പള്ളി ഭാരവാഹികളെ വിവരം അറിയിച്ചു. ഇവര് നടത്തിയ പ്രാഥമിക അന്വേഷണത്തില് മൗലവിയുടെ പെരുമാറ്റത്തിലും പ്രവൃത്തിയിലും ദുരൂഹത തോന്നി. ഇതിന് പിന്നാലെയാണ് ഇമാംസ് കൗണ്‍സിലും അച്ചടക്ക നടപടി സ്വീകരിച്ചത്.\nസംഭവത്തെക്കുറിച്ച് അന്വേഷിച്ച ജമാഅത്ത് പ്രസിഡന്റ് ബാദുഷാ പറഞ്ഞത്:\nആ സ്ഥലം ആദ്യമായി എത്തുന്ന ഒരാള്‍ക്ക് കണ്ടെത്താന് കഴിയാത്തതാണ്. ഇവിടെ നേരത്തെയും അദ്ദേഹം വന്ന് കാണണം. നടന്നത് എന്താണെന്ന് അറിയാന് അവിടെ പോയിരുന്നു. പ്രദേശത്തുളളവരെ കണ്ട് സംസാരിച്ചു. വനപ്രദേശത്തിന് സമീപത്ത് ഇന്നോവയിലാണ് ഷഫീഖ് അല് ഖാസിമിയും പെണ്‍കുട്ടിയും എത്തിയത്. യൂണിഫോമായിരുന്നു കുട്ടി ധരിച്ചിരുന്നത്. ഇതിന് താഴ്ഭാഗത്തുളള ഒരു കുട്ടിയാണ് വല്ലാത്തൊരു സംഭവം അവിടെ കണ്ടത്. തുടര്‍ന്ന് താഴെപോയി തൊഴിലുറപ്പ് തൊഴിലാളികളായ സ്ത്രീകളെ വിളിച്ചുകൊണ്ടുവന്നു.\nഇവര് എത്തിയപ്പോള് പെണ്‍കുട്ടി കരഞ്ഞുകൊണ്ട് രക്ഷിക്കണമെന്ന് വിളിച്ചു. പൊലീസില് അറിയിക്കരുതെന്നും പറഞ്ഞു. ആ കുട്ടി ആരാണെന്ന് ചോദിച്ചപ്പോള്, ഭാര്യ എന്നായിരുന്നു ഉസ്താദ് മറുപടി പറഞ്ഞത്. അവര് തട്ടിക്കയറി. ഇത്രയും പ്രായമുളള നിങ്ങളുടെ ഭാര്യയാണോ ഈ കുട്ടിയെന്ന് പറഞ്ഞ്. തുടര്‍ന്ന് ആക്രോശത്തോടെ വണ്ടി എടുക്കുകയായിരുന്നു.\nഈ തിരക്കിനിടയില് വണ്ടിയുടെ പിറകുവശം പൊട്ടിയതായും കണ്ടെത്തി. അവിടെയുളള യുവാക്കള് വിതുര വരെ വണ്ടിയെ ട്രേസ് ചെയ്തു വന്നു. പെണ്‍കുട്ടിയുടെ കരച്ചില് കണ്ടാണ് തൊഴിലുറപ്പ് തൊഴിലാളികള് ഒന്നും ചെയ്യാതിരുന്നത്. അവരുടെ കയ്യില് തെളിവുകളുണ്ട്. എവിടെ വന്ന് വേണമെങ്കിലും അവര് ഇതൊക്കെ പറയാം എന്ന് അറിയിച്ചു. തുടര്‍ന്ന് കമ്മിറ്റി കൂടി ഏകകണ്ഠമായിട്ടാണ് നടപടി കൈക്കൊണ്ടത്.\nTags: പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിക്കാന് ശ്രമം; എഎസ്‌ഐയ്‌ക്കെതിരെ കേസെടുത്തു\nയു.എ.ഇയിലെ വാഹനാപകടത്തില് രണ്ടു മലയാളികള് മരിച്ചു\nഅഭിപ്രായസ്വാതന്ത്ര്യം സംരക്ഷിക്കാന് മോദിസര്‍ക്കാര് നടപടികള് സ്വീകരിക്കണം – പെന് ഇന്റര്‍നാഷണൽ


പുറത്തായത് അർണബിെൻറ കള്ളക്കളി; റിപബ്ലിക് ടി.വിക്ക് സംഭവിച്ചതെന്ത്? | Madhyamam\ndate_range 8 Oct 2020 2:47 PM GMT\nപുറത്തായത് അർണബിെൻറ കള്ളക്കളി; റിപബ്ലിക് ടി.വിക്ക് സംഭവിച്ചതെന്ത്?\nടി.ആർ.പി റേറ്റിങ്ങിൽ കൃത്രിമം നടത്തുന്ന മാഫിയെ കുറിച്ചുള്ള വിവരങ്ങൾ പുറത്തുവിട്ടത് മുംബൈ പൊലീസിെൻറ ക്രൈംബ്രാഞ്ച് വിഭാഗമാണ്. ഇതുമായി ബന്ധപ്പെട്ട് ഫാസ്റ്റ് മറാത്തി, ബോക്സ് സിനിമ തുടങ്ങിയ ചാനലുകളുടെ മേധാവികളെ മുംബൈ പൊലീസ് അറസ്റ്റ് ചെയ്തു. കൃത്രിമം നടത്തിയ മൂന്നാമത്തെ ചാനലായ റിപബ്ലിക് ടി.വി ഉടമക്ക് വൈകാതെ സമൻസ് അയക്കുമെന്നും പൊലീസ് അറിയിച്ചു. റിപബ്ലിക് ടി.വിയുടെ റേറ്റിങ് വലിയ രീതിയിൽ കൃത്രിമമായി ഉയർത്തിയെന്നാണ് ആരോപണം\nഇന്ത്യയിടെ ടി.വി ചാനലുകൾക്ക് റേറ്റിങ് നൽകുന്നത് ബ്രോഡ്കാസ്റ്റ് ഓഡിയൻസ് റിസേർച്ച് കൗൺസിൽ (ബി.എ.ആർ.സി-ബാർക്) ആണ്. ഇതിൽ റിപബ്ലിക് ടി.വി കള്ളത്തരം കാണിക്കുന്നുണ്ടെന്ന സൂചനകൾ നേരത്തെ പുറത്ത് വന്നിരുന്നു. ബാർകിന് വേണ്ടി റേറ്റിങ് ബോക്സുകൾ ഇൻസ്റ്റാൾ ചെയ്യുന്നത് ഹൻസ റിസേർച്ച് എന്ന കമ്പനിയാണ്. മുൻ ജീവനക്കാരുടെ സഹായത്തോടെ ചില ചാനലുകൾ ബോക്സുകളിൽ കൃത്രിമം നടത്തുന്നുവെന്ന പരാതി ഹൻസ നൽകിയതോടെയാണ് തട്ടിപ്പ് പുറത്തായത്.\nറേറ്റിങ് രേഖപ്പെടുത്താനായി വീടുകളിൽ സ്ഥാപിച്ചിട്ടുള്ള ബാരോമീറ്ററിലെ ഡാറ്റ തട്ടിപ്പുകാർ കൈക്കലാക്കുന്നു. തുടർന്ന് വീട്ടുകാർക്ക് പണം നൽകി റിപബ്ലിക് ടി.വി പോലെ ചില പ്രത്യേക ചാനലുകൾ മാത്രം കാണാൻ ആവശ്യപ്പെടുന്നു. ഇംഗ്ലീഷ് അറിയാത്ത വീട്ടുകാർ പോലും റിപബ്ലിക് ടി.വിയുടെ ഇംഗ്ലീഷ് ചാനൽ എല്ലാ ദിവസവും കണ്ടിരുന്നതായി റിപ്പോർട്ടുണ്ട്.\nചാനലുകളിലെ കാഴ്ചക്കാരുടെ എണ്ണം കൂടിയാൽ പരസ്യങ്ങൾക്ക് കൂടുതൽ പണം വാങ്ങാമെന്നുള്ളതാണ് ഏറ്റവും വലിയ മെച്ചം. 30,000 കോടിയുടേതാണ് രാജ്യത്തെ പരസ്യവ്യവസായം. ഇതിെൻറ ഒരു പങ്ക് സ്വന്തമാക്കാനാണ് എല്ലാ ചാനലുകളും മത്സരിക്കുന്നത്. കാഴ്ചക്കാരുടെ എണ്ണം കൂടുന്നതോടെ പരസ്യവരുമാനത്തിെൻറ വലിയൊരു വിഹിതം സ്വന്തമാക്കാൻ ചാനലുകൾക്കാവും.\nറിപബ്ലിക് ടി.വിയുടെ ആസൂത്രിത പ്രചാരണം\nബോളിവുഡ് നടൻ സുശാന്തിെൻറ മരണത്തിൽ മുംബൈ പൊലീസിെൻറ പ്രതിഛായ മോശമാക്കാൻ വലിയ പ്രചാരണമാണ് റിപബ്ലിക് ടി.വി നടത്തുന്നതെന്ന് കമീഷണർ പരം ബീർ സിങ് വ്യക്തമാക്കിയിരുന്നു. ടി.ആർ.പി റേറ്റിങ് ഉയർത്താനാണ് പ്രചാരണം നടത്തിയതെന്നായിരുന്നു അന്ന് വിചാരിച്ചിരുന്നത്. എന്നാൽ, ടി.ആർ.പി തട്ടിപ്പ് പുറത്ത് വന്നതോടെ റിപബ്ലിക് ടി.വിയുടെ പ്രചാരണം കൂടുതൽ ആളുകളിലേക്ക് എത്തിയിട്ടില്ലെന്നാണ് റിപ്പോർട്ട്.\nകേസിെൻറ നിലവിലെ സ്ഥിതി\nടി.ആർ.പി തട്ടിപ്പിൽ ശക്തമായ നടപടികളുമായി മുന്നോട്ട് പോകാൻ തന്നെയാണ് മുംബൈ പൊലീസിെൻറ തീരുമാനം. കേസിൽ ഉൾപ്പെട്ട മറ്റ് രണ്ട് ചാനൽ മേധാവികളേയും മുംബൈ പൊലീസിെൻറ ക്രൈംബ്രാഞ്ച് വിഭാഗം അറസ്റ്റ് ചെയ്തു. പക്ഷേ വലിയ മീനായ അർണബ് ഗോസ്വാമിയെ അറസ്റ്റ് ചെയ്യുന്ന നടപടിയിലേക്ക് പൊലീസ് ഇതുവരെ കടന്നിട്ടില്ല. അറസ്റ്റിൽ നിന്ന് രക്ഷപ്പെടാൻ അർണബ് തെൻറ സ്വാധീനമുപയോഗിക്കുമെന്ന് മുംബൈ പൊലീസിന് നന്നായറിയാം. ഇതു മുൻകൂട്ടി കണ്ട് ഒരു മുഴം മുേമ്പ എറിയുകയാണ് അവർ. ബാർകിനേയും വാർത്ത വിനിമയ മന്ത്രാലയത്തേയും തട്ടിപ്പ് സംബന്ധിച്ച വിവരങ്ങൾ അവർ അറിയിച്ചിട്ടുണ്ട്.\nഇന്ത്യയിലെ ചാനലുകളുടെ റേറ്റിങ് നിശ്ചയിക്കുന്ന ബാർക് ഇക്കാര്യത്തിൽ മുംബൈ പൊലീസിനൊപ്പമാണ്. മുൻ കേസുകളിലേത് പോലെ കടുത്ത അച്ചടക്ക നടപടി ഈ കേസിലും ഉണ്ടാകുമെന്നും തട്ടിപ്പ് പുറത്തുകൊണ്ടുവന്ന മുംബൈ പൊലീസിന് നന്ദിയറിക്കുന്നുവെന്നും ബാർക് അറിയിച്ചു.\nമുംബൈ െപാലീസിെൻറ വാദങ്ങളെല്ലാം വ്യാജമാണെന്ന പതിവ് പല്ലവി ആവർത്തിക്കുകയാണ് റിപബ്ലിക് ടി.വി. സുശാന്ത് സിങ് രജ്പുത്ത് കേസിൽ മുംബൈ പൊലീസിനെ പ്രതിക്കൂട്ടിൽ നിർത്തിയതിെൻറ പ്രതികാര നടപടിയാണ് കേസ്. മുംബൈ പൊലീസിെൻറ നടപടിക്കെതിരെ മാനനഷ്ട കേസ് നൽകുമെന്നും റിപബ്ലിക് ടി.വി അറിയിച്ചു.\nTAGS:republic tv arnab goswami Ã¢ÂÂTRP Manipulation


രാഹുല്‍ഗാന്ധിയുടേത് പിന്‍വാങ്ങലല്ല, നയപരമായ നീക്കം: അഡ്വ. ഷാനിമോള് ഉസ്മാന് - Middle East Chandrika Qatar\nരാഹുല്‍ഗാന്ധിയുടേത് പിന്‍വാങ്ങലല്ല, നയപരമായ നീക്കം: അഡ്വ. ഷാനിമോള് ഉസ്മാന്\nby Web Desk June 21, 2019, 4:29 am0Votes\nഇന്‍കാസ് കോഴിക്കോട് ജില്ലാ കമ്മിറ്റി സംഘടിപ്പിച്ച വാര്‍ത്താസമ്മേളനത്തില് അഡ്വ. ഷാനിമോള് ഉസ്മാന് സംസാരിക്കുന്നു. ജ്യോതികുമാര് ചാമക്കാല ഉള്‍പ്പെടെ നേതാക്കള് സമീപം\nദോഹ: ലോകസഭാ തെരെഞ്ഞെടുപ്പിന് ശേഷമുള്ള രാഹുല്‍ഗാന്ധിയുടെ നിലപാട് കൂടുതല് ശക്തമായി തീരിച്ചുവരാനുള്ള നയപരമായ ചില നീക്കങ്ങള് മാത്രമാണെന്ന് എ ഐ സി സി മുന്‍സെക്രട്ടറിയും കെ പി സി സി രാഷ്ട്രീയ കാര്യ സമിതി അംഗവുമായ അഡ്വ. ഷാനിമോള് ഉസ്മാന്.\nഇന്‍കാസ് കോഴിക്കോട് ജില്ലാ പഠനക്യാമ്പിനെത്തിയ അവര് വാര്‍ത്താസമ്മേളനത്തില് സംസാരിക്കുകയായിരുന്നു. രാഹുല് ഗാന്ധിയുടേത് പരാജയത്തില് നിന്ന് പാഠമുള്‍ക്കൊണ്ട് തിരുത്തലുകള് വരുത്തി മുന്നോട്ടുപോവാനുള്ള പ്രവര്‍ത്തനങ്ങളാണെന്നും കോണ്‍ഗ്രസ്സ് അധ്യക്ഷ സ്ഥാനത്ത് നിന്ന് രാഹുല് ഗാന്ധി പിന്മാറുന്നുവെന്ന വാര്‍ത്ത സംബന്ധിച്ച് ചോദ്യത്തിന് മറുപടി പറയവെ അവര് വ്യക്തമാക്കി. പ്രധാനമന്ത്രി നരേന്ദ്രമോദിയുടെ തിരിച്ചുവരവ് എങ്ങിനെയുണ്ടായി എന്ന് പാര്‍ട്ടി വിശദമായി പഠിച്ചുവരികയാണ്.\nഅത് വിശദമായി വിലയിരുത്തിയ ശേഷം പ്രവര്‍ത്തനങ്ങളുമായി മുന്നോട്ടുപോവും. ഒരു തെരെഞ്ഞെടുപ്പ് ഫലം മറിച്ചായി എന്നതുകൊണ്ട് കോണ്‍ഗ്രസ്സിന്റെ ശക്തി ഇല്ലാതാവുന്നില്ല. എന്നും മൂല്യങ്ങള് ഉയര്‍ത്തിപ്പിടിച്ചാണ് കോണ്‍ഗ്രസ്സ് മുന്നോട്ടുപോയത്. കേരളത്തില് ശക്തമായ വിജയമാണ് യു ഡി എഫിനും കോണ്‍ഗ്രസ്സിനുമുണ്ടായത്.\nആലപ്പുഴയിലേത് ഒറ്റപ്പെട്ട സംഭവമാണ്. അവിടുത്തെ പരാജയ കാരണങ്ങള് പാര്‍ട്ടി ഗൗരവത്തോടെ വിലയിരുത്തുന്നുണ്ടെന്നും ഷാനിമോള് വ്യക്തമാക്കി. കോടിയേരിയുടെ മകന് ലൈംഗിക പീഢനക്കേസില് പ്രതിയായത് സംബന്ധിച്ച് വി എസ് അച്യുതാനന്ദന്റെ അഭിപ്രായം അറിയാന് താത്പര്യമുണ്ടെന്ന് വാര്‍ത്താസമ്മേളനത്തില് സംബന്ധിച്ച കെ പി സി സി സെക്രട്ടറി ജ്യോതി കുമാര് ചാമക്കാല പറഞ്ഞു. യു ഡി എഫിലെ പല നേതാക്കളുടേയും കുടുംബാംഗങ്ങളെ അവഹേളിക്കാന് ശ്രമിച്ച വി എസ്സിനും ഇത് വ്യക്തിപരമായ കാര്യം മാത്രമാണോ.\nകോടിയേരി ആഭ്യന്തരമന്ത്രിയായ കാലയളവിലാണ് യുവതിയുമായി ബിനോയ് കോടിയേരിയുടെ അവിഹിതം തുടങ്ങുന്നത്. മന്ത്രിയുടെ മകന് ദുബൈയില് വന്ന് ബാറില് നോട്ട് വിതറിയുണ്ടാക്കിയതാണീ ഇടപാട്. നിയമത്തിന് മുമ്പില് വന്ന് കുറ്റമില്ലെങ്കില് തെളിയിക്കാന് സന്നദ്ധത കാണിക്കണമെന്നും അദ്ദേഹം ആവശ്യപ്പെട്ടു.\nഎല്ലാ നിലക്കുമുള്ള ജീര്‍ണ്ണതയുടെ പാര്‍ട്ടിയായി സി പി എം മാറിയെന്നതിന് ഉദാഹരണമാണ് കോടിയേരിയുടെ മകന്റെ പീഢന വാര്‍ത്തയെന്നും പ്രവാസി ആത്മഹത്യ ചെയ്യാനുണ്ടായ കാരണത്തിനു പിന്നിലും സി പി എം പാര്‍ട്ടിയാണെന്നും ഷാനിമോള് ഉസ്മാന് പറഞ്ഞു. പി കെ ശശിക്കെതിരെ ആരോപണം ഉന്നയിച്ച യുവതിക്കെതിരെയായിരുന്നു പാര്‍ട്ടി നിലപാടെന്നും അവര് പറഞ്ഞു.\nഖത്തറിലെ ഇന്‍കാസിലെ വിഭാഗീയത സംബന്ധിച്ച് ഗൗരവപൂര്‍വ്വം ഇടപെടല് നടത്തുമെന്നും മാറി നില്‍ക്കുന്നവരെക്കുറിച്ച് കെ പി സി സിക്ക് ബോധ്യമുള്ളതാണെന്നും ഇരു നേതാക്കളും വ്യക്തമാക്കി. ഒ ഐ സി സി വൈസ് പ്രസിഡന്റ് കെ കെ ഉസ്മാന്, ഇന്‍കാസ് പ്രസിഡന്റ് സമീര് ഏറാമല, കോഴിക്കോട് ജില്ലാ ഇന്‍കാസ് പ്രസിഡന്റ് അശ്‌റഫ് വടകര, ഹരീഷ്‌കുമാര് തുടങ്ങിയവര് വാര്‍ത്താസമ്മേളനത്തില് പങ്കെടുത്തു.\nഇന്നലെ ഐ സി സിയില് ആരംഭിച്ച ഇന്‍കാസ് കോഴിക്കോട് ജില്ലാ പഠന ക്യാമ്പ് ഇന്നും തുടരും. ഫാസിസത്തിന്റെ കാണാപ്പുറങ്ങള്, മതേതരഇന്ത്യവെല്ലുവിളികളും അതിജീവനവും എന്നീ വിഷയങ്ങളില് സാംസ്‌കാരിക പ്രവര്‍ത്തകന് കാവില് പി മാധവന്, പരിശീലക താഹിനാ എസ് വിഷയമവതരിപ്പിച്ച് സംസാരിക്കും. ഇന്ന് വൈകീട്ട് ഏഴിന് നടക്കുന്ന പൊതുസമ്മേളനത്തില് ഷാനിമോള് ഉസ്മാന്, ജ്യോതികുമാര് എന്നിവര് സംസാരിക്കും.\nPrevious article ഐസിസിയിലെ നൃത്തപ്രകടനങ്ങള് ആകര്‍ഷകമായി\nNext article വിമാന യാത്രാ പ്രശ്‌നം: വിദേശ കാര്യ സഹമന്ത്രിയുമായി നേരിട്ട് ചര്‍ച്ച നടത്തും\nഐസിസിയിലെ നൃത്തപ്രകടനങ്ങള് ആകര്‍ഷകമായി


നൈജീരിയയിൽ വൈദികനെ ചുട്ടു കൊന്നു | Catholic Church News Malayalam\nHome News നൈജീരിയയിൽ വൈദികനെ ചുട്ടു കൊന്നു\nനൈജീരിയയിൽ വൈദികനെ ചുട്ടു കൊന്നു\nനൈജീരിയയിലെ ജലിന്‍ഗോയില് കത്തോലിക്കാ വൈദികനെ ചുട്ടു കൊന്നു. ഫാ. ഡേവിഡ് റ്റാൻഗോ എന്ന വൈദികനാണ് കൊല്ലപ്പെട്ടതെന്ന് പ്രാദേശിക ഭരണകൂടം സ്ഥിരീകരണം നൽകി. വൈദികന് കടന്നുപോയ വഴിയിൽ പതിയിരുന്നാണ് അക്രമികൾ കാറിന് തീ കൊളുത്തിയത്.\nപ്രാദേശിക ഗ്രൂപ്പുകളായ ടിവ്, ജുകുൻ എന്ന രണ്ട് സമുദായങ്ങൾ തമ്മിലുള്ള പ്രശ്നങ്ങള് പരിഹരിക്കുന്നതിന് അനുരഞ്ജന ചര്‍ച്ചയ്ക്കായി, ടാകും എന്ന പട്ടണത്തിലേയ്ക്ക് പോകുമ്പോഴായിരിന്നു ആക്രമണം. വഴിയിൽ പതിയിരുന്ന അക്രമികൾ കാർ തടഞ്ഞുനിർത്തി കാറിന് തീയിടുകയായിരുന്നു. താരബാ സംസ്ഥാനത്തെ ഗ്രാമങ്ങൾ ആക്രമിക്കപ്പെട്ടു എന്ന വാർത്ത പുറത്തുവന്ന് 24 മണിക്കൂറുകൾ തികയും മുന്‍പാണ് വൈദികൻ അതിക്രൂരമായി കൊല്ലപ്പെട്ടു എന്ന വാർത്ത പുറത്തുവരുന്നത്.\nടിവ് സമുദായത്തിലെ അക്രമികളാണ് വൈദികനെ കൊലപ്പെടുത്തിയതെന്ന് പ്രാദേശിക ഭരണകൂടത്തിന്റെ തലവൻ ഷിബാൻ തിക്കാരി ആരോപിച്ചു. ദക്ഷിണ താരബായിൽ ഇതിനു മുമ്പും ആളുകളുടെ ജീവനും, സ്വത്തും നശിപ്പിച്ച ആക്രമണങ്ങൾ പ്രസ്തുത വിഭാഗം നടത്തിയിട്ടുണ്ടെന്നും ഷിബാൻ തിക്കാരി വെളിപ്പെടുത്തി.\nവൈദികന്റെ മരണത്തില് ജലിന്‍ഗോ രൂപത അതീവദുഃഖം രേഖപ്പെടുത്തി. വൈദികന്റെ മരണവാർത്ത ഞെട്ടിപ്പിക്കുന്ന ഒന്നായിരുന്നുവെന്നും അദ്ദേഹത്തിനായി പ്രാർത്ഥിക്കുന്നുവെന്നും രൂപതാധികൃതർ വ്യക്തമാക്കി.\nസെപ്റ്റംബര് രണ്ടിന് രൂപത സെമിത്തേരിയില് ഫാ. ഡേവിഡ് റ്റാൻഗോയുടെ മൃതസംസ്കാരം നടക്കും.


yogi | തനിക്ക് വീട് പോലെ തന്നെയാണ് ഈ ക്ഷേത്രവും, യോഗി ആദിത്യനാഥുമായുള്ള ഊഷ്മള ബന്ധം പങ്കുവച്ച് ക്ഷേത്ര ജീവനക്കാരനായ മുസ്ലീം യുവാവ് - Malayalivartha.com Widgets Magazine\nതനിക്ക് വീട് പോലെ തന്നെയാണ് ഈ ക്ഷേത്രവും, യോഗി ആദിത്യനാഥുമായുള്ള ഊഷ്മള ബന്ധം പങ്കുവച്ച് ക്ഷേത്ര ജീവനക്കാരനായ മുസ്ലീം യുവാവ്\n20 MARCH 2017 10:31 PM IST\nതനിക്ക് വീട് പോലെ തന്നെയാണ് ഈ ക്ഷേത്രവുമെന്ന് ഗോര്‍ഖനാഥ് ക്ഷേത്രത്തിലെ മുസ്ലീം ജീവനക്കാരന് മന് മുഹമ്മദ്. തീവ്ര ഹിന്ദുത്വ മുഖമാണെങ്കിലും യോഗി ആദിത്യനാഥുമായി ഊഷ്മളമായ ബന്ധമാണ് ഗോര്‍ഖനാഥ് ക്ഷേത്രത്തിലെ മുസ്ലീം ജീവനക്കാര്‍ക്കുള്ളത്. യോഗി ആദ്യത്യനാഥ് മുഖ്യപുരോഹിതനായ ക്ഷേത്രമാണ് ഗോര്‍ഖാനാഥ്. ഇവിടെ വോളന്റിയറായി ജോലി ചെയ്യുകയാണ് മന് മുഹമ്മദ് എന്ന യുവാവ്. യോഗിയുമായി നല്ല ബന്ധമാണ് മുഹമ്മദിനുള്ളത്. അച്ഛന്റെ പിന്‍ഗാമിയായി തന്റെ പത്താം വയസിലാണ് മന് മുഹമ്മദ് ക്ഷേത്രത്തിലെ ഗോശാലയില് എത്തുന്നത്.\nമന് മുഹമ്മദിന്റെ പിതാവ് ഇനായത്തുള്ള ഇതേ ക്ഷേത്രത്തിലെ ഗോശാലയില് വോളന്റിയാറിയിരുന്നു. മഹന്ത് അദൈ്വത്‌നാഥ് മുഖ്യ പുരോഹിതനായിരിക്കെയാണ് ഇനായത്തുള്ള ഗോര്‍ഖനാഥ് ക്ഷേത്രത്തില് ജോലി ചെയ്തിരുന്നത്. തുച്ഛമായ ശമ്പളം മാത്രമാണ് ഇവിടെ ലഭിക്കുന്നത്. എങ്കിലും പൂര്‍ണ്ണ തൃപ്തനാണ് മന് മുഹമ്മദ്. തന്റെ ഇസ്ലാമിക വിശ്വാസങ്ങളില് അടിയുറച്ച് നിന്നു കൊണ്ട് തന്നെയാണ് മുഹമ്മദ് ക്ഷേത്രത്തില് ജോലി ചെയ്യുന്നത്.


കളിപ്പാട്ടങ്ങളിലൂടെ സ്വപ്‌നസംരംഭം :: BusinessOnLive\nകുട്ടികൾക്ക് എറ്റവും പ്രിയപ്പെട്ടവയാണ് കളിപ്പാട്ടങ്ങൾ. വ്യത്യസ്തമാർന്ന ടോയ്‌സ് മുതിർന്നവരിലും കൗതുകമുണർത്തും. മൃഗങ്ങളുടെ രൂപത്തിലുള്ള വൈവിധ്യമാർന്ന ടോയ്‌സുകളുടെ വിപുലമായ ശേഖരമാണ് ടോയ്‌സ് ഫോറസ്റ്റ് ശ്രേണിയിലുള്ളത്. എറണാകുളം കാക്കനാട് കേന്ദ്രമാക്കി പ്രവർത്തിക്കുന്ന ടോയ് ഫോറസ്റ്റിന്റെ സാരഥി സിന്ധു അഗസ്റ്റിൻ തന്റെ സംരംഭക സ്വപ്‌നങ്ങൾ പങ്കുവെയ്ക്കുന്നു.\nബിടെകും എംബിഎയും കഴിഞ്ഞ് ജോലി ചെയ്തു തുടങ്ങിയപ്പോൾ മുതൽ സ്വന്തമായി എന്തെങ്കിലും ബിസിനസ് ചെയ്യണമെന്ന മോഹം സിന്ധുവിന്റെ മനസ്സിലുണ്ട്. എന്നാൽ ജോലിയുടെ തിരക്കുകളിൽ ഒഴുകിയപ്പോൾ മോഹം മനസിലെതുക്കി. ഇതിനിടയിൽ വിവാഹം കഴിഞ്ഞു. പത്തു വർഷം ജോലി ചെയ്തു കഴിഞ്ഞപ്പോൾ ഒരു ബ്രേക്ക് എടുത്തു സിന്ധു. കുറച്ചു വർഷങ്ങൾ വെറുതെയിരുന്നു. അപ്പോൾ ബിസിനസുകാരിയാകണമെന്നാഗ്രഹം വീണ്ടും ഉയർന്നു. പക്ഷെ നല്ല കമ്പനിയിൽ അവസരം ലഭിച്ചപ്പോൾ ജോലിക്കു കയറി.\nജോലിയും കുടുംബവുമായി ജീവിതം കംഫർട്ട് സോണിൽ പോകുമ്പോഴാണ് ഐ ഐ എമ്മിന്റെ കോഴ്‌സ് ഇന്‍ഫോപാര്‍ക്കില് തുടങ്ങുന്നത്. അങ്ങനെ ഐ ഐ എമ്മിൽ എം ബി എയ്ക്ക് ചേർന്നു.\nഐ ഐ എമ്മിൽ പഠിക്കുമ്പോൾ ഒരു ടോയ്‌സ് നിർമ്മാണ കമ്പനിയിലായിരുന്നു ജോലി ചെയ്തിരുന്നത്. കുറച്ചു നാൾ കഴിഞ്ഞപ്പോൾ ആ ജോലി വിട്ടു. വീണ്ടും ബിസിനസ് ചെയ്യമെന്ന ആഗ്രഹം മനസ്സിൽ മൊട്ടിട്ടു. പ്രഫസർമാരുടെയും ക്ലാസ്‌മേറ്റ്‌സിന്റെയും പ്രോത്സാഹനവും പിന്തുണയുമായപ്പോൾ ബിസിനസ് തുടങ്ങാൻ തീരുമാനിച്ചു. അധികം അദ്ധ്വാനം ഇല്ലാതെ സ്ത്രീകൾക്ക് ജോലി ചെയ്യാൻ കഴിയണമെന്ന് ചിന്തിച്ചപ്പോഴാണ് ഇങ്ങനെ ഒരു കമ്പനി തുടങ്ങുന്നത്. കമ്പനി തുടങ്ങാൻ ആറുമാസം സമയം എടുത്തു.\nടോയ്‌സിന്റെ വിപണിയെക്കുറിച്ച് പഠിച്ചപ്പോൾ വളർന്നുകൊണ്ടിരിക്കുന്ന മാർക്കറ്റാണിതെന്ന് തിരിച്ചറിഞ്ഞു. ഗുണമേന്മയുണ്ടെങ്കിൽ വാങ്ങാൻ ആളുകൾ തയാറാണ്. 2017 സെപ്റ്റംബറിൽ കിഴക്കമ്പലത്ത് ടോയ് ഫോറസ്റ്റിന്റെ നിർമ്മാണ യൂണിറ്റും കാക്കനാട്ട് ഡിസൈനിംഗ് സ്റ്റുഡിയോയും ഓഫീസും തുടങ്ങി.\nആന, കരടി, കടുവ, പൂച്ച തുടങ്ങി മൃഗങ്ങളുടെ പ്ലഷ് ടോയ്‌സാണ് ടോയ് ഫോറസ്റ്റിലുള്ളത്. സ്ത്രീകൾക്ക് ജോലി നൽകുക എന്നൊരു ലക്ഷ്യവും സംരംഭം തുടങ്ങുമ്പോൾ ഉണ്ടായിരുന്നുവെന്ന് സിന്ധു പറയുന്നു. നിർമാണ യൂണിറ്റിൽ ജോലി ചെയ്യുന്നവർ എല്ലാവരും സ്ത്രീകൾ തന്നെ. നിർമാണയൂണിറ്റിന്റെ പുറമെ വീട്ടിൽ ഇരുന്ന് ജോലി ചെയ്യാനായി വർക്കുകൾ നൽകും. കുറെയധികം വീട്ടമ്മമാർ വരുമാനം അങ്ങനെ വരുമാനം കണ്ടെത്തുന്നു. തെരഞ്ഞെടുക്കുന്നവർക്ക് ആറു മാസത്തെ പരിശീലനവും കമ്പനി നൽകും.\nആളുകൾ ആവശ്യപ്പെടുന്ന ഡിസൈനിലും വലുപ്പത്തിലും ടോയ്‌സ് നിർമ്മിച്ചു നൽകുന്നു. ഫാബ്രിക് ക്ലോത്ത് ഉപയോഗിച്ചാണ് ടോയ്‌സ് നിർമിക്കുന്നത്. വിദേശത്തു നിന്നു ഇറക്കുമതി ചെയ്യുന്ന ഫാബ്രിക് ക്ലോത്താണ് ഉപയോഗിക്കുന്നത്. ഹോൾസെയിൽ കടയിലേക്ക് ടോയ്‌സ് ആവശ്യപ്പെടുന്നവരാണ് ഇന്നുള്ള ഉപഭോക്താക്കളിൽ അധികവും. അവർ ആവശ്യപ്പെടുന്ന ടാഗ് ഉൾപ്പെടെ ചേർത്തും ടോയ്‌സ് നിർമ്മിച്ചുകൊടുക്കും.\nഎം ബി എ യ്ക്ക് പഠിച്ചപ്പോൾ ഉണ്ടായിരുന്ന സുഹൃത്തക്കളോട് നന്ദി പറഞ്ഞാൽ തീരില്ല എന്നു സിന്ധു. ബിസിനസ് തുടങ്ങാൻ അവർ നൽകിയ പ്രോത്സാഹനം അത്ര വലിയതാണ്. പ്രോഡക്ടിന്റെ നിർമ്മാണ മേഖലയിലാണ് സിന്ധുവിന് ജോലിപരിചയമുള്ളത്. അതുകൊണ്ട് തന്നെ സ്വന്തമായി കമ്പനി തുടങ്ങിയപ്പോൾ മാർക്കറ്റിംഗിനായി അതിൽ നൈപുണ്യം നേടിയ സുഹൃത്തുക്കളുടെ അഭിപ്രായം തേടുകയാണ് സിന്ധു ചെയ്തത്. പരിചയസമ്പന്നരായ സുഹൃത്തക്കളുടെ പിന്തുണ ബിസിനസിലേക്ക് കാലെടുത്തുവെയ്ക്കാൻ സിന്ധുവിന് ധൈര്യം പകർന്നു.\nവൈകാതെ ആമസോൺ പോലുള്ള ഇ കൊമേഴ്‌സ് സൈറ്റുകളിൽ നിന്ന് ടോയ് ഫോറസ്റ്റിന്റെ കളിപ്പാട്ടങ്ങൾ വാങ്ങാം. ടോയ് ഫോറസ്റ്റിന്റെ വെബ് സൈറ്റ് സന്ദർശിച്ചും പരസ്യങ്ങൾ കണ്ടുമാണ് ഇപ്പോൾ ആളുകൾ ടോയ്‌സിനായി സമീപിക്കുന്നത്. അടുത്ത വർഷം എക്‌സ്പീരിയൻസ് സ്‌റ്റോർ തുടങ്ങുകയാണ് സിന്ധുവിന്റെ ലക്ഷ്യം. ഷോപ്പിൽ എത്തുന്ന കുട്ടികൾ ടോയ്‌സുമായി അടുത്ത് ഇടപഴകിയ ശേഷം ഇഷ്ടപ്പെട്ടത് തെരഞ്ഞെടുക്കാം.\nഡയറ്റ് ഫുഡ് സംരംഭം\nസുഹൃത്തുമായി ചേർന്ന് ഡയറ്റ് ഫുഡ്‌സിന്റെ ഓൺലൈൻ വില്പനയും അടുത്തമാസം തുടങ്ങും. ഒരാഴ്ച മുതൽ5ആഴ്ച വരെയുള്ള ഡയറ്റ് ഫുഡ് ഓൺലൈനിലൂടെ ലഭ്യമാക്കും. ഭാരം കുറയ്ക്കാൻ ആഗ്രഹിക്കുന്നവർക്കും പ്രമേഹ രോഗികൾക്കുമാണ് ഡയറ്റ് ഫുഡ്‌സ്. തിരക്കിനിടയിലും വ്യായമം ചെയ്യാൻ സിന്ധു മറക്കില്ല. ഹെൽത്തിന് എപ്പോഴും പ്രാധാന്യം നൽകണം. കാക്കനാട്ട് സിന്ധു താമസിക്കുന്ന ഫ്‌ളാറ്റിന്റെ ടെറസിൽ അടുക്കളിയിലേക്ക് ആവശ്യമുള്ള പച്ചക്കറികൾ കൃഷിചെയ്യുന്നുണ്ട്. എങ്ങനെ ഓരോ സമയവും പ്രൊഡക്ടീവാക്കാമെന്ന് ചിന്തിക്കുകയാണ് ഈ സംരംഭക.\nവിജയത്തിന് പിന്നിൽ കുടുംബം\nഭർത്താവ് സജിൽ ആണ് തന്റെ സംരംഭത്തിന്റെ ബാക്ക് ബോൺ എന്ന് സിന്ധു തുറന്നു പറയും. കിഴക്കമ്പലം സ്വദേശിയായ സജിൽ കഴിഞ്ഞ 25 വർഷമായി കൺസൾട്ടന്റായി ജോലി ചെയ്യുന്നു. ഏക മകൾ തെരേസ പത്താംക്ലാസിൽ പഠിക്കുന്നു. ടോയ്‌സിന്റെ കളറിനെക്കുറിച്ചും ഡിസൈനെക്കുറിച്ചും തെരേസ അഭിപ്രായം പറയാറുണ്ട്. വൈറ്റില സ്വദേശിയായ സിന്ധുവിന്റെ പിതാവ് അഗസ്റ്റിൻ. അമ്മ ലീലാമ്മ.\nഇഷ്ടം മൃഗങ്ങളോടും യാത്രയോടും\nമൃഗങ്ങളെ വലിയ ഇഷ്ടമാണ്. നായകളാണ് അരുമകൾ. മൃഗങ്ങളോടുള്ള ഇഷ്ടംകൊണ്ടാണ് ടോയ് ഫോറസ്റ്റ് എന്നു പേരിട്ടത്. യാത്രകളോടുള്ള പ്രിയം ബുളളറ്റ് വാങ്ങാനും ഓടിക്കാനും സിന്ധുവിനെ പ്രേരിപ്പിച്ചു. സഹപാഠികൾ ചേർന്ന് യാത്രക്കായി ഒരു റൈഡേഴ്‌സ് ടീം ഉണ്ടാക്കിയിട്ടുണ്ട്. അതിരപ്പള്ളി, വാഗമൺ, വാൽപ്പാറ, മൂന്നാർ തുടങ്ങിയ സ്ഥലങ്ങളിലേക്ക് ബുള്ളറ്റിൽ സവാരി പോയിട്ടുണ്ട്. സിന്ധുവും കൂട്ടുകാരും ഉടൻ തന്നെ ലേ, ലഡാക്ക് യാത്ര പ്ലാൻ ചെയ്യുന്നുണ്ട്.\nസമയം അതീവ പ്രധാനം\nവർഷങ്ങൾ സിന്ധു മനസിൽ കൊണ്ടു നടന്ന ആഗ്രഹമാണ് കഴിഞ്ഞ വർഷം പൂർത്തീകരിക്കാൻ കഴിഞ്ഞത്. ഒരു പുതിയ ബിസിനസ് തുടങ്ങാൻ ആഗ്രഹിക്കുന്നവർ എത്രയും പെട്ടെന്ന് തുടങ്ങാൻ ശ്രമിക്കുക. നിരവധി സാധ്യതകൾ ഇന്നു ഉണ്ട്. പരാജയപ്പെടുമെന്നു കരുതി ബിസിനസ് തുടങ്ങാതിരിക്കരുത്.\nജയവും പരാജയവും ഒരു നാണയത്തിന്റെ രണ്ടു വശങ്ങളാണ്.\nഒരു കമ്പനിയിൽ ജോലിചെയ്യുന്ന സമയത്ത്5മണി കഴിഞ്ഞാൽ ജോലി തീർന്നു. പിന്നെ ധാരാളം സമയം ലഭിക്കും. ബിസിനസ് ചെയ്യാൻ തുടങ്ങിയപ്പോൾ മുതൽ 12 മണി കഴിഞ്ഞാലും ജോലി അവസാനിക്കുന്നില്ല. നാളത്തേക്കുള്ളത് പ്ലാൻ ചെയ്യണം. അങ്ങനെ ഓരോ കാര്യത്തിലും എപ്പോഴും ആക്ടീവായിരിക്കുന്നു. ബിസിനസ് മാത്രമല്ല ബിസിനസ് പഠിപ്പിക്കാനും സിന്ധു സമയം കണ്ടെത്തുന്നു. കാക്കനാട് ലണ്ടൻ കോളജിൽ എം ബി എ അധ്യാപിക കൂടിയാണ് സിന്ധു. കുട്ടികളുമായി സമയം ചെലവഴിക്കുമ്പോൾ താനും ചെറുപ്പമായി മാറുന്നുവെന്ന് സിന്ധു പറയുന്നു.\nTAGS: Sindhu Augustine | Toy Forest |


മണലാരണ്യനഗരത്തിലെ ഒരു ലോകപുസ്‌തക മാമാങ്കം;ലോകഭാഷകളിലെ നിധികുംഭങ്ങളുടെ ഒരു പ്രദര്‍ശനശാല sp nampoothiri Cultural , സാഹിത്യം SathyamOnline\nമണലാരണ്യനഗരത്തിലെ ഒരു ലോകപുസ്‌തക മാമാങ്കം;\nലോകഭാഷകളിലെ നിധികുംഭങ്ങളുടെ ഒരു പ്രദര്‍ശനശാല\nഎസ്.പി. നമ്പൂതിരി. » Posted : 05/10/2017\n"പുസ്‌തകങ്ങള് കീശയിലിട്ട പൂന്തോട്ടങ്ങളാണ്"\nഈ പഴമൊഴിയെ പുതുമൊഴിയാക്കാന് ശ്രമിച്ചുകൊണ്ടിരിക്കുന്ന ഒരു പുസ്‌തകോത്സവമാണ് ഷാര്‍ജാ ഇന്റര്‍നാഷണല് ബുക് ഫെയര്. ലോകപുസ്‌തകോത്സവങ്ങളില് ഒന്നാംസ്ഥാനത്തു നില്‍ക്കുന്ന ഫ്രാങ്ക്‌ഫര്‍ട്ട് ബുക്‌ഫെയറിനോട് തോളൊത്തുനില്‍ക്കുന്ന ഒരു പുസ്‌തക മാമാങ്കം ആണിത്-ലോകനിലവാരം വച്ചുനോക്കിയാല് ഈ ഷാര്‍ജാ പുസ്‌തകമേള മൂന്നാംസ്ഥാനത്താവുമെന്നുമാത്രം.\nഹൃദയസാന്ത്വനമെന്ന എന്റെ കൃതി ഈ പുസ്‌തകമേളയില് വച്ച് പ്രകാശനം ചെയ്യുവാന് പ്രസാധകര് തീരുമാനിക്കുന്നു. എല്ലാവര്‍ഷവും നവംബര് ആദ്യബുധനാഴ്‌ച ഈ പുസ്‌തകോത്സവത്തിന് തുടക്കം കുറിക്കും-രണ്ടാം ശനിയാഴ്‌ച പ്രദര്‍ശനം സമാപിക്കും. എല്ലാവര്‍ഷവും ഒരു മാറ്റവുമില്ലാതെ ഈ നവംബര് ദിവസങ്ങളില് ഈ പുസ്‌തകമേള നടന്നുവരുന്നു. ഈ വര്‍ഷം നവംബര് നാലുമുതല് പതിനാലുവരെയാണ് ഈ പുസ്‌തകപ്രദര്‍ശനം നടക്കുന്നത്.\nപ്രസാധകര് ഗ്രന്ഥകാരനെന്ന നിലയില് എന്റെയും അപേക്ഷ വിസയായി സമര്‍പ്പിച്ചു. പ്രസാധകര്‍ക്കും അവരുടെ പ്രതിനിധികള്‍ക്കും വിസ ലഭിച്ചു. എനിക്ക് വിസ അനുവദിച്ചു കിട്ടിയില്ല. പ്രസാധകാരായ ഗ്രീന്‍ബുക്‌സിന്റെ മാനേജിംഗ് ഡയറക്ടര് കൃഷ്‌ണദാസും സഹപ്രവര്‍ത്തകരും ഒക്‌ടോബര് അവസാനംതന്നെ ഷാര്‍ജക്കു പോവുകയും ചെയ്‌തു.\nവിസ നിഷേധിക്കാനിടയായ സാഹചര്യമെന്തെന്ന് അവിടെ അന്വേഷിക്കാമെന്നു പറഞ്ഞിട്ടാണവര് പോയത്. ഈ ബുക് ഫെയര് നടത്തുന്നത് ഷാര്‍ജാ ബുക്‌ഫെയര് അതോറിറ്റിയാണ്. ഷാര്‍ജാ ഭരണാധികാരിയായ ഡോ. ഷേക് സുല്‍ത്താന് ബിന് മുഹമ്മദ് അല് ഖാസിമിയാണ് ഈ അതോറിറ്റിയുടെ രക്ഷാധികാരി. ഇവിടെ വച്ച് പ്രകാശനം നടത്തേണ്ട ഒരു പുസ്‌തകത്തിന്റെ ഗ്രന്ഥകാരന് വിസ ലഭിച്ചില്ലെന്ന വിവരം കൃഷ്‌ണദാസ് ബുക്‌ഫെയര് അതോറിറ്റിയുടെ ശ്രദ്ധയില് പെടുത്തി.\nഅപ്പോള് വീണ്ടും അതേ അപേക്ഷതന്നെ സമര്‍പ്പിക്കാന് അവര് ആവശ്യപ്പെട്ടു. നിരസിച്ച അപേക്ഷതന്നെയാണ് വീണ്ടും സമര്‍പ്പിച്ചത്. ബുക്‌ഫെയര് അതോറിറ്റി മുഖാന്തിരം അപേക്ഷ അയച്ചപ്പോള് ഉടന്‍തന്നെ വിസ ലഭിക്കുകയും ചെയ്‌തു. തുടര്‍ന്ന് കൃഷ്‌ണദാസിന്റെ ഫോണ്‍സന്ദേശം:\n"വിസ ശരിയായിട്ടുണ്ട്. തൃശ്ശൂരെത്തി വിസയും ടിക്കറ്റും ഓഫീസില് നിന്നു വാങ്ങുക. നാളെരാവിലെ തന്നെ പുറപ്പെടണം. "\nപറഞ്ഞതുപോലെയെല്ലാം ചെയ്‌തു. ആലോചിക്കാന് സമയമില്ല. ടിക്കറ്റും വിസയും കൈമാറുമ്പോള് ഗ്രീന്‍ബുക്‌സിലെ സ്വപ്‌ന പറഞ്ഞു:\n"അക്കോമെഡേഷന് ശരിയായിട്ടില്ല. ഷാര്‍ജയില് അവര്‍താമസിക്കുന്ന ഹോട്ടലില് മുറിയില്ല. ദുബായില് താമസിക്കേണ്ടിവരും."\nദുബായില് ഒരു ഹോട്ടലില് താമസിക്കുക-അവിടെ നിന്നു ദിവസവും കാറില് ഷാര്‍ജയ്ക്ക് പോവുകയും മടങ്ങുകയും ചെയ്യുക-ഇതൊന്നും എന്റെ മണിപേഴ്‌സിനു താങ്ങാന് കഴിയുന്ന കാര്യമല്ല. ഏതായാലും ഒരാഴ്‌ചക്കാലം എവിടെ തങ്ങുമെന്ന കാര്യത്തില് ഒരു നിശ്‌ചയവുമില്ലാതെ ദുബായിക്കു വിമാനം കയറി.\nഷാര്‍ജയില് പി.എം. സെബാസ്റ്റ്യനെന്നൊരു വ്യവസായപ്രമുഖനുണ്ട്-ഒരു പഴയ സുഹൃത്താണ്. അദ്ദേഹവുമായി ഫോണില് ബന്ധപ്പെട്ടു. നിര്‍ഭാഗ്യമെന്നു പറയട്ടെ, അദ്ദേഹം ഷാര്‍ജയിലില്ല. ഞാന് ഷാര്‍ജയില് നിന്നു മടങ്ങിയതിനുശേഷമേ അദ്ദേഹം ഷാര്‍ജയിലെത്തുകയുള്ളു. ഇപ്പോള് ലണ്ടനിലാണ്. ഷാര്‍ജയിലുണ്ടെങ്കില് പുസ്‌തകത്തിന്റെ ആദ്യപ്രതി ഏറ്റുവാങ്ങേണ്ടയാളാണ്.\nവിസയുടെ കാര്യത്തിലെന്നപോലെ അപ്രതീക്ഷിതമായ ഒരു പ്രതിസന്ധി നേരിടേണ്ടിവന്നിരിക്കുന്നു. ഇനി ദുബായില്‍ത്തന്നെ ഒരു താമസസൗകര്യം തപ്പിനോക്കുകയേ നിര്‍വ്വാഹമുള്ളു. അപ്പോഴാണ് ലളിതാംബിക അന്തര്‍ജ്ജനത്തിന്റെ ഒരു പൗത്രന് ദുബായിലുണ്ടെന്ന വിവരം ഓര്‍മ്മവന്നത്. അന്തര്‍ജ്ജനത്തിന്റെ ഇളയമകന് രാജന്റെ മകനാണയാള്. രാജന് എനിക്കയാളുടെ ഫോണ്‍നമ്പര് തന്നിരുന്നു.\nവിദേശനഗരങ്ങളില് ജോലിചെയ്‌തു ജീവിക്കുന്ന ദമ്പതികളെ-രണ്ടുപേരും ഉദ്യോഗസ്ഥരാവുമ്പോള്- ബുദ്ധിമുട്ടിക്കുന്നത് ശരിയല്ലെന്ന് ഞാന് ചിന്തിച്ചിരുന്നു. എപ്പോഴെങ്കിലുമൊന്നു ബന്ധപ്പെടാമെന്നു വിചാരിച്ചാണ് ഫോണ്‍നമ്പര് വാങ്ങിയത്. ഈ ചിന്തകളൊക്കെ മനസ്സില് കലഹിച്ചുനില്‍ക്കുമ്പോള് വിമാനം ദുബായിയെ ലക്ഷ്യം വച്ച് അതിവേഗമെങ്കിലും അക്ഷോഭ്യമായി അനന്തവിഹായസ്സിലൂടെ പറന്നുകൊണ്ടിരിക്കുകയാണ്.\nരാജന്റെ മകന്റെ പേര് ഡൊണാള്‍ഡ് നമ്പൂതിരിയെന്നാണ്-ഒരപൂര്‍വ്വനാമം. ഇത്തരം പേരുള്ള ഒരു നമ്പൂതിരി ഈ ഭൂമുഖത്ത് വേറെയുണ്ടാവുമെന്ന് തോന്നുന്നില്ല. ജാതിമതാതീതമായ, ഭൂഖണ്ഡാന്തരമാനങ്ങളുള്ള ഒരു പേര് മകനു നല്‍കിയ രാജന്റെ ഭാവന പ്രശംസനീയം തന്നെ.\nഡൊണാള്‍ഡിനെ ഞാന് ഫോണില് ബന്ധപ്പെട്ടു. എന്റെ ആഗമനോദ്ദേശം അറിയിച്ചു. വീണ്ടുമിതാ ഒരു ഭാഗ്യദോഷം. അയാളിപ്പോള് മസ്‌കറ്റിലാണ്-ഔദ്യോഗികകര്‍ത്തവ്യങ്ങളുടെ ഭാഗമായുള്ള ഒരു യാത്ര. മറ്റന്നാള് മാത്രമേ അയാള് തിരിച്ചെത്തുകയുള്ളു. പക്ഷെ അയാള്‍ക്ക് സംശയമേതുമില്ല.\n"എസ്‌പിയേട്ടന് എയര്‍പോര്‍ട്ടില് നിന്ന് ഒരു ടാക്‌സി വിളിച്ച് ലുലു ഗാര്‍ഡന്‍സിലേക്ക് പോയാല് മതി. പ്രിയക്ക് എയര്‍പോര്‍ട്ടില് വരാന് കഴിയില്ല-ബെഡ് റെസ്റ്റാണ്. ഞാനിപ്പോള്‍ത്തന്നെ പ്രിയയെ വിളിച്ചുപറയാം. നമുക്ക് മറ്റന്നാള് നേരില്‍ക്കാണാം."\nഫോണ്‍സംഭാഷണം അവസാനിച്ചു. അല്‌പസമയത്തിനുള്ളില് ഫോണ് വീണ്ടും കിണുങ്ങുന്നു. ഫോണിന്റെ അങ്ങേത്തലക്കല് പ്രിയയാണ്.\nപ്രിയ: "ഒന്നും സംശയിക്കേണ്ട. ടാക്‌സി വിളിച്ച് ഇങ്ങോട്ടു പോരൂ. കാറില് കയറിയതിനുശേഷം ഫോണ് ഡ്രൈവര്‍ക്കുകൊടുക്കുക. ഞാന് റൂട്ട് പറഞ്ഞുകൊടുക്കാം. കാറിവിടെ എത്തുമ്പോള് ഞാന് താഴെ റോഡ്‌സൈഡില് ഫുട്ട്‌പാത്തിലുണ്ടാവും."\nകാത്തുനില്‍ക്കുന്ന പ്രിയയുടെ മുന്നില് വണ്ടി നിര്‍ത്തി. പ്രിയയോടൊപ്പം ലിഫ്‌റ്റില് ആകാശസഞ്ചാരം നടത്തി ഡൊണാള്‍ഡിന്റെ ഫ്‌ളാറ്റിലെത്തി. അനിശ്‌ചിതാവസ്ഥ അവസാനിച്ചിരിക്കുന്നു. ആകെ ഒരു സമാധാനം. ഭ്രമണപഥത്തില് നിന്ന് ലക്ഷ്യസ്ഥാനത്തെത്തിയതുപോലുള്ള ഒരാശ്വാസം-സ്വന്തം കുടുംബത്തിലോ ലളിതാംബികാ അന്തര്‍ജ്ജനത്തിന്റെ അമനകരത്തറവാട്ടിലോ എത്തിച്ചേര്‍ന്നതുപോലെ, ഒരു സുരക്ഷിതത്വം.\nപ്രിയയുടെ പൂര്‍ണ്ണനാമധേയം ശ്രീപ്രിയ എന്നാണ്. കൈരളി ചാനലില് വാര്‍ത്താവിഭാഗത്തിലാണ് ജോലി. ഇപ്പോളവധിയിലാണ്. ആദിശങ്കരന്റെ ജന്മഗേഹവും വി.ടി. ഭട്ടതിരിപ്പാടിന്റെ മാതൃഗേഹവുമായ കൈപ്പള്ളി കുടുംബാംഗമാണ് ശ്രീപ്രിയ.\nവി.ടിയില്‍നിന്ന് വിപ്‌ളവാവേശമുള്‍ക്കൊണ്ട് പൂണൂല് പൊട്ടിച്ചെറിഞ്ഞ അസ്‌മാദൃശന്മാര്‍ക്ക് വി.ടിയുടെ അമ്മാത്തെ ഒരാളുടെ അതിഥിയായെന്നറിയുമ്പോള് അജ്‌ഞേയമായ ഒരു സന്തോഷാദരം ആ മഹതിയോടു തോന്നുക സ്വാഭാവികം. ഞാനിങ്ങനെ അതു പ്രകടിപ്പിക്കുകയുംചെയ്‌തു:\n"ഞാന് വി.ടി.യെ നേരില് കണ്ടിട്ടുണ്ട്. വി.ടി.യുമായി സംസാരിച്ചിട്ടുമുണ്ട്. ഞാന് വി.ടി.യുടെ ഒരാരാധകനാണ്.അര്‍ഹിക്കുന്ന അംഗീകാരം കിട്ടാതെപോയ ഒരു സാമൂഹ്യപരിഷ്‌കര്‍ത്താവാണ് വി.ടി."\n"അതിനു രണ്ടു കാരണങ്ങളുണ്ട്. ഒന്ന്: നമ്പൂതിരിസമുദായമെന്ന ചെറിയവൃത്തത്തിലായിപ്പോയി വി.ടിയുടെ പ്രവര്‍ത്തനമണ്ഡലം. രണ്ട്: അപ്രിയസത്യങ്ങള് വിളിച്ചുപറഞ്ഞതുകൊണ്ട് പലരും ശത്രുക്കളായി. എനിക്കു വി.ടിയെ കാണാന് സാധിച്ചിട്ടില്ല. എന്നാല് നാട്ടില് വി.ടി.യുടെ അനുസ്‌മരണസമ്മേളനവും അവാര്‍ഡുദാനവുമൊക്കെ എല്ലാവര്‍ഷവും നടക്കാറുണ്ട്. അതില് ഞങ്ങളൊക്കെ സജീവമാണ്. അതുപോട്ടെ, എപ്പോഴാണ് ഷാര്‍ജയിലേക്കു പോവേണ്ടത്? ടാക്‌സിയേര്‍പ്പാടുചെയ്യാം. ഊണുകഴിഞ്ഞ് അല്‌പം വിശ്രമിച്ചിട്ടുപോവാം."\nപറഞ്ഞതുപോലെ പ്രിയ ഏര്‍പ്പാടാക്കിത്തന്ന ടാക്‌സിയില് ഷാര്‍ജയിലേക്കു പുറപ്പെട്ടു. മറ്റൊരു സംസ്ഥാനത്തേക്ക് (എമിറേറ്റ്‌സ്) ആണു പോകുന്നതെങ്കിലും അധികം ദൂരമില്ല. അവിടെ എത്തുവാന് അരമണിക്കൂര്‍പോലും വേണ്ടിവന്നില്ല. പുസ്‌തകപ്രദര്‍ശനം നടക്കുന്ന ഷാര്‍ജാ എക്‌സ്‌പോ സെന്ററിന്റെ പ്രവേശനകവാടത്തില് എന്നെ ഇറക്കിവിട്ട് കാര് മടങ്ങിപ്പോയി.\nഈ പ്രദര്‍ശനശാല ഒരു സ്ഥിരം സംവിധാനമാണ്. പുസ്‌തകോത്സവം കഴിഞ്ഞാല് ചിലപ്പോള് കരകൗശലമേളയോ അല്ലെങ്കില് ചിത്രപ്രദര്‍ശനമോ, ആഭരണമഹോത്സവമോ ആയിരിക്കും ഇവിടെ നടക്കുക. ഗ്രീന്‍ബുക്‌സിന്റെ സ്റ്റോള് കണ്ടുപിടിച്ചു. തൃശ്ശൂരില്‍നിന്നുള്ള രണ്ടുപേര് അവിടെയുണ്ട്. കൃഷ്‌ണദാസും സുഭാഷും എത്തിയിട്ടില്ല. പ്രദര്‍ശനം ഒന്നു ചുറ്റിനടന്നുകണ്ടു.\nഇന്‍ഫര്‍മേഷന് കൗണ്ടറില്‍പ്പോയി ബുക്‌ഫെയര് അതോറിറ്റിയുടെ ചുമതലക്കാരനെ കണ്ടുസംസാരിച്ചു. വിസ തരപ്പെടുത്തിത്തന്നതിനു നന്ദി അറിയിച്ചു. ഷാര്‍ജാ ബുക്‌ഫെയര് അതോറിറ്റിയുടെ എക്‌സ്റ്റേണല് അഫയേഴ്‌സ് എക്‌സിക്യൂട്ടീവ് പയ്യന്നൂര് സ്വദേശി മോഹന്‍കുമാറിനെ നേരില് കണ്ടു. അദ്ദേഹത്തിന്റെ ഇടപെടലാണ് എനിക്ക് വിസ ലഭിക്കാന് കാരണമായത്.\nനൂറ്റിമുപ്പത്തിയാറ് പ്രസാധകരാണ് അവിടെ വില്‌പനശാലകള് ഒരുക്കിയിരിക്കുന്നത്. അതില് ഇരുപത്തിയാറ് മലയാളം പ്രസാധകരുണ്ട്. ഇംഗ്‌ളീഷ് പുസ്‌തകശാലകളാണ് ഒന്നാംസ്ഥാനത്ത് നില്‍ക്കുന്നത്. രണ്ടാംസ്ഥാനം മലയാളത്തിനാണ്-അറബിയോ ഹിന്ദിയോ ഉറുദുവോ ഒന്നുമല്ല.\nമലയാളത്തിന് അഭിമാനിക്കാം. അതോടൊപ്പം അത്ര അഭിമാനകരമല്ലാത്ത ഒരു കാര്യവും ഓര്‍മ്മിക്കാനിടയായി. കേരളത്തിലെ സാക്ഷരതയെക്കുറിച്ചും ഗ്രന്ഥശാലാപ്രസ്ഥാനത്തെക്കുറിച്ചും നാം മേനി നടിക്കാറുണ്ട്. ഇക്കാര്യത്തില് കേരളം ലോകനിലവാരത്തിലെത്തിയെന്നതും ശരി. എന്നാലെന്തുകൊണ്ട് ഇതുപോലൊരു പുസ്‌തകോത്സവം കേരളത്തില് നമുക്ക് സംഘടിപ്പിക്കാന് കഴിയുന്നില്ല? ഷാര്‍ജാ ബുക്‌ഫെയര് അതോറിറ്റി പോലൊരു സ്ഥിരം സംവിധാനം നമുക്കെന്തുകൊണ്ട് ഉണ്ടായില്ല?\nഈ ബുക്‌ഫെയര് അതോറിറ്റിയുടെ രക്ഷാധികാരി ഡോ. ഷൈഖ് സുല്‍ത്താന് ബിന് മുഹമ്മദ് അല് ഖാസിമിയാണ്. പിന്തുടര്‍ച്ചാവകാശത്തിന്റെ ബലത്തില് മാത്രം സുല്‍ത്താനായ ഒരു ഭരണാധികാരിയല്ല ഈ ഷൈഖ്. അക്ഷരവിദ്യയുടെ ഒരു ആരാധകനാണ്- വിജ്‌ഞാനോപാസകനാണ്- ചരിത്രകാരനാണ്- പണ്ഡിതനാണ്- ഗ്രന്ഥകാരനാണ്. അദ്ദേഹത്തിന്റെ ഭാവനാവിലാസമാണ് ഈ പ്രദര്‍ശനനഗരിയില് തെളിഞ്ഞുകണ്ടത്.\nഈ പ്രദര്‍ശനകാലത്ത് ഇവിടെനിന്ന് പുസ്‌തകം വാങ്ങുന്ന വിദ്യാര്‍ത്ഥികള്‍ക്ക് ബില്‍ത്തുക മുഴുവന് അവര് പഠിക്കുന്ന വിദ്യാലയങ്ങള് മുഖാന്തിരം സര്‍ക്കാരില് നിന്ന് കൊടുക്കും. ഏതു സ്റ്റോളില് നിന്നും നിശ്‌ചിതതുകയ്ക്ക് ഇഷ്ടമുള്ള പുസ്‌തകങ്ങള് വാങ്ങാം. അതുകൊണ്ട് സ്റ്റോളില് വിദ്യാര്‍ത്ഥികളുടേയും രക്ഷിതാക്കളുടേയും തിരക്കുണ്ട്.\nവിമാനത്താവളങ്ങളില് ലഗേജുകള് കയറ്റിയ ഉന്തുവണ്ടികള് തള്ളിക്കൊണ്ടുപോകുന്നതുപോലെ പുസ്‌തകട്രോളികളുമായി നീങ്ങുന്ന വിദ്യാര്‍ത്ഥികളളേയും രക്ഷിതാക്കളേയും കണ്ടു. നാട്ടിലെ ഒരു ബുക്ക് ഫെയറിലും കാണാന് കഴിയാത്ത ഒരു കാഴ്‌ചയാണിത്.\nഓരോ വീട്ടിലും ഒരു ഗ്രന്ഥശാലയുണ്ടാവണമെന്ന് ഈ അക്ഷരസ്‌നേഹിയായ സുല്‍ത്താന് ആഗ്രഹിക്കുന്നു. ഈ ലക്ഷ്യം മുന്‍നിര്‍ത്തി സര്‍ക്കാര് സഹായങ്ങള് നല്‍കിവരുന്നു. ഒരു കുടുംബത്തിന് അയ്യായിരം ദിര്‍ഹം വീതമാണനുവദിക്കുന്നത്.\nകലാപകലുഷിതമായ സിറിയയില്‍നിന്ന് ഒരുതവണ അമ്പത്തിയെട്ട് പ്രസാധകര്‍ക്ക് ഈ ബുക്ക്‌ഫെയറില് പങ്കെടുക്കാന് കഴിയാത്ത അവസ്ഥയുണ്ടായി. ഈ ബുക്ക്‌ഫെയറിന് അവരടേക്കണ്ട മുഴുവന് തുകയും റദ്ദുചെയ്‌ത് അവരെ ഈ പുസ്‌തകോത്സവത്തില് പങ്കെടുപ്പിച്ചു.\nതദ്ദേശീയരേക്കാള് വിദേശികളുള്ള ഒരു രാജ്യമാണ് യു.എ.ഇ.-അതില്‍ത്തന്നെ നല്ലൊരുവിഭാഗം മലയാളികളാണ്. മധ്യപൂര്‍വ്വദേശത്ത് സൗദി അറേബ്യ കഴിഞ്ഞാല് ഏറ്റവും അധികം ഇന്ത്യക്കാരുള്ളത് യു.എ.ഇ.യിലാണ്. അടുത്തകാലത്ത് കേരളം സന്ദര്‍ശിച്ച സുല്‍ത്താന് കേരളാമുഖ്യമന്ത്രിയുടെ അഭ്യര്‍ത്ഥന മാനിച്ച് കുറേ തടവുകാര്‍ക്ക് പൊതുമാപ്പ് കൊടുക്കുകയുണ്ടായല്ലോ, പോരാ, ഈ തടവുകാര്‍ക്ക് ഇവിടെത്തന്നെ ജോലിസൗകര്യവും ജീവിതസാഹചര്യങ്ങളും അദ്ദേഹം വാഗ്‌ദാനം ചെയ്യുകയുമുണ്ടായി.\nഅതേസമയം ലോകത്തിലെ ഏറ്റവും സമ്പന്നരാജ്യമായ അമേരിക്ക പല രാജ്യങ്ങളുടേയും മുമ്പില് വാതില് കൊട്ടിയടച്ചുകൊണ്ടിരിക്കുകയാണ്. കോട്ടമതില് കെട്ടി ഭൂമിയേയും ജനങ്ങളേയും ഭിന്നിപ്പിച്ചുകൊണ്ടിരിക്കുന്നു. കുടിയേറ്റക്കാരുടെ രാജ്യമായ അമേരിക്കയാണിത് ചെയ്യുന്നതെന്നതും ശ്രദ്ധേയമാണ്.\nഅതേ സാമ്രാജ്യത്വപാത പിന്തുടര്‍ന്ന് ഇന്ത്യയും മ്യാന്‍മര് അഭയാര്‍ത്ഥികളോട് മനുഷ്യത്വരഹിതമായ നിലപാടുകള് സ്വീകരിച്ചുകൊണ്ടിരിക്കുന്നു. പാകിസ്ഥാനില്‍നിന്നും ടിബറ്റില്‍നിന്നും ശ്രീലങ്കയില്‍നിന്നും ബംഗ്‌ളാദേശില്‍നിന്നുമുള്ള അഭയാര്‍ത്ഥികളെ സ്‌നേഹപൂര്‍വ്വം സ്വീകരിച്ച ഇന്ത്യയുടെ വിശാലഹൃദയത്വം ഇന്നെവിടെപ്പോയി? "വസുധൈവകുടുംബകം" (ലോകമേ തറവാട്) എന്ന ഉപനിഷദ്‌സൂക്തം ഉദ്‌ഘോഷിക്കുന്നവരാണ് ഇപ്പോള് സങ്കുചിത ദേശീയവാദമുയര്‍ത്തുന്നത്.\nഇവിടെയാണ് ഈ ചെറിയരാജ്യത്തിന്റെയും രാജ്യാധികാരിയുടേയും മനസ്സിന്റെ മഹത്വവും മനോഹാരിതയും ശ്രദ്ധേയമായിത്തീരുന്നത്. എന്താവാം ഇതിനുകാരണം? മനുഷ്യപക്ഷത്തു നിലയുറപ്പിച്ചിട്ടുള്ള ഒരു മഹാപണ്ഡിതനും ഗ്രന്ഥകാരനുമാണ് ഈ സുല്‍ത്താനെന്നതുതന്നെ. നാല്‌പതില് പരം ഗ്രന്ഥങ്ങളുടെ രചയിതാവായ ഇദ്ദേഹത്തിന്റെ കൃതികള് മലയാളമുള്‍പ്പെടെ വിവിധഭാഷകളിലേക്ക് വിവര്‍ത്തനംചെയ്യപ്പെട്ടിട്ടുണ്ട്.\nഒ.വി. ഉഷ പരിഭാഷപ്പെടുത്തിയ വെള്ളക്കാരന് ഷെയ്‌ഖ് അദ്ദേഹമെഴുതിയ ഒരു നോവലാണ്. ഏതാനും നാടകങ്ങളും അദ്ദേഹം രചിച്ചിട്ടുണ്ട്. വലിയൊരു ചരിത്രകാരന്‍കൂടിയാണ് ഈ ഭരണാധികാരി. ചരിത്രം സൃഷ്ടിക്കേണ്ടവരാണ് ഭരണാധികാരികളെന്ന സന്ദേശമാണ് ഈ ഷെയ്‌ഖിന്റെ ജീവിതം നല്‍കുന്നത്. ഷാര്‍ജാ പുസ്‌തകോത്സവത്തിന്റെ മുദ്രാവാക്യം അല്ലെങ്കില് ശീര്‍ഷകം "അതിരുകളില്ലാത്ത അറിവ്" എന്നാണ്.\nപത്തു വര്‍ഷം മുമ്പാണീ തലവാചകം സ്വീകരിച്ചത്. അതിലും ഈ സുല്‍ത്താന്റെ വിരലടയാളം കാണാം. ഈ ഷൈഖിന്റെ കേരളസന്ദര്‍ശനവും തുടര്‍ന്ന് കേരളസര്‍ക്കാരുമായി സഹകരിച്ചുകൊണ്ട് നടപ്പാക്കുന്ന വിവിധ പദ്ധതികളും ഇന്ന് മാധ്യമങ്ങളില് ചര്‍ച്ചാവിഷയമാണല്ലോ.\nവിദ്യാഭ്യാസം, സംസ്‌കാരം, ആരോഗ്യസംരക്ഷണം മുതലായ മേഖലകളില് നിരവധി പദ്ധതികളില് യു.എ.ഇ. സഹകരിക്കുന്നു; പങ്കളിയാവുന്നു-അകലെക്കാഴ്‌ചയുള്ള ഭാവനാപൂര്‍ണ്ണമായ വികസനയജ്‌ഞങ്ങള്. യു.എ.ഇ.യുടെ നയതന്ത്രകാര്യാലയത്തിന് തിരുവനന്തപുരത്ത് കേരളാഗവര്‍മെണ്ട് സ്ഥലം നല്‍കുന്നു. ഇവിടെ ഷാര്‍ജാസുല്‍ത്താനും കേരളാമുഖ്യമന്ത്രിയും ഒരുപോലെ പ്രശംസിക്കപ്പെടുകയാണ്.\nഷാര്‍ജാഭരണാധികാരിക്ക് ഇന്ത്യയിലെ ഒരു സംസ്ഥാനമുഖ്യമന്ത്രിയുമായി ചേര്‍ന്ന് ഇത്തരം സഹായസഹകരണപദ്ധതികള് ആവശ്യമില്ല. അതേപോലെ ഒരു സംസ്ഥാനമുഖ്യമന്ത്രിയുടെ പ്രവര്‍ത്തനമേഖലക്കപ്പുറമാണ് ഇത്തരം രാജ്യാന്തരപങ്കാളിത്തങ്ങള്. ഇത് രണ്ടുപേരുടേയും രാജ്യതന്ത്രജ്‌ഞതയുടേയും മാനവികതയുടേയും വിജയപതാകകളായിത്തീര്‍ന്നു.\nമധ്യപൂര്‍വ്വദേശത്തെ സാമ്രാജ്യത്വാഭിനിവേശങ്ങളെക്കുറിച്ച്-നാവികപടയോട്ടങ്ങളേക്കുറിച്ച്- അവ�െതിരെ ഇവിടെ ഉയര്‍ന്നുവന്ന പ്രതിരോധങ്ങളെക്കുറിച്ച്-പഠനഗവേഷണങ്ങള് നടത്തി നിരവധി ചരിത്രഗ്രന്ഥങ്ങള് അദ്ദേഹം രചിച്ചിട്ടുണ്ട്. ഇത്തരമറിവുകള് ഏതെങ്കിലും ഇന്ത്യന് സര്‍വ്വകലാശാലയുമായി പങ്കുവ�ാനും അദ്ദേഹം ഒരുങ്ങുകയാണ്.\nഅതിരുകളില്ലാത്ത അറിവ് എന്നത് അദ്ദേഹത്തിനു മേനി നടി�ാനുള്ള ഒരു മുദ്രാവാക്യമല്ല. ഇന്ത്യന് പ്രധാനമന്ത്രിമാരില് ചരിത്രകാരനും ഗ്രന്ഥകാരനുമെന്ന നിലയില് പണ്ഡിറ്റ് നെഹ്രു വേറിട്ടുയര്‍ന്നു നില്‍ക്കുന്നു. അതിന്റെ കാരണം ചരിത്രപണ്ഡിതനും ഗ്രന്ഥകാരനുമെന്ന നിലയിലുള്ള നെഹ്രുവിന്റെ വ്യക്തിത്വശോഭയാണെന്ന് കണ്ടെത്താന് കഴിയും. മ\nഹാലക്ഷ്‌മിയും സരസ്വതിയും ഒരുപോലെ അനുഗ്രഹിച്ച ഒരു ഭരണാധികാരിയുടെ സാന്നിദ്ധ്യം നമുക്കിവിടെ അനുഭവിക്കാന് കഴിയും. മറ്റൊരു രീതിയില് അറിവിന്റെ സുല്‍ത്താന് എന്നു പറയാമെന്നര്‍ത്ഥം. എല്ലാവര്‍ഷവും ഈ മേള ഉത്‌ഘാടനം ചെയ്യുന്നത് ഈ പണ്ഡിതരാജനാണ്. തലേന്നുതന്നെ വന്ന് അദ്ദേഹം ഒരുക്കങ്ങളെല്ലാം വിലയിരുത്തും. ഉത്‌ഘാടനം കഴിഞ്ഞാലും കഴിയുന്നത്ര സ്റ്റോളുകള് സന്ദര്‍ശിക്കും. സമ്മേളനങ്ങളിലും കലാപരിപാടികളിലും പങ്കെടുക്കാന് ശ്രമിക്കും.\nഈ രാജ്യത്തിന്റെയെന്നപോലെ ഈ സാര്‍വ്വദേശീയസാംസ്‌കാരിക സംരംഭത്തിന്റെയും ഒരു കാരണവരാണ് അദ്ദേഹം. യു.എ.ഇ.യുടെ സംസ്‌കാരികതലസ്ഥാനമാണ് ഷാര്‍ജ. ഇത് മറ്റു എമിറേറ്റ്‌സും അംഗീകരിച്ചിട്ടുണ്ട്. ഈ പുസ്‌തകോത്സവത്തിന് അവരുടെയെല്ലാം പിന്തുണയുണ്ട്. അവരാരും ബുക് ഫെയര് നടത്തുന്നില്ല.\nപേര്‍ഷ്യന് ഉള്‍ക്കടല്‍തീരത്ത് പതിനാറുകിലോമീറ്റര് നീളത്തിലും എണ്‍പതു കിലോമീറ്റര് കരഭാഗത്തേക്കു കയറിയും കിടക്കുന്ന ഷാര്‍ജ എമിറേറ്റിന്റെ വലുപ്പം രണ്ടായിരത്തി അറുനൂറു ചതുരശ്രകിലോമീറ്ററാണ്. ജനസംഖ്യ പതിനാലു ലക്ഷം(2015). പേര്‍ഷ്യന് ഉള്‍ക്കടലിന്റെയും ഒമാന് ഉള്‍ക്കടലിന്റെയും തീരത്ത് ഭൂമിയുള്ള എക എമിറേറ്റ്.\nഈ പ്രദര്‍ശനശാലയില് രണ്ട് ഓഡിറ്റോറിയങ്ങളുണ്ട്. രണ്ടിലും വൈകുന്നേരം സാഹിത്യസമ്മേളനങ്ങളും കലാപരിപാടികളുമുണ്ടാവും. അത്തരമൊരു സമ്മേളനത്തിലാണ് എന്റെ പുസ്‌തകം പ്രകാശനം ചെയ്യപ്പെടേണ്ടത്. ആ സമ്മേളനത്തിന്റെ വിവരങ്ങള് ഉച്ചഭാഷിണിയിലൂടെ അവിടെ വിളംബരം ചെയ്യപ്പെടുന്നതും കേള്‍ക്കാനിടയായി.\nഅതോടൊപ്പം ഗ്രന്ഥകാരനിവിടെ എത്തിയിട്ടുണ്ടെന്നും ഗ്രീന് ബുക്‌സില് അദ്ദേഹത്തിന്റെ പുസ്‌തകം ലഭിക്കുമെന്നും വൈകുന്നേരം അഞ്ചുമണിക്കുശേഷം ഇവിടെ നിന്നും പുസ്‌തകങ്ങള് വാങ്ങുന്നവര്‍ക്ക് ഗ്രന്ഥകാരന് പുസ്‌തകം ഓട്ടോഗ്രാഫ് ചെയ്‌തുകൊടുക്കുമെന്നും അറിയിപ്പുകള് വരുന്നു. അപ്പോള് ഒരു കാര്യം തീര്‍ച്ചയായി. വൈകുന്നേരം ആരും പുസ്‌തകം വാങ്ങിയില്ലെങ്കിലും ശരി ഞാനീ പ്രദര്‍ശനനഗരിയിലുണ്ടാവണം.\nഏഷ്യാനെറ്റ് ന്യൂസിന്റെ പ്രതിനിധികള് എന്നെ അന്വേഷിച്ച് ഗ്രീന്‍ബുക്‌സില് വന്നു. അവര്‍ക്കിവിടെ പ്രദര്‍ശനനഗരിയില് ഒരു ഓഫീസുണ്ട്. അവരെന്നെ അവിടേക്കു ക്ഷണിക്കുകയും എന്റെ ഒരഭിമുഖം ഷൂട്ടുചെയ്‌ത് അവരുടെ ഗള്‍ഫ് ന്യൂസില് ഒന്നിലധികം തവണ പ്രക്ഷേപണം ചെയ്യുകയുമുണ്ടായി.\nഏഷ്യാനെറ്റിന് ഇവിടെ ഒരു എഫ്.എം. റേഡിയോ സ്റ്റേഷനുണ്ട്. അവരുടെ പ്രതിനിധി എന്റെ ഒരു ഇന്റര്‍വ്യൂ എടുത്ത് റേഡിയോ വഴി പ്രക്ഷേപണം ചെയ്‌തു. പുസ്‌തകപ്രകാശനച്ചടങ്ങുകള് സമുചിതമായ പ്രാധാന്യത്തോടെ തത്സമയം റിപ്പോര്‍ട്ടു ചെയ്യാമെന്ന് അവര് വാക്കുതന്നു. ഏഷ്യാനെറ്റ് ന്യൂസിന്റെ വാണിജ്യവിഭാഗം മേധാവി ഫ്രാങ്ക്.പി. തോമ്മസ്സിന്റെ പ്രത്യേകതാല്‌പര്യമാണ് എനിക്കു ലഭിച്ച ഈ പരിഗണനയെന്ന് വ്യക്തമായിരുന്നു.\nഗ്രീന്‍ബുക്‌സിന്റെ ഡയറക്ടര്‍മാരിലൊരാളായ അയ്യപ്പനെ അവിടെ വച്ച് പരിചയപ്പെട്ടു. ഗ്രീന്‍ബുക്‌സില് വച്ച് കൃഷ്‌ണദാസാണ് അയ്യപ്പനെ എന്റെ മുന്നില് അവതരിപ്പിച്ചത്. അദ്ദേഹം താമസിക്കുന്നത് ദുബായില് ഡൊണാള്‍ഡും ശ്രീപ്രിയയും താമസിക്കുന്ന മേഖലക്കു സമീപമാണ്.\nഅപ്പോഴിനി ടാക്‌സിയെ ആശ്രയിക്കേണ്ട ആവശ്യമില്ലെന്നും രാത്രി അദ്ദേഹത്തിന്റെ കാറില് പോകാമെന്നും പറഞ്ഞു. തന്നെയല്ല നാളെമുതല് എന്നും അദ്ദേഹത്തോടൊപ്പം യാത്രചെയ്യാമെന്നും പറഞ്ഞത് എനിക്ക് വലിയ ആശ്വാസമായി.\nഒരുകാര്യം വ്യക്തമായി. അയ്യപ്പനേപ്പോലുള്ള വിദേശമലയാളികളാണ് ഗ്രീന്‍ബുക്‌സിന്റെ ഹരിതശോഭക്ക് കാരണക്കാരും കാവല്‍നില്‍ക്കുന്നവരും. ഓഹരിക്കമ്പോളത്തിലെ ലാഭസാധ്യത വിലയിരുത്തി പണം മുടക്കിയവരല്ല അവരൊക്കെയും.\nമലയാളത്തില് നല്ല നിലവാരം പുലര്‍ത്തുന്ന പുസ്‌തകങ്ങള് പ്രസിദ്ധീകരിക്കുന്ന ഒരു സ്ഥാപനമുണ്ടാവണം-മംഗളോദയവും മറ്റും പോലെ. നാടും വീടുമുപേക്ഷിച്ച് ഈ മണലാരണ്യത്തിന്റെ ദത്തുപുത്രന്മാരായി ജീവിക്കുന്ന അയ്യപ്പനേപ്പോലുള്ളവരുടെ സാംസ്‌കാരികാഭിനിവേശം മലയാളി മറക്കാന് പാടില്ല.\nഈ പുസ്‌തകനഗരിയിലെ മലയാളിസാന്നിദ്ധ്യം കാണുന്നവര്‍ക്കൊക്കെ ഇതു ബോധ്യമാവും. ഇതുപോലൊരു മലയാളപുസ്‌തകമാമാങ്കം വേറെ എവിടെയെങ്കിലും നടന്നുവരുന്നതായും അറിവില്ല. മലയാളത്തിലെ പ്രമുഖപ്രസാധനസ്ഥാപനങ്ങളെല്ലാം ഇവിടെ എത്തിയിട്ടുണ്ട്. ഒ\nരു വിദേശനഗരത്തില് നടക്കുന്ന സാര്‍വ്വദേശീയപുസ്‌തകോത്സവത്തില് വച്ച് കാണുമ്പോള് നമുക്കവരോട് അജ്‌ഞേയമായ ഒരടുപ്പം തോന്നിപ്പോവും. ശ്രീ. അയ്യപ്പന് എന്നോടൊപ്പം വരികയും എന്നെ അവര്‍ക്കെല്ലാം പരിചയപ്പെടുത്തിക്കൊടുക്കുകയും ചെയ്‌തു. ആദ്യം കയറിയത് ഡി.സി. ബുക്‌സിലാണ്. അവിടെ എന്നെ പരിചയപ്പെടുത്തേണ്ടിവന്നില്ല. സാക്ഷാല് രവി.ഡി.സി. പ്രവേശനകവാടത്തില് തന്നെ നില്‍ക്കുന്നു. ഇവിടെ വച്ചുകാണാനിടയായതിലുള്ള സന്തോഷം പ്രകടിപ്പിച്ചുകൊണ്ട് രവി ഞങ്ങളെ സ്വീകരിച്ചു.\nഡി.സി.യുടെ സ്റ്റോള് വലുപ്പമേറിയതാണ്. കൈരളി- കറന്റ്-ഡി.സി .ബുക്‌സ് എന്നിങ്ങനെ മൂന്നു സ്റ്റോളുകള് ചേര്‍ന്ന ഒരു പവലിയന്. സ്ഥാപകനായ ഡി.സി. കിഴക്കേമുറിയുടെ ആത്മാവിന് കുളിര്‍കോരുന്ന തരത്തിലാണ് മകന് രവി.ഡി.സി. പ്രസ്ഥാനത്തെ മുന്നോട്ടുനയിച്ചുകൊണ്ടിരിക്കുന്നത്. ഷാര്‍ജാ ബുക്‌ഫെയര് അതോറിറ്റിയില് ഇന്ത്യന് പ്രസാധകരുടെ പ്രതിനിധികളിലൊരാളായി രവിയുണ്ട്. ഈ ബുക്ക്‌ഫെയറില് ആദ്യമായി പങ്കെടുക്കുന്ന മലയാളിപ്രസാധകനും രവി.ഡി.സി. തന്നെ. ശ്രീ. അയ്യപ്പനെ ഞാന് രവിക്കു പരിചയപ്പെടുത്തി.\nദേശാഭിമാനിയുടെ സ്റ്റാളില് വച്ച് ശ്രീ. കൊച്ചുകൃഷ്‌ണനെ കണ്ടു. സ. പിണറായി വിജയനാണ് എന്നെ കൊച്ചുകൃഷ്‌ണന് പരിചയപ്പെടുത്തുന്നത്. പിണറായി വിളിച്ചുപറഞ്ഞിരുന്നുവെന്നും പുസ്‌തകപ്രകാശനവിഷയം നമ്മുടെ ആളുകളെയെല്ലാം അറിയിക്കാമെന്നും കൊച്ചുകൃഷ്‌ണന് പറഞ്ഞത് ഞങ്ങള്‍ക്ക് ഒരു പ്രോത്സാഹനമായി.\nപൂര്‍ണ്ണയില് വച്ച് എന്.ഇ. മനോഹറിനെ കണ്ടു. പുസ്‌തകപ്രകാശനത്തിനു ക്ഷണിച്ചു. പങ്കെടുക്കാമെന്ന് സന്തോഷപൂര്‍വ്വം സമ്മതിച്ചു. എന്.ഇ. ബാലകൃഷ്‌ണമാരാരും എന്.ഇ. ബലറാമുമായും ഉള്ള എന്റെ ബന്ധം അനുസ്‌മരിച്ചപ്പോള് അതൊക്കെ അറിയാമെന്ന് മനോഹര് പറഞ്ഞു. അവിടെനിന്നിറങ്ങിയപ്പോള് അയ്യപ്പന് പറഞ്ഞു:\n"നാട്ടിലാണെങ്കില് ഒരു പ്രസാധകന്റെ പുസ്‌തകപ്രകാശനച്ചടങ്ങില് മറ്റൊരു പ്രസാധകന് പങ്കെടുക്കാറില്ല. ഇവിടെ അങ്ങിനെയല്ല. പരസ്‌പരം സഹകരിക്കും. ഇവിടെ മലയാളം പ്രസാധകര്‍ക്ക് ഒരുമിച്ചു നേരിടേണ്ട പ്രശ്‌നങ്ങളുണ്ട്. അതുകൊണ്ട് ഒരുമിച്ച് നില്‍ക്കും."\nമാതൃഭൂമി, മലയാളമനോരമ, മാദ്ധ്യമം എന്നീ ദിനപ്പത്രങ്ങളുടെ സ്റ്റാളുകളിലും ഞങ്ങള് കയറിയിറങ്ങി. മാദ്ധ്യമത്തില് ചെന്നപ്പോള് തൃശ്ശൂരില്‍നിന്നും ശ്രീ. എന്. പത്‌മനാഭന് ഞാന് വരുന്ന വിവരം അവരെ അറിയിച്ചിരുന്നെന്ന് പറഞ്ഞു. മാദ്ധ്യമം പ്രസിദ്ധീകരണങ്ങളുടെ ഒരു സെറ്റ് അവര് ഞങ്ങള്‍ക്കു തന്നു. അവര് നമ്മുടെ രക്ഷാകര്‍തൃത്വം ഏറ്റെടുത്തതുപോലെയാണ് സംസാരിച്ചത്.\nഅയ്യപ്പന്: "ബാക്കി സ്റ്റോളുകള് നാളെയാവാം. അല്‌പസമയം സമ്മേളനഹാളില് ചിലവഴിക്കാം. അവസാനം നമ്മുടെ സ്റ്റോളിലുമൊന്നു കയറി നമുക്കു മടങ്ങാം."\nമനുഷ്യന് ഒരു ഇരുകാലിമൃഗമായി ഈ ഭൂമുഖത്തു നടക്കാന് തുടങ്ങിയ കാലം മുതല് ഭാഷയുടെ പൂര്‍വ്വരൂപമായ ആംഗ്യഭാഷയോ ശബ്‌ദവിശേഷങ്ങളോ ആശയവിനിമയോപാധിയായിട്ടുണ്ടാവണം. ഭാഷക്ക് ഒരു ലിഖിതരൂപവും മുദ്രണസംവിധാനവുമുണ്ടാവുന്നത് എത്രയോ തലമുറകള് നീണ്ട പരിവര്‍ത്തനങ്ങളുടെ ഫലമായിട്ടായിരിക്കും.\nവാമൊഴിയില്‍നിന്നും വരമൊഴിയിലേക്കുള്ള ഈ ഐതിഹാസികവികാസത്തില് മനുഷ്യന് നേരിട്ട സാഹസികപരീക്ഷണങ്ങളും കഠിനപരീക്ഷകളും ഓര്‍ത്തെടുക്കുന്നതുതന്നെ ശ്രമകരമായ ഒരഭ്യാസമാണ്. ഇന്നിതാ വിജ്‌ഞാനനിധികുംഭങ്ങളായ പുസ്‌തകങ്ങള്-മനുഷ്യരാശിയുടെ വികാസപരിണാമങ്ങള്‍ക്കെല്ലാം വഴികാട്ടിയാവുന്ന ഗ്രന്ഥവൈവെിദ്ധ്യങ്ങള്-ഒരു പ്രദര്‍ശനമത്സരത്തിലേര്‍പ്പെട്ടിരിക്കുന്നു.\nഈ ഗ്രന്ഥശേഖരങ്ങളുടെ മുന്നിലൂടെ നടക്കുമ്പോള്-വിഷയവൈപുല്യം കൊണ്ടും വീക്ഷണവൈവിദ്ധ്യംകൊണ്ടും വിശിഷ്ടതേജസ്സാര്‍ജ്ജിച്ച വിജ്‌ഞാനരത്‌നങ്ങളിലൂടെ കണ്ണോടിക്കുമ്പോള്-ഞാനോര്‍ത്തുപോയി: ഈ പുസ്‌തകമാമാങ്കത്തില് വച്ച് എന്റെ ഒരു പുസ്‌തകം പ്രസിദ്ധീകരിക്കപ്പെടുന്നു. എന്റെ പുസ്‌തകങ്ങളിവിടെ പ്രദര്‍ശിപ്പിക്കപ്പെടുന്നു. വിറ്റഴിയുന്നു. പുസ്‌തകങ്ങള് വാങ്ങുന്നവര് എന്റെ ഒരോട്ടോഗ്രാഫിനുവേണ്ടി മുന്നില് വന്നുനില്‍ക്കുന്നു. മറ്റുചില പുസ്‌തകപ്രകാശനച്ചടങ്ങുകളില് ഞാന് അതിഥിയാവുന്നു.\nസ്വാഗതമാശംസിക്കുന്നവര് എന്നെ പ്രശംസിക്കുന്നു. ഇതിലൊക്കെ അഭിമാനിക്കാന് വകയില്ലേ? പക്ഷെ ഈ പുസ്‌തകസഞ്ചയങ്ങള്‍ക്കുമുന്നിലൂടെ ഒരു തീര്‍ത്ഥാടകനേപ്പോലെ നടന്നു നീങ്ങുമ്പോള് മറ്റൊരു ചിന്തയും മനസ്സിലേക്കു കയറിവരുന്നു. ഈ വിജ്‌ഞാനസാഗരത്തിന്റെ തീരത്തുനിന്ന് ചിപ്പിയും പവിഴപ്പുറ്റും ശേഖരിക്കുന്ന, പേടിച്ച് പേടിച്ച് വെള്ളത്തിലിറങ്ങി നീന്താന് ശ്രമിക്കുന്ന ഒരു കുട്ടിയല്ലേ ഞാന്?\nനമ്മുടെ അറിവില്ലായ്‌മയേക്കുറിച്ചുള്ള അറിവാണ് നമ്മുടെ വിജ്‌ഞാനാര്‍ജ്ജനപരിപാടിയിലെ ആദ്യത്തെ ചുവടുവയ്‌പ്പെന്ന് സോക്രട്ടീസ് പറഞ്ഞത് ഈ പുസ്‌തകപ്രപഞ്ചം നമ്മെ ഓര്‍മ്മിപ്പിക്കും.\nരാത്രി പതിനൊന്നു മണിക്കാണ് ശ്രീ അയ്യപ്പന് എന്നെ ശ്രീപ്രിയയുടെ അടുത്തെത്തിക്കുന്നത്.\nശ്രീപ്രിയ ഉറങ്ങിയിട്ടില്ല. ഏതോ പുസ്‌തകം വായിച്ചുകൊണ്ടിരിക്കുന്നു. എനിക്ക് ചെറിയൊരു കുറ്റബോധമനുഭവപ്പെട്ടു. പ്രതീക്ഷിച്ചതിലും അല്‌പംവൈകിപ്പോയെന്നു പറഞ്ഞപ്പോള് തന്നെ പ്രിയ തിരുത്തി:\n" ഒരു പ്രശ്‌നവുമില്ല, ഞങ്ങള് സാധാരണ പന്ത്രണ്ടുമണിക്കാണ് കിടക്കുന്നത്."\nഹൃദ്യമായ ലളിതഭക്ഷണം, നാട്ടില്‍നിന്നും നാട്ടിലേക്കുമുള്ള ചില ടെലിഫോണ് സംഭാഷണങ്ങള്, ദിനാന്തഡയറിക്കുറിപ്പുകള്-അങ്ങിനെ അന്നത്തെ പരിപാടികളവസാനിപ്പിച്ച് എല്ലാം മറന്നുള്ള ഉറക്കത്തിലേക്ക്.\nവായന ജീവിതത്തിനുവേണ്ടിയാണ്-ജീവിതം വായനക്കുവേണ്ടിയല്ല\nഅടുത്തദിവസം നമ്മുടെ പ്രഭാത് ബുക്ക്‌ഹൗസുള്‍പ്പെടെയുള്ള കൂടുതല് സ്റ്റോളുകളില് കയറിയിറങ്ങിനടന്നു. ദുബായില്‍നിന്നും ഷാര്‍ജയിലേക്കും തിരിച്ചുമുള്ള യാത്രാഭാരം അയ്യപ്പനേറ്റെടുത്തതോടെ വല്ലാത്തൊരു ലാഘവം അനുഭവപ്പെട്ടു.\nപ്രഭാതില് ഏറെനേരമിരുന്ന് അവരുമായി ആശയവിനിമയം നടത്തി. കേരളത്തില് നിന്നും പ്രഭാതിന്റെ പ്രതിനിധികളാരും വന്നിട്ടില്ല. ഇവിടെ യുവസാഹിതി എന്നൊരു മലയാളിസാംസ്‌കാരികസംഘടനയാണ് ബുക്ക്‌സ്റ്റോള് നടത്തുന്നത്.\nഇതിന്റെ പ്രവര്‍ത്തകരെല്ലാം ഷാര്‍ജാമലയാളികളാണ്. ആശയപ്രചരണമെന്ന സാംസ്‌കാരികദൗത്യമാണ് അവര് നിര്‍വ്വഹിക്കുന്നത്. പ്രവര്‍ത്തകര് മാറിമാറി സേവനമായി ഇവിടെ ജോലി ചെയ്യുന്നു. പ്രഭാത് ബുക്ക്‌ഹൗസ് പുസ്‌തകമയച്ചുകൊടുക്കുന്നു. ഇതില്‍നിന്നു ലഭിക്കുന്ന കമ്മീഷന്‍കൊണ്ടുമാത്രം ഇവിടുത്തെ വാടകയുള്‍പ്പെടെ മുഴുവന് ചിലവുകളും നേരിടണം.\nകമ്മീഷന് ഇതിനു മതിയാവാതെവന്നാല് ബാക്കി തുക കണ്ടെത്തുക യുവസാഹിതിയുടെ കര്‍ത്തവ്യമായിത്തീരും. പുസ്‌തകങ്ങള് തിരിച്ചയക്കാറില്ല. എങ്ങിനെയെങ്കിലും ഇവിടെത്തന്നെ വിറ്റഴിക്കും. അക്ഷരസ്‌നേഹികളുടെ ഒരു ആശയപ്രതിബദ്ധത.\nപ്രഭാതിന്റെ ആരംഭകാലത്ത് പ്രസ്ഥാനം സംഘടിപ്പിക്കുന്നതിനുവേണ്ടി കേരളമാകെ ഓടിനടന്ന പപ്പേട്ടനെന്ന പത്മനാഭനെ ഞാനോര്‍ത്തുപോയി. അദ്ദേഹവുമായി അടുത്തിടപഴകാന് എനിക്ക് അവസരമുണ്ടായിട്ടുണ്ട്. പുസ്‌തകപ്രസാധനത്തില് വ്യവസായതാല്‌പര്യങ്ങളൊന്നുമില്ലാതെ ആശയപ്രചാരണത്തിനായി ജീവിതം സമര്‍പ്പിച്ച ഒരു ത്യാഗധനന്. ആ മഹാനുഭാവന്റെ സഹപ്രവര്‍ത്തകനാകാന് കഴിഞ്ഞത് ഒരു ഭാഗ്യമായി ഞാന് കരുതുന്നു.\nകൊല്ലത്തുനിന്നും പുസ്‌തകക്കെട്ടുമായി ബോട്ടില് കോട്ടയത്തിറങ്ങി അവിടെ നിന്ന് ബസ്സില് കുറിച്ചിത്താനത്തെത്തി അവിടത്തെ ഉത്സവത്തോടനുബന്ധിച്ച് കുറച്ചുകാലം പ്രഭാത് ബുക്ക്‌ഹൗസ് നടത്തിയ വിവരം ഞാനവരോട് പറഞ്ഞു. അവര് വളരെ സന്തോഷാത്‌ഭുതങ്ങളോടെയാണ് ആ കഥ കേട്ടത്. അവരിലൊരാള് പറഞ്ഞു: "പപ്പേട്ടനേക്കുറിച്ച് ഞങ്ങള് കേട്ടിട്ടുണ്ട് നേരില് കാണാനുള്ള ഭാഗ്യമുണ്ടായില്ല. പ്രഭാതിന്റെ സ്ഥാപകനാണദ്ദേഹം"\nഞാന്: "നിങ്ങളുടെ സമയവും സമ്പത്തും ചിലവഴിച്ച് ഈ മണലാരണ്യത്തില് പ്രഭാത് ബുക്ക്‌ഹൗസ് നടത്തുന്നതു കണ്ടപ്പോള് പപ്പേട്ടനെ ഒന്നനുസ്‌മരിക്കണമെന്നു തോന്നി. അദ്ദേഹത്തിന്റെ ആശയപ്രതിബദ്ധതയുടെ ഒരംശം നിങ്ങളറിയാതെതന്നെ നിങ്ങളിലുമുണ്ട്. അടുത്തകാലത്ത് പ്രഭാതിന്റെ ചുമതല വഹിച്ചിരുന്ന യശശ്ശരീരനായ ശ്രീ. ചന്ദ്രപ്പനുമായും എനിക്കാത്മബന്ധമുണ്ടായിരുന്നു."\nപണ്ടെങ്ങോ വിട്ടുപോയ ഒരാത്മബന്ധം പുനസ്ഥാപിച്ചതിന്റെ ഒരു സുഖാനുഭൂതി ഞങ്ങള് അനുഭവിച്ചു. ഗ്രന്ഥരചനയും പ്രസിദ്ധീകരണവും വില്‌പനയുമെല്ലാം ആശയസമരത്തിലെ ആയുധങ്ങളാണെന്നു വിശ്വസിച്ച മഹാനുഭാവന്മാരായിരുന്നു അവരെല്ലാം.\nഗ്രന്ഥകാരനെത്തേടി ഒരു വായനക്കാരന്\nഗ്രീന്‍ബുക്‌സില്‍നിന്ന് ശ്രീനി എന്നെ അന്വേഷിച്ചുവന്നു. അവിടെനിന്നും എന്റെ പുസ്‌തകം വാങ്ങിയ ഒരക്ഷരസ്‌നേഹി എന്നെ കാത്തിരിക്കുന്നുവത്രേ? പിന്നെ വരാമെന്നു പറഞ്ഞ് അവരോട് യാത്ര ചോദിച്ചു. ഹൃദയസാന്ത്വനമെന്ന എന്റെ പുസ്‌തകവുമായി അവിടെ കാത്തിരിക്കുന്ന ആ സുഹൃത്തിനെ പരിചയപ്പെട്ടു.\nകണ്ണൂര് ജില്ലയിലെ ചെറുപുഴയെന്ന മലയോരമേഖലക്കാരനാണ്-പേര് ജോസ്. പ്രൊഫഷണല് വീഡിയോഗ്രാഫറാണ്. ഒരു കമ്പനിയുമായുള്ള കോണ്‍ട്രാക്‌ടിന്റെ അടിസ്ഥാനത്തിലിവിടെ വന്നതാണ്. ഏതാനും ദിവസം ഈ മേഖലയിലുണ്ടാവും.\nചെറുപുഴയിലെ ഗ്രാമീണഗ്രന്ഥശാലക്കുവേണ്ടി ഗ്രന്ഥശാലാസംഘത്തിന്റെ ഫണ്ടുപയോഗിച്ച് പുസ്‌തകം വാങ്ങിയപ്പോള് ലങ്കാദര്‍ശനം വാങ്ങാനിടയായി. അതുവായിച്ച വായനശാലാപ്രവര്‍ത്തകര്‍ക്കെല്ലാം പുസ്‌തകമിഷ്ടപ്പെട്ടു.\nപിന്നീട് ഗ്രാന്റ് കിട്ടുമ്പോഴൊക്കെ പുസ്‌തകലിസ്റ്റില് എന്റെ പുസ്‌തകങ്ങള്‍ക്ക് മുന്‍ഗണന


കൊവിഡ് രണ്ടാം തരംഗം; സംസ്ഥാനത്ത് ഇന്ന് 5,692 പോസിറ്റീവ് കേസുകള്; നിയന്ത്രണങ്ങള് കടുപ്പിച്ചു |\nകൊവിഡ് രണ്ടാം തരംഗം; സംസ്ഥാനത്ത് ഇന്ന് 5,692 പോസിറ്റീവ് കേസുകള്; നിയന്ത്രണങ്ങള് കടുപ്പിച്ചു\nസംസ്ഥാനത്ത് കൊവിഡ് രണ്ടാം തരംഗം ആഞ്ഞടിക്കുന്ന സാഹചര്യത്തില് കടുത്ത നിയന്ത്രണങ്ങള് ഏര്‍പ്പെടുത്തി. പൊതു ചടങ്ങുകളുടെ സമയം പരമാവധി രണ്ട് മണിക്കൂര് ആക്കി നിജപ്പെടുത്തി. പൊതു പരിപാടികളില് 200 പേരില് കൂടുതല് പങ്കെടുക്കാന് പാടില്ല. കൂടുതല് പേരെ പങ്കെടുപ്പിക്കണമെങ്കില് ആര്‍ടിപിസിആര് പരിശോധന വേണം.\nഹോട്ടലുകളും കടകളും രാത്രി ഒമ്പത് മണി വരെ മാത്രമേ പ്രവര്‍ത്തിക്കാവൂ. ഹോട്ടലുകളില് പകുതി സീറ്റില് മാത്രം പ്രവേശനം. സല്‍ക്കാരങ്ങളില് ഭക്ഷണം പാക്കറ്റുകളില് നല്‍കണം. മെഗാ ഷോപ്പിംഗ് ഫെസ്റ്റിവലുകള് നിരോധിച്ചു.\nസംസ്ഥാനത്ത് ഇന്ന് 5692 പേര്‍ക്ക് കൊവിഡ് സ്ഥിരീകരിച്ചു. കോഴിക്കോട് 1,010, എറണാകുളം 779, മലപ്പുറം 612, കണ്ണൂര് 536, തിരുവനന്തപുരം 505, കോട്ടയം 407, ആലപ്പുഴ 340, തൃശൂര് 320, കൊല്ലം 282, കാസര്‍കോട് 220, പാലക്കാട് 206, ഇടുക്കി 194, പത്തനംതിട്ട 148, വയനാട് 133 എന്നിങ്ങനെയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nയു കെയില് നിന്നും വന്ന ഒരാള്‍ക്ക് കഴിഞ്ഞ 24 മണിക്കൂറിനകം രോഗം സ്ഥിരീകരിച്ചു. അടുത്തിടെ യു കെ (104), ദക്ഷിണാഫ്രിക്ക (7), ബ്രസീല് (1) എന്നീ രാജ്യങ്ങളില് നിന്നും വന്ന 112 പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. ഇവരില് 107 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ 24 മണിക്കൂറിനിടെ 45,417 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 12.53 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,38,14,258 സാമ്പിളുകളാണ് പരിശോധനയ്ക്കായി അയച്ചത്. കഴിഞ്ഞ ദിവസങ്ങളിലുണ്ടായ 11 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4,794 ആയി.\nഇന്ന് രോഗം സ്ഥിരീകരിച്ചവരില് 188 പേര് സംസ്ഥാനത്തിന് പുറത്ത് നിന്നും വന്നവരാണ്. 5,088 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 393 പേരുടെ സമ്പര്‍ക്ക ഉറവിടം വ്യക്തമല്ല. കോഴിക്കോട് 989, എറണാകുളം 710, മലപ്പുറം 596, കണ്ണൂര് 438, തിരുവനന്തപുരം 337, കോട്ടയം 381, ആലപ്പുഴ 329, തൃശൂര് 305, കൊല്ലം 275, കാസര്‍കോട് 207, പാലക്കാട് 88, ഇടുക്കി 189, പത്തനംതിട്ട 131, വയനാട് 113 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n23 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 6, കോഴിക്കോട് 4, തിരുവനന്തപുരം, തൃശൂര്3വീതം, കൊല്ലം, പാലക്കാട്, കാസര്‍കോട്2വീതം, വയനാട് ഒന്ന് എന്നിങ്ങനെ ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 2,474 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 144, കൊല്ലം 167, പത്തനംതിട്ട 68, ആലപ്പുഴ 196, കോട്ടയം 337, ഇടുക്കി 46, എറണാകുളം 137, തൃശൂര് 207, പാലക്കാട് 130, മലപ്പുറം 253, കോഴിക്കോട് 425, വയനാട് 17, കണ്ണൂര് 303, കാസര്‍കോട് 44 എന്നിങ്ങനെയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 47,596 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 11,20,174 പേര് ഇതുവരെ കൊവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 1,75,856 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,68,827 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 7,029 പേര് ആശുപത്രികളിലും നിരീക്ഷണത്തിലാണ്. 1,270 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nഇന്ന് 12 പുതിയ ഹോട്ട് സ്പോട്ടുകളാണുള്ളത്. ഒരു പ്രദേശത്തേയും ഹോട്ട്സ്പോട്ടില് നിന്നും ഒഴിവാക്കിയിട്ടില്ല. നിലവില് ആകെ 403 ഹോട്ട് സ്പോട്ടുകളാണുള്ളത്.


വിമാനത്താവളത്തിനു സമീപം ഡ്രോണ്; വിമാനം ഒരു മണിക്കൂര് വൈകി\nWed May 25 2022 02:09:13 GMT+0530 (India Standard Time)\nഎന്നാല് എവിടെ നിന്നാണു ഡ്രോണ് വന്നതെന്നോ ആരാണ് ഇത് നിയന്ത്രിച്ചിരുന്നതെന്നോ കണ്ടെത്താനായില്ല.\nBY JSR9 Jan 2019 9:01 AM GMT\nJSR9 Jan 2019 9:01 AM GMT\nലണ്ടന്: ഹീത്രു വിമാനത്താവളത്തിനു സമീപം ഡ്രോണ് പറന്നത് യാത്രക്കാരെയും അധികൃതരെയും ആശങ്കയിലാഴ്ത്തി. ഇതേ തുടര്‍ന്ന് വിമാനത്താവളത്തില് നിന്നു പുറപ്പെടാനിരുന്ന വിമാനങ്ങള് ഒരു മണിക്കൂറോളം വൈകി. ചൊവ്വാഴ്ച വൈകീട്ട് പ്രാദേശിക സമയം അഞ്ചു മണിക്കായിരുന്നു സംഭവം.\nഎന്നാല് എവിടെ നിന്നാണു ഡ്രോണ് വന്നതെന്നോ ആരാണ് ഇത് നിയന്ത്രിച്ചിരുന്നതെന്നോ കണ്ടെത്താനായില്ല. സംഭവം ഗൗരവത്തോടെയാണ് കാണുന്നതെന്നും വിശദാന്വേഷണം നടത്തുമെന്നും പോലിസ് പറഞ്ഞു. യൂറോപിലെ പ്രമുഖ വിമാനത്താവളമാണ് ഹീത്രു. സംശയകരമായ തരത്തില് ഡ്രോണ് പറന്നതിനെ തുടര്‍ന്ന് കഴിഞ്ഞ മാസം ഗൈറ്റ്‌വിക് വിമാനത്താവളം ദിവസങ്ങളോളം അടച്ചിട്ടിരുന്നു. ഒരു ദിവസത്തിനുള്ളില് 50ലധികം തവണയാണ് അന്നു ഡ്രോണ് കണ്ടത്.


ഉമ്മന് ചാണ്ടിക്ക് മൂര്‍ഖന്റെ സ്വഭാവമാണ്. കരുണാകരനെ ഇല്ലാതാക്കിയത് ഉമ്മന് ചാണ്ടിയാണെന്നും ജോര്‍ജ്ജ് ആരോപിച്ചു\nജനപക്ഷം സ്ഥാനാര്‍ഥിയായി പൂഞ്ഞാറില് തന്നെ മത്സരിക്കുമെന്ന് പി.സി ജോര്‍ജ്ജ്. സ്ഥാനാര്‍ഥി ആയി തന്നെ പാര്‍ട്ടി പ്രഖ്യാപിച്ചു. ആര് പിന്തുണ നല്‍കിയാലും സ്വീകരിക്കും. യു.ഡി.എഫുമായി യാതൊരു ബന്ധവുമില്ല. യു.ഡി.എഫ് നേതാക്കള് വഞ്ചകന്‍മാരാണെന്നും ജോര്‍ജ്ജ് പറഞ്ഞു. ഉമ്മന് ചാണ്ടിക്ക് മൂര്‍ഖന്റെ സ്വഭാവമാണ്. കരുണാകരനെ ഇല്ലാതാക്കിയത് ഉമ്മന് ചാണ്ടിയാണെന്നും ജോര്‍ജ്ജ് ആരോപിച്ചു.\nട്വന്റി 20 അടക്കമുള്ളവരുമായി ചര്‍ച്ച നടത്തി. ആ മാതൃക വ്യാപിപ്പിക്കും. അവരുടെ സേവനം വലുതാണ്. മറ്റ് മുന്നണികളുമായി തത്ക്കാലം ചര്‍ച്ചയില്ല.\nയുഡിഎഫില് ലീഗ് നല്ല രാഷ്ട്രീയ കക്ഷിയാണ്. പക്ഷെ ജിഹാദികളുടെ കൈയ്യില് അമര്‍ന്നിരിക്കുകയാണ്. കോണ്‍ഗ്രസ് നേതാക്കള്‍ക്ക് പോലും തീരുമാനമെടുക്കാന് കഴിയാതെ പോവുകയാണ്. ജിഹാദികള് പിന്തുണക്കുന്ന യുഡിഎഫുമായി സഹകരണമില്ല. യുഡിഎഫിന്റെ നേതൃ നിരയില് വഞ്ചകന്മാരാണെന്നും പി സിജോര്‍ജ് പറഞ്ഞു.


Poornima Indrajith is the brand ambassador of Hina Hair Care Products - Malayalam Filmibeat\nമുടി വളരാനുള്ള അടുത്ത ടിപ്പ് പൂര്‍ണിമയുടെ വക!!\n| Published: Sunday, November 2, 2014, 13:23 [IST]\nമഞ്ജു വാര്യര് അടക്കമുള്ള നടിമാര് തിരിച്ചുവരവ് അറിയിച്ചത് പരസ്യ ചിത്രങ്ങളിലൂടെയാണ്. കല്യാണിന്റെ പരസ്യത്തില് വന്ന മഞ്ജു പിന്നീട് ഐസ്‌ക്രീമിന്റെയും ധാത്രിയുടെയും പരസ്യത്തില് പ്രത്യക്ഷപ്പെട്ടു.\nമഞ്ജു വാര്യര്‍ക്ക് മുമ്പ് സംയുക്ത വര്‍മ്മയും ധാത്രിയുടെ പരസ്യത്തില് എത്തിയിരുന്നു. ആദ്യകാല നടി സുഹാസിനി, മീര നന്ദന്, ഉഷ ഉതുപ്പ്, സജിത മഠത്തില് അങ്ങനെ പലരും മുടി കൊഴിയാതിരിക്കാനും വളരാനുമുള്ള ടിപ്‌സുമായി പരസ്യ ചിത്രങ്ങളില് പ്രത്യക്ഷപ്പെട്ടു.\nഇപ്പോള് എത്തിയിരിക്കുന്നത് പൂര്‍ണിമ ഇന്ദ്രജിത്താണ്. ഹിന ഹെയര്‍കെയില് ഓയലിന്റെ പരസ്യത്തിലാണ് പൂര്‍ണിമ അഭിനയിച്ചിരിയ്ക്കുന്നത്. ഇതിന്റെ ബ്രാന്റ് അംബാസിഡരാണ് പൂര്‍ണിമ. ഹിന ഹെയര്‍കെയര് ഓയിലില് ഉള്ളത് അവകാശവാദങ്ങളല്ല, മുടിവളര്‍ച്ച പരിപോഷിപ്പിയ്ക്കുന്ന ശരിയായ ചേരുവകളാണെന്നാണ് പരസ്യം പറയുന്നത്.\nവിവാഹത്തിന് ശേഷം അഭിനയത്തോട് വിട പറഞ്ഞ പൂര്‍ണിമ ഇന്ദ്രജിത്ത് ചില ടെലിവിഷന് ഷോകളിലൂടെ തിരിച്ചുവന്നിരുന്നു. ഇപ്പോള് അതും നിര്‍ത്തി, ബിസ്‌നസ് കാര്യങ്ങള് നോക്കുകയാണ്. അതിനിടയിലാണ് പരസ്യത്തില് അഭിനയിച്ചത്. വീഡിയോ കാണൂ...\nRead more about: poornima advertisement hair actress പൂര്‍ണിമ നടി മുടി പരസ്യം\nPoornima Indrajith in Hina Hair Care Oil's advertisement, she is the brand ambassador of them\nStory first published: Sunday, November 2, 2014, 13:23 [IST]


പരീക്ഷാപ്പേടിയില് വിദ്യാര്‍ത്ഥിയുടെ 'നുണക്കഥ'; യുവാക്കള്‍ക്ക് ആള്‍ക്കൂട്ടത്തിന്റെ ക്രൂരമര്‍ദനം; അറസ - Samakalika Malayalam\nപരീക്ഷാപ്പേടിയില് വിദ്യാര്‍ത്ഥിയുടെ 'നുണക്കഥ'; യുവാക്കള്‍ക്ക് ആള്‍ക്കൂട്ടത്തിന്റെ ക്രൂരമര്‍ദനം; അറസ്റ്റ്\nBy സമകാലികമലയാളം ഡെസ്‌ക് | Published: 17th September 2019 07:29 PM |\nLast Updated: 17th September 2019 07:29 PM | A+A A- |\nമലപ്പുറം: കൊണ്ടോട്ടിയില് യുവാക്കള് ആള്‍ക്കൂട്ടത്തിന്റെ ക്രൂരമര്‍ദനമേറ്റ സംഭവത്തില് വഴിത്തിരിവ്. തന്നെ തട്ടിക്കൊണ്ടുപോകാന് ശ്രമിച്ചുവെന്ന പതിനാലുകാരന്റെ കളളക്കഥ വിശ്വസിച്ച് നാട്ടുകാര് യുവാക്കളെ ക്രൂരമായി മര്‍ദിക്കുകയായിരുന്നുവെന്ന് അന്വേഷണത്തില് പൊലീസ് കണ്ടെത്തി. സംഭവവുമായി ബന്ധപ്പെട്ട് വധശ്രമത്തിന് കേസെടുത്ത 40 പേരില്3പേരെ അറസ്റ്റ് ചെയ്തു. മര്‍ദനത്തില് നേരിട്ട് പങ്കെടുത്തവരാണ് അറസ്റ്റിലായതെന്ന് പൊലീസ് പറയുന്നു.\nവ്യാപാരികളായ കുറുപ്പത്ത് സഫറുളള, ചീരോത്ത് റഹ്മത്തുളള എന്നിവരാണ് ആള്‍ക്കൂട്ട ആക്രമണത്തിന് ഇരയായത്. ഇവര് കോഴിക്കോട് മെഡിക്കല് കോളേജിലെ തീവ്രപരിചരണ വിഭാഗത്തില് ചികിത്സയിലാണ്. അടുത്തിടെ മലപ്പുറത്ത് ഉണ്ടാകുന്ന അഞ്ചാമത്തെ ആള്‍ക്കൂട്ട ആക്രമണമാണിത്.\nപരീക്ഷയില് മാര്‍ക്ക് കുറയുമെന്ന പേടിയില് പതിനാലുകാരന് നുണക്കഥ ചമച്ചതാണെന്ന് പൊലീസ് അന്വേഷണത്തില് കണ്ടെത്തുകയായിരുന്നു. ഒരു കാരണവും പറയാതെ ആള്‍ക്കൂട്ടം തങ്ങളെ ക്രൂരമായി മര്‍ദിക്കുകയായിരുന്നുവെന്ന് യുവാക്കള് പറഞ്ഞു. രക്തം ഛര്‍ദിച്ചിട്ടും അടിനിര്‍ത്തിയില്ലെന്നും യുവാക്കള് ആരോപിച്ചു.\nകാറില് തന്നെ തട്ടിക്കൊണ്ടുപോകാന് ശ്രമിച്ചതായി പതിനാലുകാരന് നാട്ടുകാരോട് പറഞ്ഞതാണ് സംഭവത്തിന്റെ തുടക്കം. ഇതിന്റെ അടിസ്ഥാനത്തില് സിസിടിവി ദൃശ്യങ്ങള് പരിശോധിച്ചു. കാര് ഇതാണെന്ന് പതിനാലുകാരന് പറഞ്ഞത് അനുസരിച്ച് പൊലീസിനെ വിവരമറിയിച്ചു. കാര് തിരിച്ചറിഞ്ഞ പൊലീസ് യുവാക്കളോട് സ്റ്റേഷനിലേക്ക് വരാന് ആവശ്യപ്പെട്ടു. തുടര്‍ന്ന് എന്താണ് കാര്യം എന്നുപോലും അറിയാതെ സ്‌റ്റേഷനിലേക്ക് പോകുംവഴി, കാര് നിര്‍ത്തി ആള്‍ക്കൂട്ടം മര്‍ദിക്കുകയായിരുന്നുവെന്ന് യുവാക്കള് പറയുന്നു.\nകാര് ഇതാണെന്ന് പതിനാലുകാരന് പറഞ്ഞത് അനുസരിച്ച് ആള്‍ക്കൂട്ടം മര്‍ദനം ആരംഭിച്ചതായി യുവാക്കള് പറയുന്നു.എന്താണ് കാര്യം എന്ന് ചോദിച്ചിട്ടും ഉത്തരം പറയാതെ നാട്ടുകാര് മര്‍ദനം തുടര്‍ന്നു. കാറില് നിന്ന് പിടിച്ചുപുറത്തിറക്കി ക്രൂരമായി മര്‍ദിക്കുകയായിരുന്നു. നെഞ്ചിലും നാഭിയിലുമെല്ലാം ഇടിച്ചതായും യുവാക്കള് പറയുന്നു. പൊലീസ് ഏറെ ശ്രമപ്പെട്ടാണ് ഇവരെ ആള്‍ക്കൂട്ടത്തില് നിന്ന് മോചിപ്പിച്ചത്. തുടര്‍ന്ന് പൊലീസ് നടത്തിയ അന്വേഷണത്തിലാണ് കുട്ടി പറഞ്ഞത് കളളകഥയാണ് എന്ന് കണ്ടെത്തിയത്.\nആള്‍ക്കൂട്ടം മര്‍ദനം യുവാക്കള് മലപ്പുറം കളളക്കഥ


പ്രതിപക്ഷത്തിന്റെ സമരം ശക്തം: സെക്രട്ടേറിയേറ്റ്, കളക്ട്രറേറ്റ് ഉപരോധം ആരംഭിച്ചു - themediasyndicate\nതിരുവനന്തപുരം: സംസ്ഥാനത്തെ ഭരണ സ്തംഭനത്തില് പ്രതിഷേധിച്ച് യുഡിഎഫിന്റെ സെക്രട്ടേറിയേറ്റ് ഉപരോധം തുടങ്ങി. ജില്ലകളില് കളക്ടറേറ്റുകള്‍ക്ക് മുന്നിലാണ് ഉപരോധം സംഘടിപ്പിക്കുന്നത്. സെക്രട്ടറിയേറ്റ് ഉപരോധം രാവിലെ 11ന് പ്രതിപക്ഷ നേതാവ് രമേശ് ചെന്നിത്തല ഉദ്ഘാടനം ചെയ്യും.\nസംസ്ഥാനത്ത് പ്രളയാനന്തരം പുനരധിവാസ പ്രവര്‍ത്തനങ്ങള് നടക്കുന്നില്ല, ക്രമസമാധാന നില പൂര്‍ണമായും തകര്‍ന്നു, ശബരിമല വിഷയത്തില് വിശ്വാസികളെ സര്‍ക്കാര് വഞ്ചിച്ചു എന്നീ കാര്യങ്ങള് ഉയര്‍ത്തിക്കാട്ടിയാണ് ഉപരോധം.\nരാവിലെ ആറു മുതലാണ് സെക്രട്ടറിയേറ്റ് ഉപരോധം ആരംഭിച്ചത്. നോര്‍ത്ത്, സൗത്ത്, വെസ്റ്റ് കവാടങ്ങളാണ് പ്രവര്‍ത്തകര് ഉപരോധിക്കുന്നത്. എന്നാല് സെക്രട്ടറിയേറ്റിലെ ഉദ്യോഗസ്ഥരെയും മന്ത്രിമാരെയും തടയില്ലെന്ന് നേതാക്കള് വ്യക്തമാക്കിയിട്ടുണ്ട്. സെക്രട്ടറിയേറ്റ് പരിസരത്ത് വന് പോലീസ് സംഘം ക്യാമ്പ് ചെയ്യുന്നുണ്ട്.\nവിവിധ ജില്ലകളില് കളക്ടറേറ്റുകള്‍ക്കു മുന്നിലും യുഡിഎഫ് ഉപരോധ സമരം സംഘടിപ്പിച്ചിട്ടുണ്ട്.\nTags: കളക്ട്രറേറ്റ് ഉപരോധം ആരംഭിച്ചുപ്രതിപക്ഷത്തിന്റെ സമരം ശക്തം: സെക്രട്ടേറിയേറ്റ്\nസംസ്ഥാനത്ത് ഇന്ന് 1766 പേർക്ക് രോഗമുക്തി, 2154 പേര്‍ക്ക് കോവിഡ്; 1962 പേര്‍ക്ക് സമ്പര്‍ക്കത്തിലൂടെ


ആണവ ചെയിൻ റിയാക്ഷൻ - വിക്കിപീഡിയ\n(ചെയിൻ റിയാക്ഷൻ എന്ന താളിൽ നിന്നും തിരിച്ചുവിട്ടതു പ്രകാരം)\nഒരു അണുവിഘടനം മറ്റൊരു അണുവിന്റെ വിഘടനത്തിന് കാരണമാകുന്ന രീതിയിൽ ഈ വിഘടനപ്രവർത്തനങ്ങൾ ഒരു ശ്രേണിയായി തുടരുന്നതിനെയാണ് ആണവ ചെയിൻ റിയാക്ഷൻ എന്നു പറയുന്നത്.\nഅണുവിഘടനം നടക്കുമ്പോൾ അണുകേന്ദ്രം ന്യൂട്രോണുകളെ ഉത്സർജ്ജിച്ചുകൊണ്ടാണ് രണ്ടായി പിളരുന്നത്. ഈ ന്യൂട്രോണുകൾ മറ്റു അണുകേന്ദ്രങ്ങളിൽ പതിക്കാനിടവരുകയും അങ്ങനെ അവക്ക് വിഘടനം സംഭവിക്കുകയും ചെയ്യുന്നു. അങ്ങനെ കൂടുതൽ ന്യൂട്രോണുകൾ ഉത്സർജ്ജിക്കപ്പെടുന്നു. ഈ ന്യൂട്രോണുകൾ വീണ്ടും അണുകേന്ദ്രങ്ങളെ പിളരുകയും ഈ പ്രവർത്തനം ഒരു ചങ്ങലയായി തുടരുകയും ചെയ്യുന്നു.\n1 ക്രിട്ടിക്കൽ മാസ്സ്\n4 കൂടുതൽ അറിവിന്\nഅണുവിഘടന ചെയിൻ റിയാക്ഷന്റെ മാതൃക.\n1. യുറേനിയം 235 അണു ഒരു ന്യൂട്രോണിനെ ആഗിരണം ചെയ്ത് വിഘടനത്തിന് വിധേയമായി രണ്ട് അണുക്കളായി മാറുന്നു. ഇതോടൊപ്പം മൂന്നു പുതിയ ന്യൂട്രോണുകളേയും ബന്ധനോർജ്ജവും ഉത്സർജ്ജിക്കുന്നു.\n2. ഇതിലെ ഒരു ന്യൂട്രോൺ ഒരു യുറേനിയം 238 അണുവിൽ പതിക്കുകയും അത് അതിനെ ആഗിരണം ചെയ്യുകയും ചെയ്യുന്നു; എന്നാൽ തുടർപ്രവർത്തനങ്ങളൊന്നും നടക്കുന്നില്ല. മറ്റൊരു ന്യൂട്രോൺ അണുക്കളിലൊന്നും പതിക്കാതെ രക്ഷപ്പെട്ടു പോകുന്നു; ഇതും മറ്റു പ്രവർത്തനങ്ങൾക്ക് ഹേതുവാകുന്നില്ല. എന്നാൽ മൂന്നാമതൊരു ന്യൂട്രോൺ മറ്റൊരു യുറേനിയം 235 അണുവിൽ പതിക്കുകയും അതിനെ വിഘടിപ്പിച്ച് ഊർജ്ജത്തോടൊപ്പം രണ്ടു ന്യൂട്രോണുകളെ സ്വതന്ത്രമാക്കുന്നു.\n3. സ്വതന്ത്രമാക്കപ്പെട്ട രണ്ടു ന്യൂട്രോണുകളും രണ്ടു യുറേനിയം അണുക്കളുമായി കൂട്ടിയിടിച്ച് അവയെ വിഘടിപ്പിച്ച് രണ്ടോ മൂന്നോ ന്യൂട്രോണുകളെ വീതം സ്വതന്ത്രമാക്കുന്നു. ഇങ്ങനെ ഈ ന്യൂട്രോണുകൾ ചെയിൻ റിയാക്ഷനെ നിലനിർത്തുന്നു.\nക്രിട്ടിക്കൽ മാസ്സ് എന്നു പറയുന്ന ഒരു നിശ്ചിത പിണ്ഡം പ്ലൂട്ടോണിയമോ യുറേനിയമോ ഉണ്ടായിരുന്നാൽ മാത്രമേ ചെയിൻ റിയാക്ഷൻ നടക്കുകയുള്ളൂ. ചെയിൻ റിയാക്ഷൻ നിലനിൽക്കാനാവശ്യമായ ഏറ്റവും കുറഞ്ഞ അളവ് ദ്രവ്യത്തെയാണ് ക്രിട്ടിക്കൽ മാസ്സ് എന്നതു കൊണ്ടുദ്ദേശിക്കുന്നത്.\nയുറേനിയത്തിന്റെ പിണ്ഡം ഈ നിശ്ചിത പിണ്ഡത്തിൽ കുറവാണെങ്കിൽ വിഘടനം തുടങ്ങുമ്പോഴുണ്ടാകുന്ന ന്യൂട്രോണുകൾ അതിൽ നിന്നു രക്ഷപ്പെടുകയും ചെയിൻ റിയാക്ഷൻ നിലക്കുകയും ചെയ്യുന്നു.\n1913-ൽ ജർമ്മൻ രസതന്ത്രജ്ഞനായ മാക്സ് ബോഡെൻസ്റ്റീൻ ആദ്യമായി കെമിക്കൽ-ന്യൂക്ലിയർ-ചെയിൻ-റിയാക്ഷൻ മുന്നോട്ടുവച്ചു. ന്യൂക്ലിയർ ചെയിൻ റിയാക്ഷനുകൾ മുന്നോട്ടുവയ്ക്കുന്നതിനു മുമ്പ് വളരെ നന്നായി മനസ്സിലാക്കിയിരുന്നു.  രാസസ്ഫോടനങ്ങളിൽ പ്രത്യാഘാതങ്ങൾ വർദ്ധിപ്പിക്കാൻ കെമിക്കൽ ചെയിൻ റിയാക്ഷൻ ഉത്തരവാദിയാണെന്ന് മനസ്സിലാക്കിയിരുന്നു.\n1933 സെപ്തംബർ 12 ന് ഹങ്കേറിയൻ ശാസ്ത്രജ്ഞനായ ലിയോ സ്വിലാർഡ് (Leo Szilard) ന്യൂക്ലിയർ ചെയിൻ റിയാക്ഷനെക്കുറിച്ച് അദ്ദേഹത്തിൻറെ ഊഹങ്ങളും നിഗമനങ്ങളും ആദ്യമായി റിപ്പോർട്ടുചെയ്തിരുന്നു. ഒരു രാസത്വരകം ഉപയോഗിച്ച് ലിഥിയം -7 ലെ പ്രോട്ടോണുകളെ വേർതിരിച്ച് ആൽഫ കണങ്ങളാക്കാമെന്നതിൻ്റെ പരീക്ഷണം ആ പ്രഭാതത്തിലെ ഒരു ലണ്ടൻ പേപ്പറിൽ സ്വിലാർഡ് വായിക്കാനിടയായി.\n↑ See this 1956 Nobel lecture for history of the chain reaction in chemistry\n↑ Jogalekar, Ashutosh. "Leo Szil rd,atraffic light andaslice of nuclear history". Scientific American. ശേഖരിച്ചത്4January 2016.\n"https://ml.wikipedia.org/w/index.php?title=ആണവ_ചെയിൻ_റിയാക്ഷൻ&oldid=3150441" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 11 ജൂലൈ 2019, സമയം: 06:54\nഈ താൾ അവസാനം തിരുത്തപ്പെട്ടത്: 06:54, 11 ജൂലൈ 2019.


ഭീകരവാദത്തെ പ്രതിരോധിക്കാൻ അറബ് രാജ്യങ്ങൾ പെരുമാറ്റച്ചട്ടം കൊണ്ടുവരണമെന്ന് ബഹ്‍റൈൻ – DN News\nHome/News/ഭീകരവാദത്തെ പ്രതിരോധിക്കാൻ അറബ് രാജ്യങ്ങൾ പെരുമാറ്റച്ചട്ടം കൊണ്ടുവരണമെന്ന് ബഹ്‍റൈൻ\nഭീകരവാദത്തെ പ്രതിരോധിക്കാൻ സഹനത്തിന്‍റേയും സാഹോദര്യത്തിന്‍റേയും മൂല്യങ്ങൾ പ്രചരിപ്പിക്കാൻ അറബ് രാജ്യങ്ങൾ പെരുമാറ്റച്ചട്ടം കൊണ്ടുവരണമെന്ന് ബഹ്റൈൻ. വെറുപ്പിന്‍റെ സന്ദേശങ്ങൾ തടയാൻ കർശന നടപടി സ്വീകരിക്കണമെന്നും ബഹ്‍റൈൻ വാർത്താവിതരണ മന്ത്രി അലി അൽ റൊമൈഹി ആവശ്യപ്പെട്ടു.\nവെറുപ്പ് പ്രചരിപ്പിച്ച് അക്രമം സൃഷ്ടിക്കുന്നവർക്കെതിരേ ലോകം കരുതിയിരിക്കണമെന്ന് ബഹ്‍റൈൻ വാർത്താവിതരണ മന്ത്രി അലി അൽ റൊമൈഹി ആവശ്യപ്പെട്ടു. അറബ് രാജ്യങ്ങൾ ഇതിനെതിരേ പെരുമാറ്റച്ചട്ടം തന്നെ രൂപീകരിക്കണമെന്ന് അദ്ദേഹം പറഞ്ഞു. പെരുമാറ്റച്ചട്ടത്തിന്‍റെ സഹായത്തോടെ യുവജനങ്ങളെ ഉപയോഗിച്ച് നന്മയുടെ വഴിയിലൂടെ തിൻമയെ തോൽപ്പിക്കാമെന്ന് അദ്ദേഹം ചൂണ്ടിക്കാട്ടി. ഇതിനായി യുവജനങ്ങൾക്കിടയിൽ വ്യാപകമായ ബോധവത്കരണം സൃഷ്ടിക്കണം. സഹനത്തിന്‍റേയും സാഹോദര്യത്തിന്‍റേയും മൂല്യങ്ങൾ ഇലക്ട്രോണിക്സ് മാദ്ധ്യമങ്ങളിലൂടെ പ്രചരിപ്പിക്കണം. ദേശത്തിന്‍റേയും വംശത്തിന്‍റേയും മതത്തിന്‍റേയും പേരിൽ ജനങ്ങളെ ഭിന്നിപ്പിക്കാനുള്ള ശ്രമത്തെ അതിലൂടെ ഫലപ്രദമായി ചെറുക്കാൻ കഴിയും. കൂടാതെ, തീവ്രവാദത്തേയും ഭീകരവാദത്തേയും ഏതെങ്കിലും തരത്തിൽ സഹായിക്കുന്ന ഒന്നും മാദ്ധ്യമങ്ങളിൽ ഉൾപ്പെടാതിരിക്കാൻ ശ്രദ്ധിക്കുകയും വെണമെന്നും അദ്ദേഹം പറഞ്ഞു.\nആധുനിക സാങ്കേതികതയുടെ വരവോടെ പ്രാദേശികവും അന്തർദേശീയവുമായ മാദ്ധ്യമമേഖല അതിവേഗം വളരുകയാണ്. ഇത് മനുഷ്യന് കരുത്ത് പകരുന്നതിനൊപ്പം വെല്ലുവിളിയും ഉയർത്തുന്നുണ്ട്. വെറുപ്പ് പടർത്തുന്ന ആശയങ്ങൾ ഇതിലൂടെ പ്രചരിക്കാതിരിക്കാൻ ശ്രദ്ധിക്കുകയാണ് പ്രധാന വെല്ലുവിളിയെന്നും അദ്ദേഹം അഭിപ്രായപ്പെട്ടു. മാദ്ധ്യമങ്ങളെ സംസ്കാരവും പൈതൃകവും മൂല്യങ്ങളും ശരിയായ അറിവും സംരക്ഷിക്കാൻ ഉപയോഗിക്കുന്നതിനൊപ്പം ഭീകരവാദത്തേയും വിഭാഗീയ പ്രവർത്തനങ്ങളേയും ചെറുത്ത് രാഷ്ട്ര പുരോഗതിക്ക് വിനിയോഗിക്കണമെന്നും അലി അൽ റൊമൈഹി ആഹ്വാനം ചെയ്തു.\nഅഴിമതി നിരോധന നിയമപ്രകാരം സംരക്ഷണം തേടി ജേക്കബ് തോമസ്\nചിലിയുടെ പ്രസിഡന്റായി സെബാസ്റ്റ്യന് പിനേര അധികാരമേറ്റു


റമദാന് നാളെ മുതല്, മലപ്പുറം മഅ്ദിന് അക്കാദമിയില് ഇനി ആത്മീയ വിരുന്ന്, ആയിരത്തിലധികം പേര്‍ക്ക് ദിവസവും വലഭവ സമൃദ്ധമായ നോമ്പുതുറ | spiritual dinner in malappuram madeen academy for ramadan - Malayalam Oneindia\nറമദാന് നാളെ മുതല്, മലപ്പുറം മഅ്ദിന് അക്കാദമിയില് ഇനി ആത്മീയ വിരുന്ന്, ആയിരത്തിലധികം പേര്‍ക്ക് ദിവസവും വലഭവ സമൃദ്ധമായ നോമ്പുതുറ\nUpdated: Wed, May 16, 2018, 11:03 [IST]\nമലപ്പുറം: പുണ്യമാസമായ റമദാന് മാസത്തിന് നാളെ തുടക്കം കുറിക്കുന്നതോടെ മലപ്പുറം മഅ്ദിന് അക്കാഡമിയിലും ആത്മീയ വിരുന്നിന് തുടക്കമാകും. വിശുദ്ധ റമസാന് മാസത്തെ വരവേല്‍ക്കാന് ആത്മീയ വൈജ്ഞാനിക കാരുണ്യ മേഖലകളില് വൈവിധ്യമാര്‍ന്ന പ്രവര്‍ത്തനങ്ങളാണ് മഅ്ദിന് അക്കാദമിയില് ഒരുക്കിയിട്ടുള്ളത്. പ്രകൃതി സൗഹൃദ രീതിയിലൊരുക്കുന്ന റമസാനിലെ വിവിധ പരിപാടികള്‍ക്ക് ഇന്നു നടക്കുന്ന 'മര്‍ഹബന് റമസാന്' പരിപാടിയോടെ സ്വലാത്ത് നഗറില് തുടക്കമാകും. ആയിരങ്ങള് സംബന്ധിക്കുന്ന പ്രാര്‍ത്ഥനാ സമ്മേളനത്തോടെയാണ് കാമ്പയിന് സമാപിക്കുക.\nനോമ്പ് ഒന്ന് മുതല് ആരംഭിക്കുന്ന ഇഫ്താര് സംഗമത്തിന് ഇക്കുറി വിപുലമായ സൗകര്യങ്ങളാണ് സ്വലാത്ത് നഗറില് ഒരുക്കിയിട്ടുള്ളത്. മലപ്പുറത്തെയും പരിസരങ്ങളിലെയും വീടുകളില് നിന്നെത്തിക്കുന്ന വിഭവങ്ങള് കൊണ്ട് ആയിരത്തിലധികം പേര്‍ക്കാണ് ദിവസവും നോമ്പുതുറയൊരുക്കുക. പ്രകൃതി സൗഹൃദ രീതിയിലാണ് ഇഫ്താറുകള്. വ്യാഴാഴ്ച നടക്കുന്ന നോമ്പ് തുറയില് ജില്ലാ കലക്ടര് അമിത് മീണ മുഖ്യാതിഥിയാകും. വിവിധ മഹല്ല് പ്രതിനിധികള് സംബന്ധിക്കും. എല്ലാ ദിവസവും വൈകുന്നേരം 5.30 മുതല് നോമ്പ് തുറ വരെ പ്രമുഖ സയ്യിദന്മാരുടെ നേതൃത്വത്തില് ഗ്രാന്റ് മസ്്ജിദില് വിജ്ഞാനവേദിയും പ്രാര്‍ത്ഥനാ സദസുമുണ്ടാകും. കേരളത്തിലെ സാമ്പത്തികമായി പിന്നോക്കം നില്‍ക്കുന്ന തിരഞ്ഞെടുത്ത കേന്ദ്രങ്ങളില് റിലീഫ് ക്യാമ്പുകള് സംഘടിപ്പിക്കും.\nമഅ്ദിന് അക്കാദമി നടത്തുന്ന ആത്മീയ വിരുന്നിനെ കുറിച്ച് ചെയര്‍മാന് ഇബ്രാഹീമുല് ഖലീലുല് ബുഖാരി വിശദീകരിക്കുന്നു\nവനിതകള്‍ക്ക് 'നല്ല കുടുംബം നല്ല സമൂഹം' എന്ന ശീര്‍ഷകത്തില് പ്രത്യേക ആത്മീയ വൈജ്ഞാനിക സദസ്സുകള് സംഘടിപ്പിക്കും. മെയ് 19ന് രാവിലെ 10 മുതല് 12.30 വരെ നടക്കുന്ന പരിപാടി 20 ദിവസം നീണ്ടു നില്‍ക്കും. വിവിധ വിഷയങ്ങളില് സയ്യിദ് ഇബ്റാഹീമുല് ഖലീല് അല് ബുഖാരി, വി പി എ തങ്ങള് ആട്ടീരി, ഡോ. ദേവര്‍ശ്ശോല അബ്ദുസ്സലാം മുസ്ലിയാര്, ലുഖ്മാനുല് ഹക്കീം സഖാഫി പുല്ലാര, ഇബ്റാഹീം ബാഖവി മേല്‍മുറി, അബൂബക്കര് സഖാഫി അരീക്കോട്, ശാക്കിര് ബാഖവി മമ്പാട്, ഒ.പി അബ്ദുസ്സമദ് സഖാഫി തുടങ്ങിയ പ്രമുഖ പണ്ഡിതര് നയിക്കുന്ന ക്ലാസുകള്‍ക്ക് പുറമെ സംശയ നിവാരണത്തിനും അവസരമുണ്ടാവും.\nഎല്ലാ വെള്ളിയാഴ്ചകളിലും രാവിലെ9തൊട്ട് പ്രത്യേക ആത്മീയ മജ്ലിസ് ഒരുക്കുന്നുണ്ട്. നോമ്പ് മുപ്പത് വരെ മഅ്ദിന് ഗ്രാന്റ് മസ്ജിദില് ഹദീസ് ക്ലാസും ഇഅ്തികാഫ് ജല്‍സയുമുണ്ടാകും. ജല്‍സക്കെത്തുന്നവര്‍ക്ക് നോമ്പുതുറ, അത്താഴം, മുത്താഴം, താമസമടക്കമുള്ള സൗകര്യങ്ങള് പ്രത്യേകം ഒരുക്കും. റമളാനിലെ എല്ലാ ദിവസവും വൈകുന്നേരം നാലുമുതല് ചരിത്രപഠനവും വിജ്ഞാന പരീക്ഷയും നടക്കും. ഗ്രാന്റ് മസ്ജിദില് നടക്കുന്ന പരിപാടിക്ക് സുലൈമാന് ഫൈസി കിഴിശ്ശേരി നേതൃത്വം നല്‍കും.\nഹജ്ജ് ഉംറ ഉദ്ദേശിച്ചവര്‍ക്കായി പ്രത്യേക ഹജ്ജ് ഗൈഡന്‍സും പ്രായോഗിക പരിശീലനവും സംഘടിപ്പിക്കും. റംസാന് എട്ടിന് ളുഹര് നിസ്‌കാരാനന്തരം ആരംഭിച്ച് നോമ്പ്തുറയോടെ സമാപിക്കുന്ന പരിശീലന പരിപാടിക്ക് സമസ്ത ജില്ലാ സെക്രട്ടറി ഇബ്റാഹീം ബാഖവി മേല്‍മുറി നേതൃത്വം നല്‍കും. സംശയ നിവാരണത്തിന് പ്രത്യേക സൗകര്യവും ഉണ്ടാകും.\nറമളാന് 9ന് നടക്കുന്ന സകാത്ത് സെമിനാറില് കര്‍മ്മശാസ്ത്ര രംഗത്തെ പ്രമുഖര് വിഷയമവതരിപ്പിക്കും. നോമ്പ് പതിനാറിന് ബദര് നേര്‍ച്ചയും മൗലിദ് പാരായണവും നടക്കും. വിശ്വാസ സംരക്ഷണത്തിന് ധര്‍മ്മ സമരത്തിനിറങ്ങിയ 313 ബദ്രീങ്ങളുടെ പേരുകള് ഉരുവിട്ട്, പ്രാര്‍ത്ഥനയോടെ പിരിയുന്ന വേദിയില് ആയിരക്കണക്കിനാളുകള് സംബന്ധിക്കും. റമളാന് 20ന് മഹല്ലുകളിലൂടെ പൈതൃകയാത്ര നടക്കും.\nഖുര്‍ആന് അവതരണ മാസം കൂടിയായ പുണ്യമാസത്തിലെ ഞായറാഴ്ചകളില് ഏഴു മണിതൊട്ട് സ്‌കൂള് ഓഫ് ഖുര്‍ആന് സംഘടിപ്പിക്കുന്നുണ്ട്. സ്‌കൂള് ഓഫ് ഖുര്‍ആന് ഡയറക്ടര് അബൂബക്കര് സഖാഫി അരീക്കോട് നേതൃത്വം നല്‍കും. ഖത്മുല് ഖുര്‍ആന്, മഹല്ല് കൂട്ടായ്മ, പൂര്‍വ്വ വിദ്യാര്‍ത്ഥി സംഗമം തുടങ്ങിയ പരിപാടികളും കാമ്പയിന് കാലയളവില് നടപ്പിലാക്കും. അന്ധ-ബധിരരായവര്‍ക്കുള്ള പെരുന്നാള് കിറ്റ് വിതരണവും ഓറിയന്റേഷന് ക്യാമ്പും നടക്കും.\nസ്വലാത്ത് നഗറിലെ റംസാന് പരിപാടികളില് നേരിട്ടു സംബന്ധിക്കാന് കഴിയാത്തവര്‍ക്കായി പരിപാടികള് മഅ്ദിന് വെബ്സൈറ്റ് വഴിയും മറ്റ് ഓണ്‍ലൈന് സംവിധാനങ്ങള് വഴിയും വെബ്കാസ്റ്റ് ചെയ്യുന്നുണ്ട്. റംസാന് ചൈതന്യം പകര്‍ന്ന് കൊടുക്കുന്ന സെമിനാറുകളും സംഘടിപ്പിക്കും. റമളാനില് ഗ്രാന്റ് മസ്ജിദില് നടക്കുന്ന തറാവീഹ് നിസ്‌കാരത്തിന് ഹാഫിള് നഈം നേതൃത്വം നല്‍കും.\nവിശുദ്ധ റമസാനിന്റെ സന്ദേശം കേരളത്തിന് പുറത്തും വിദേശ രാജ്യങ്ങളിലും എത്തിക്കുന്നതിന് മഅ്ദിന് അക്കാദമിക്ക് കീഴില് കര്‍മ്മ പദ്ധതികളാവിഷ്‌കരിച്ചിട്ടുണ്ട്. ഈ വര്‍ഷം 83 വിദ്യാര്‍ത്ഥികളാണ് സംസ്ഥാനത്തിന് പുറത്ത് തമിഴ്നാട്, ഗുജറാത്ത്, കാശ്മീര്, തെലുങ്കാന, കര്‍ണ്ണാടക തുടങ്ങിയ സംസ്ഥാനങ്ങളിലും മലേഷ്യ, സിംഗപ്പൂര്, ശ്രീലങ്ക, യു എ ഇ, തുടങ്ങിയ വിദേശ രാജ്യങ്ങളിലും പ്രവര്‍ത്തിക്കുന്നത്. വൈജ്ഞാനിക അവബോധം നല്‍കുക, സാമ്പത്തികമായി പിന്നോക്കം നില്‍ക്കുന്ന മേഖലകളില് കാരുണ്യ പ്രവര്‍ത്തനങ്ങള്‍ക്ക് നേതൃത്വം നല്‍കുക, റമസാനിന്റെ സന്ദേശം ജനങ്ങളിലെത്തിക്കുക തുടങ്ങിയ ലക്ഷ്യത്തോടെയാണ് വിവിധ സ്ഥലങ്ങളില് വിദ്യാര്‍ത്ഥികള് പ്രവര്‍ത്തിക്കുന്നത്.\nറംസാന് ഇരുപത്തിയേഴാം രാവില് ആയിരങ്ങള് സംബന്ധിക്കുന്ന പ്രാര്‍ത്ഥനാ സമ്മേളനത്തിനുള്ള ഒരുക്കങ്ങളും സ്വലാത്ത് നഗറില് ആരംഭിച്ചിട്ടുണ്ട്. 5555 അംഗ സ്വാഗത സംഘത്തിന്റെ മേല്‍നോട്ടത്തിലാണ് പ്രാര്‍ത്ഥനാ സമ്മേളനത്തിന്റെ ഒരുക്കങ്ങള് നടക്കുന്നത്.\nഈ പരിപാടികളുടെ നടത്തിപ്പുമായി ബന്ധപ്പെട്ട കാര്യങ്ങള്‍ക്കായി പ്രതേൃക ഹെല്‍പ്പ്ലൈന് ആരംഭിച്ചിട്ടുണ്ട്: 9633158822, 9946623412 . വെബ്‌സൈറ്റ്: www.madin.edu.in\nmalappuram ramadan മലപ്പുറം റമദാന് നോമ്പ്\nspiritual dinner in malappuram madeen academy for ramadan\nഗവിയിലേക്ക് തമിഴ്നാട്ടില് നിന്നും സ്ത്രീകളുടെ സംഘം! ശബരിമലയിലേക്കെന്ന് ആരോപിച്ച് ബസ് തടഞ്ഞു


ഫലങ്ങൾ 71-75/ 75 (തിരയൽ സമയം: 0.002 സെക്കൻറുകൾ).\nകാര്‍ത്തിക പലവക-ജ്യോതിഷം; ആചാരാനുഷ്ഠാനം-ഹിന്ദുമതം ഭാരതീയ ജ്യോതിഷമനുസരിച്ച് ഇരുപത്തേഴ് നക്ഷത്രങ്ങളിൽ മൂന്നാമത്തേത്. കാർത്തിക ആഘോഷങ്ങളെക്കുറിച്ച് പ്രതിപാദിക്കുന്നു.\nകുരുതി ആചാരാനുഷ്ഠാനം-ഹിന്ദുമതം ഭദ്രകാളിയുടെയും മറ്റു ക്ഷുദ്രദേവതകളുടെയും ദേവാലയങ്ങളിൽ നടത്തിവരാറുള്ള ഒരു ചടങ്ങ്.\nകാശ്മീരി സാരസ്വതര് ആചാരാനുഷ്ഠാനം-ഹിന്ദുമതം സാരസ്വത ബ്രഹ്മണര്. കാശ്മീരി പണ്ഡിറ്റ് എന്നറിയപ്പെടുന്നു.


ജ്യോതിഷപഠനം Jyothisham മലയാളം ജ്യോതിഷം Astrology malayalam horoscope kerala vivahaporutham: സഗുണോപാസനയിലൂടെ ജീവിതം അർത്ഥപൂർണ്ണമാക്കുക എന്ന് പറഞ്ഞുവല്ലോ. എന്തുകൊണ്ട് നിർഗുണാവസ്ഥ കൈവരിച്ചുകൂടാ. ആദിപരാശക്തി നിർഗുണയല്ലേ?\nസഗുണോപാസനയിലൂടെ ജീവിതം അർത്ഥപൂർണ്ണമാക്കുക എന്ന് പറഞ്ഞുവല്ലോ. എന്തുകൊണ്ട് നിർഗുണാവസ്ഥ കൈവരിച്ചുകൂടാ. ആദിപരാശക്തി നിർഗുണയല്ലേ?\nദേവി നിർഗുണയാണ്, ഗുണാതീതയുമാണ്, എന്നാൽ നിർമ്മലവും നിഷ്കളവും അശരീരിയും അദ്വിതീയവുമായ ചൈതന്യത്തെ ഉപാസകന്മാരുടെ സൗകര്യത്തിനുവേണ്ടി രൂപകല്പന നടത്തുകയാണ്. മനസ്സുകൊണ്ടുപോലും അചിന്ത്യമായിരിക്കുന്ന ആ കേവല ചൈതന്യത്തെ ധ്യാനിക്കുക എന്നത് പ്രയാസമാണ്.അതിനാൽ സരൂപമായ ധ്യാനവും മന്ത്രവും കണ്ടെത്തി അതിങ്കലേയ്ക്ക് ശരണം പ്രാപിക്കുകയാണ് സാധകൻ ചെയ്തുകൊണ്ടിരിക്കുന്നത്.